Come to Italy Cristiano calls our Messi- 'ഇറ്റലിയിലേക്ക് വരൂ, ഞാന് ചെയ്തത് ചെയ്ത് കാണിക്കൂ'; മെസിയെ വെല്ലുവിളിച്ച് ക്രിസ്റ്റ്യാനോ\nCome To Italy Cristiano Calls Our Messi\n'ഇറ്റലിയിലേക്ക് വരൂ, ഞാന് ചെയ്തത് ചെയ്ത് കാണിക്കൂ'; മെസിയെ വെല്ലുവിളിച്ച് ക്രിസ്റ്റ്യാനോ\nന് ഇതുവരെ കളിച്ചതില് ഏറ്റവും മികച്ച ടീമാണ് യുവന്റസെന്നും താരം\nDecember 10, 2018 06:31:15 pm\nപോർച്ചുഗീസ് സൂപ്പർ താരം ക്രിസ്റ്റ്യാനോ റൊണാള്‍ഡോ റയല് മാഡ്രിഡ് വിട്ട് ഇറ്റാലിയന് സിരി എ ക്ലബ്ബായ യുവന്റസിലേക്ക് ചേക്കേറിയതോടെ അവസാനിച്ചത് വിഖ്യാതമായ ക്രിസ്റ്റ്യാനോ-മെസി പോരാണ്. ശത്രുവില്ലാത്ത നായകനായി തുടരുകയാണ് ഇരുവരുമിപ്പോള്. തങ്ങളുടെ ലീഗുകളില് പതിവുപോലെ ഇരുവരും മുന്നില് തന്നെയുണ്ടെങ്കിലും ഏറ്റുമുട്ടാനാളില്ലാത്ത അവസ്ഥ ആരാധകരേയും നിരാശപ്പെടുത്തുന്നതാണ്. ആരാധകരെ പോലെ തന്നെ തനിക്കും മെസി-ക്രിസ്റ്റ്യാനോ പോര് ഇല്ലാത്തത് നഷ്ടമായതിന്റെ ദുഖമുണ്ടെന്നാണ് ക്രിസ്റ്റ്യാനോയും പറയുന്നത്.\nഅന്താരാഷ്ട്ര മാധ്യമമായ ലാ ഗസറ്റെ ഡെല്ലോ സ്പോർട്ടിന് നല്‍കിയ അഭിമുഖത്തിലാണ് തന്റെ ഏറ്റവും വലിയ എതിരാളി ഇപ്പോഴും ബാഴ്സലോണയിലാണെന്ന് ക്രിസ്റ്റ്യാനോ പറഞ്ഞത്.\n” എനിക്കവനെ കുറച്ച് മിസ് ചെയ്യുന്നുണ്ട്. ഞാന് ഇംഗ്ലണ്ടിലും സ്പെയിനിലും പോർച്ചുഗലിലും ഇറ്റലിയിലും കളിച്ചിട്ടുണ്ട്. പക്ഷെ അവനിപ്പോഴും സ്പെയിനിലാണ്. ചിലപ്പോള് അവനായിരിക്കും എന്നെ കൂടുതല് ആവശ്യം വരുന്നത് “. ക്രിസ്റ്റ്യാനോ പറഞ്ഞു.\n“എനിക്ക് ജീവിതം തന്നെ ഒരു വെല്ലുവിളിയാണ്. പക്ഷെ അതെനിക്ക് ഇഷ്ടമാണ്. അവന് ഒരു ദിവസം ഇറ്റലിയില് വരണം. ഞാന് ചെയ്തത് ചെയ്യണം, വെല്ലുവിളി സ്വീകരിക്കണം. എന്തായാലും, അവിടെ അവന് സന്തുഷ്ടനാണെങ്കില് ഞാനത് ബഹുമാനിക്കുന്നു. അവന് മഹാനായ കളിക്കാരനാണ്. നല്ല മനുഷ്യനും. പക്ഷെ ഇവിടെ ഞാനൊന്നും മിസ് ചെയ്യുന്നില്ല. ഇതെനിക്ക് പുതിയ ജീവിതമാണ്. ഞാനതില് സന്തുഷ്ടനാണ്” ക്രിസ്റ്റ്യാനോ പറഞ്ഞു.\nയുവന്റസിന് റയലിനേക്കാള് ടീം സ്പരിറ്റ് ഉണ്ടെന്നും ക്രിസ്റ്റ്യാനോ പറഞ്ഞു. താന് ഇതുവരെ കളിച്ചതില് ഏറ്റവും മികച്ച ടീമാണ് യുവന്റസെന്നും താരം പറഞ്ഞു. അതേസമയം, താന് ബാലന് ദി ഓർ നേടാന് അർഹനായിരുന്നുവെന്നും എന്നാല് മോഡ്രിച്ച് നേടിയതില് സന്തോഷമുണ്ടെന്നും തനിക്ക് ലഭിക്കാത്തതില് വിഷമില്ലെന്നും ക്രിസ്റ്റ്യാനോ പറഞ്ഞു. മോഡ്രിച്ച് നേട്ടം അർഹിച്ചതു തന്നെയാണെന്നും താരം കൂട്ടിച്ചേർത്തു.\nTags: Cristiano Ronaldo, Juventus, Lionel Messi\nവൈദ്യുത വാഹനങ്ങൾക്കുള്ള റീചാർജിങ് പോയിന്റുകൾ തുടങ്ങും- മുഖ്യമന്ത്രി\nIFFK 2018: സെന്‍സര് വിലക്ക്, മാജിദിയുടെ ‘മുഹമ്മദ്’ പ്രദര്‍ശനം മുടങ്ങി


ആയുർവേദ, സിദ്ധ, യുനാനി (ASU) മരുന്ന് നിർമ്മാതാക്കൾക്ക് ലൈസൻസ്: അപേക്ഷാ സംവിധാനം ഓൺലൈനാകുന്നു.. - Sarkardaily : Breaking News | Latest Malayalam News | Latest English News\nആയുർവേദ, സിദ്ധ, യുനാനി (ASU) മരുന്ന് നിർമ്മാതാക്കൾക്ക് ലൈസൻസ്: അപേക്ഷാ സംവിധാനം ഓൺലൈനാകുന്നു..\nHealth Business Latest News Nation Popular post\nന്യൂഡൽഹി: ആയുർവേദ, സിദ്ധ, യുനാനി (ASU) മരുന്ന് നിർമ്മാതാക്കൾക്ക് ലൈസൻസ് നൽകുന്നതിനുള്ള അപേക്ഷാ സംവിധാനം വേഗമേറിയതും, കടലാസുരഹിതവും, കൂടുതൽ സുതാര്യമാക്കുന്നതും ലക്ഷ്യമിട്ട്, ഇതിനുള്ള നടപടിക്രമങ്ങൾ ആയുഷ് മന്ത്രാലയം ഓൺലൈനാക്കുന്നു.\nലൈസൻസിംഗ് അധികാരിയുടെ ഓഫീസിൽ നേരിട്ട് ഹാജരാകുന്നതിൽ നിർമ്മാതാക്കൾക്ക് ഉണ്ടാകുന്ന ബുദ്ധിമുട്ട് ഇതോടെ ഒഴിവാകും. ലൈസൻസിനായി www.e-aushadhi.gov.in എന്ന വെബ്സൈറ്റിൽ ഓൺലൈനായി അപേക്ഷിക്കാവുന്നതാണ്. 2021 ഒക്ടോബർ 1 മുതൽ പ്രാബല്യത്തിൽ വരുന്ന, ഡ്രഗ്സ് (4 ആം ഭേദഗതി) ചട്ടങ്ങൾ 2021, നടപ്പാക്കുന്നത് സംബന്ധിച്ച് ആയുഷ് മന്ത്രാലയം ഗസറ്റ് വിജ്ഞാപനം പുറപ്പെടുവിച്ചു.\nഇനി മുതൽ ആയുർവേദ, സിദ്ധ, യുനാനി മരുന്നുകളുടെ നിർമ്മാണത്തിന് ഒറ്റത്തവണ രജിസ്ട്രേഷൻ ഫീസോടെയുള്ള ഒറ്റത്തവണ ലൈസൻസ് മതിയാകും. ലൈസൻസ് സസ്പെൻഡ് ചെയ്യുകയോ റദ്ദാക്കപ്പെടുകയോ ചെയ്യാത്തിടത്തോളം എല്ലാ വർഷവും ഓൺലൈനായി സ്വയം സാക്ഷ്യപ്പെടുത്തൽ രേഖ സമർപ്പിച്ചാൽ ഉത്പന്നത്തിന്റെ ലൈസൻസ് സാധുവായിരിക്കും. വിജ്ഞാപനത്തിന് മുമ്പ്, ഇതിന്5വർഷമായിരുന്നു.\nഅപേക്ഷകർ അവരുടെ ലൈസൻസ് സാധുവായിരിക്കുന്നതിന് ഓരോ അഞ്ച് വർഷത്തിലും ‘ഗുഡ് മാനുഫാക്ചറിംഗ് പ്രാക്ടീസ്സ്’ സർട്ടിഫിക്കേഷൻ (Good Manufacturing Practices certification-GMP) നേടേണ്ടതുണ്ട്. GMP സർട്ടിഫിക്കറ്റ് പുതുക്കുന്നതിന് 1000 രൂപ ഫീസോടെ ഓൺലൈനായി അപേക്ഷ സമർപ്പിക്കാം. ആയുർവേദ, സിദ്ധ, യുനാനി മരുന്നുകളുടെ നിർമ്മാണ യൂണിറ്റുകൾ ഓരോ5വർഷത്തിലും ആകസ്‌മിക പരിശോധനയ്ക്ക് വിധേയമാക്കും. കാലാവധി കൂട്ടിയതിനാൽ, ജനറിക് മരുന്ന് നിർമ്മാണ ലൈസൻസിന്റെ ഫീസ് 1000 രൂപയിൽ നിന്ന് 2,000 രൂപയായി പുതുക്കിയിട്ടുണ്ട്. 10 എണ്ണം വരെ\nപ്രൊപ്രൈറ്ററി ASU മരുന്നുകൾക്ക് ലൈസൻസ് ഫീസ് 3000 രൂപയാണ്.\nലൈസൻസ് അനുവദിച്ചു നൽകുന്നതിനുള്ള പരമാവധി സമയം മൂന്ന് മാസത്തിൽ നിന്ന് രണ്ട് മാസമായി മന്ത്രാലയം ചുരുക്കി.\nഗസറ്റ് വിജ്ഞാപന തീയതി മുതൽ ആറ് മാസത്തേക്ക്, പൂർണ്ണമായും ഓൺലൈനായി മാറുന്നതിന് വരെ, ഓൺലൈനിലും ഓഫ്‌ലൈനിലും അപേക്ഷ സമർപ്പിക്കാം.\nTags: ആയുർവേദ, സിദ്ധ\nTatas retakes Air India, makes Rs 18,000 cr winning bid\nAir Force museum in the Akkulam tourist village inaugurated by P A Mohamed Riyas\nAgriculture Popular post


Murali Thummarukudy on new cabinet | ശൈലജ ടീച്ചർ മന്ത്രിസഭയിൽ ഇല്ല, അതിൽ വിഷമമുണ്ട്; ആർക്കാണ് വിഷമം ഉണ്ടാകാത്തത്; പക്ഷെ ആ വിഷമം എല്ലാ മന്ത്രിമാരും പുതുമുഖങ്ങൾ ആകട്ടെ എന്നുള്ള പാർട്ടിയുടെ തീരുമാനം ഉണ്ടാക്കുന്ന സന്തോഷത്തിന്റെ മുന്നിൽ ഒന്നുമല്ല; മുരളി തുമ്മാരുകുടി എഴുതുന്നു - MarunadanMalayalee.com\nMay 18, 202111:41 PM IST Permalink\nഇവിടെയുണ്ടാകുമെന്നതിൻ സാക്ഷ്യമായ് ...\nകുറച്ചു ദിവസമായി ഫോൺ അടുത്ത് വച്ചിട്ടേ കിടന്നുറങ്ങാറുള്ളൂ. പക്ഷെ വിളിയൊന്നും വന്നില്ല. മിസ്സ്ഡ് കോളും കണ്ടില്ല. ഇന്ന് പുതിയ മന്ത്രിസഭയിലെ അംഗങ്ങളുടെ പേരുകൾ വന്നു. എന്റെ പേരില്ല. പോട്ടെ, എല്ലാത്തിനും അതിന്റെ സമയമുണ്ടല്ലോ.സ്ത്രീകൾ മൂന്നു പേരുണ്ട്. വലിയ സന്തോഷം.\nയുവാക്കൾ പലരുണ്ട്. മന്ത്രിസഭയുടെ ശരാശരി പ്രായം അഞ്ചു വയസ്സെങ്കിലും കുറഞ്ഞിട്ടുണ്ട്. അതും സന്തോഷമാണ്. സുഹൃത്തുക്കൾ പലരും മന്ത്രിസഭയിൽ ഉണ്ട്. പക്ഷെ ആശംസ അർപ്പിക്കുന്നില്ല, പണിയാവരുതല്ലോ. ശൈലജ ടീച്ചർ മന്ത്രിസഭയിൽ ഇല്ല, അതിൽ വിഷമമുണ്ട്. ആർക്കാണ് വിഷമം ഉണ്ടാകാത്തത്. '\nനിപ്പയുടെ കാലം മുതൽ കേരളത്തിന്റെ ആരോഗ്യരംഗത്തെ മുന്നിൽ നിന്നും നയിച്ച ആളാണ്. കൊറോണയുടെ കാലത്ത് ലോകത്തിന് തന്നെ മാതൃകയായ ആളാണ്. കേരളത്തിൽ ഏറ്റവും ഭൂരിപക്ഷത്തോടെ ജനങ്ങൾ വിജയിപ്പിച്ചു വിട്ട ഒരാളാണ്. ഇത്തരം ഒരാൾ മന്ത്രിസഭയിൽ തുടരുമെന്ന് സ്വാഭാവികമായും ആരും പ്രതീക്ഷിക്കും, ആഗ്രഹിക്കുകയും ചെയ്യും. പക്ഷെ ആ വിഷമം ഒന്നും എല്ലാ മന്ത്രിമാരും പുതുമുഖങ്ങൾ ആകട്ടെ എന്നുള്ള പാർട്ടിയുടെ തീരുമാനം ഉണ്ടാക്കുന്ന സന്തോഷത്തിന്റെ മുന്നിൽ ഒന്നുമല്ല.\nഈ പാർട്ടി ഇന്നലത്തെ പാർട്ടിയോ ഇന്നത്തെ പാർട്ടിയോ അല്ല, നാളത്തെ പാർട്ടിയാണെന്നും, നാളെയും ഇവിടെ തന്നെ ഉണ്ടാകുമെന്നതിന്റെ തെളിവാണ് യുവാക്കൾ ഉൾപ്പടെ ഉള്ള പുതുമുഖങ്ങൾ ആയ മന്ത്രിമാരുടെ നിര.രാഷ്ട്രീയത്തിൽ ആളുകൾ ഇങ്ങനെ പൊതുവിൽ ചെയ്യാറില്ല. എളുപ്പ വഴിയിൽ ക്രിയ ചെയ്യാനാണ് രാഷ്ട്രീയപ്പാർട്ടികൾക്ക് താല്പര്യം. 'never changeawinning team' എന്നൊക്കെ പറയാം. പക്ഷെ പ്രയോഗത്തിൽ റിസ്‌ക് എടുക്കാനുള്ള മടി. ജയിച്ചവർ വീണ്ടും വീണ്ടും നിൽക്കുന്നു, രണ്ടോ മൂന്നോ തവണ ജയിച്ചു കഴിയുമ്പോൾ അവർ അതൊരു അവകാശമാക്കുന്നു. പറ്റുന്ന അധികാര സ്ഥാനങ്ങൾ ഒക്കെ കയ്യടക്കുന്നു.\nപ്രായാധിക്യം കൊണ്ട് കാര്യങ്ങൾ ഒന്നും കൈകാര്യം ചെയ്യാൻ കഴിവില്ലെങ്കിലും കസേരയിൽ പിടിച്ചിരിക്കുന്നു. അവർ മാറിയാൽ അവരുടെ മക്കളോ മക്കളുടെ മക്കളോ ഒക്കെ അധികാരത്തിൽ വരുന്നു, അല്ലെങ്കിൽ വരാൻ ശഠിക്കുന്നു. കുടുംബ ബിസിനസ്സ് പോലെ അത്തരം പ്രസ്ഥാനങ്ങൾ കാലക്രമത്തിൽ വരൾച്ച മുരടിക്കുന്നു, നശിക്കുന്നു. ഇത് ബിസിനസ്സിൽ മാത്രമല്ല രാഷ്ട്രീയത്തിലും സ്ഥിരം കാഴ്ചയാണ്.എന്നിട്ടും രാഷ്ട്രീയക്കാർ പഠിക്കുന്നില്ല എന്നതാണ് കഷ്ടം. നമ്മുടെ ചുറ്റിൽ തന്നെ ഇതിന്റെ എത്രയോ ഉദാഹരണങ്ങൾ ഉണ്ട്.അപ്പോൾ ഈ രീതി പിന്തുടരാതെ പുതുമുഖങ്ങൾക്ക് അവസരം നൽകുകയും അധികാരം അവകാശമായും ജന്മാവകാശമായും മാറാൻ അനുവദിക്കാതിരിക്കുകയും ചെയ്യുന്ന ഒരു പാർട്ടി നമുക്കൊരു അതിശയമാണ്.\nഇതത്ര എളുപ്പമുള്ള കാര്യമല്ല. ഇതിൽ അല്പം റിസ്‌ക് എലമെന്റ് ഉണ്ട്. ഏറ്റവും നന്നായി പ്രവർത്തിക്കുകയും ജയിക്കും എന്ന് നൂറു ശതമാനം ഉറപ്പുള്ളതുമായ തോമസ് ഐസക്കിനെയും ജി സുധാകരനെയും ഒക്കെ മാറ്റി നിർത്തി മറ്റുള്ളവർക്ക് സീറ്റ് കൊടുക്കാൻ നിസ്സാരം രാഷ്ട്രീയ ധൈര്യം പോരാ. ജയിച്ചതിന് ശേഷം മന്ത്രിയാക്കാതിരിക്കുന്നത് പോലെ അല്ല തിരഞ്ഞെടുപ്പിന് മുൻപ് അവരെ മാറ്റി നിർത്തുന്നത്.ഇന്ത്യയിലെ സാഹചര്യത്തിൽ രണ്ടു റിസ്‌ക് ഉണ്ട്.\nഒന്നാമത് മാറ്റി നിർത്തപ്പെടുന്നവർ എന്ത് ചെയ്യും എന്നറിയില്ല. പാർട്ടി മാറുന്നത് മുതൽ കാലു വരുന്നത് വരെ നാട്ടു നടപ്പാണ്.ജനങ്ങൾ എന്ത് ചെയ്യുമെന്നറിയില്ല. നന്നായി പ്രവർത്തിക്കുന്നവരെ മാറ്റി നിർത്തുമ്പോൾ എതിരാളിക്ക് കൊണ്ട് പോയി വോട്ട് ചെയ്യാനും മതി.സ്വന്തം നേതാക്കളിലും പ്രവർത്തകരിലും വോട്ടർമാരിലും വിശ്വാസം ഉള്ള ഒരു പാർട്ടിക്ക് മാത്രമേ ഇത്തരം റിസ്‌ക് എടുക്കാൻ സാധിക്കുകയുള്ളൂ.\nഅങ്ങനെ റിസ്‌ക് എടുക്കുന്ന രാഷ്ട്രീയ ധൈര്യം ഉള്ളതുകൊണ്ടാണ് ഈ പ്രസ്ഥാനം ഇവിടെ നില നിൽക്കുമെന്ന് നമുക്ക് വിശ്വാസം വരുന്നത്.പുതുമുഖങ്ങളുടെ ഈ മന്ത്രിസഭ ഏറെ സന്തോഷം നൽകുന്നു. ഇവരിൽ ഇതിന് മുമ്പുള്ളവരിലും കൂടുതൽ കഴിവുള്ളവർ ഉണ്ടായേക്കും. അത് നമുക്ക് കാത്തിരുന്ന് കാണാം.\nകേരള രാഷ്ട്രീയത്തിൽ ടീച്ചർ ഇനിയും കാണും എന്നതിലും എനിക്ക് ഒരു സംശയവും ഇല്ല. പി രാജീവിനെ രണ്ടാമത് രാജ്യസഭയിലേക്ക് അയക്കാതിരുന്നപ്പോഴും എത്രയോ ആളുകൾ അതാവശ്യപ്പെട്ടു, എന്തൊക്കെ സിദ്ധാന്തങ്ങൾ ഉണ്ടായി. ഇപ്പോൾ ആ രാജീവ് മന്ത്രിയാകുന്നു. അതുപോലെ പാർട്ടിയിലും ഗവെർന്മേന്റിനലും ടീച്ചറുടെ കഴിവുകൾ ഇനിയും ഈ സമൂഹത്തിനായി ഉപയോഗിക്കപ്പെടുമെന്നതിൽ എനിക്ക് ഒരു സംശയവുമില്ല.\nപക്ഷെ അധികാര സ്ഥാനങ്ങൾ സ്ഥിരമല്ലെന്നും പ്രവർത്തകരിൽ ആർക്കും അത് ലഭിക്കാമെന്നുള്ള സന്ദേശം ഇപ്പോൾ തന്നെ അണികൾക്ക് കിട്ടിക്കഴിഞ്ഞു. രാഷ്ട്രീയ സ്ഥാനമാനങ്ങൾ കുറച്ചു പേർക്ക് സ്ഥിരമായി കിട്ടുന്ന പാർട്ടികൾ ശോഷിച്ചു വരുന്നതും പുതുമുഖങ്ങളെ പരീക്ഷിക്കുന്ന പാർട്ടികൾ വിജയിച്ചു വരുന്നതും കേരള രാഷ്ട്രീയത്തിൽ ഗുണകരമായ മാറ്റങ്ങൾ ഉണ്ടാക്കും എന്നതിന് സംശയം വേണ്ട. യുവാക്കളെങ്കിലും അക്കാര്യം ശ്രദ്ധിക്കുന്നുണ്ട്.\nസിനിമയിൽ അഭിനയിക്കാനുള്ള ക്ഷണം നിരസിച്ച സായി ശ്വേത ടീച്ചർക്കെതിരെ അപവാദ പ്രചരണം


പലതും പറഞ്ഞിരിക്കാന് ഇതാ ഒരു വരാന്ത: ട്രുമാന് ഷോ അഥവാ തത്സമയം ഒരു പെണ്‍കുട്ടി\nപലതും പറഞ്ഞിരിക്കാന് ഇതാ ഒരു വരാന്ത\nട്രുമാന് ഷോ അഥവാ തത്സമയം ഒരു പെണ്‍കുട്ടി\nജിം കാരി എനിക്ക് അത്രയ്ക്ക് ഇഷ്ടമല്ലാത്ത ഒരു നടനാണ്. പുള്ളിയുടെ The Mask, Bruce Almighty, Ace Ventura, Batman forever മുതലായ പടങ്ങളൊക്കെ കണ്ടിട്ടുണ്ടെങ്കിലും ജിമ്മിനെ ഏറെയിഷ്ടമായതും അദ്ദേഹത്തിന്റെ അഭിനയ പാടവം കണ്ടതും ഈ ചിത്രത്തിലാണ്. The Truman Show. സത്യം പറഞ്ഞാല് ഒരു പത്തു തവണയെങ്കിലും ഞാന് ഈ ചിത്രം കണ്ടിട്ടുണ്ട്. എന്നിട്ടും ഇന്നലെ സീ ടി വിയില് ഈ പടം വന്നപ്പോള് ഉറക്കമൊഴിച്ചിരുന്നു കണ്ടതിനു ശേഷമാണ് ഉറങ്ങിയത്. റിയാലിറ്റി ഷോ എന്നത് മലയാളികള് കേട്ടിട്ട് കൂടിയില്ലാത്ത തൊണ്ണൂറുകളില് ഇറങ്ങിയ ഒരു ചിത്രമാണ് ഇത്. ഇപ്പൊ ഇത് എഴുതാന് കാരണം "തത്സമയം ഒരു പെണ്‍കുട്ടി" എന്ന ചിത്രത്തെ പറ്റി വന്നുകൊണ്ടിരിക്കുന്ന വാര്‍ത്തകളാണ്. ഹോളിവുഡ് ചിത്രങ്ങള് അടിച്ചു മാറ്റുന്ന എല്ലാവരും പറയുന്ന പോലെ ഇതൊരു വന് സംഭവമാണെന്ന രീതിയില് രാജീവ് സംസാരിക്കുന്നുണ്ട്. പക്ഷെ ട്രൂമാന് ഷോ എന്ന ചിത്രത്തിന്റെ കഥയുമായി "അത്ഭുതകരമായ" സാദൃശ്യം പുലര്‍ത്തുന്ന ഒരു ചിത്രമാണ് രാജീവിന്റെത് എന്നാണു എനിക്ക് തോന്നുന്നത്. അതവിടെ നില്‍ക്കട്ടെ. നമുക്ക് കഥയിലേക്ക് വരാം.\nട്രുമാന് എന്ന നായകന് -\nTruman Burbank എന്ന നമ്മുടെ കഥാ നായകനെ അവതരിപ്പിക്കുന്നത് ജിം. രാവിലെ വീട്ടില് നിന്ന് കുളിച്ചു കുട്ടപ്പനായി ഓഫീസിലേയ്ക്ക് പോകുന്ന ട്രൂമാനെ കാണിച്ചു കൊണ്ടാണ് കഥ തുടങ്ങുന്നത്. തെരുവില് കാണുന്നവരോടൊക്കെ തമാശ പറഞ്ഞു വളരെ പ്രസന്ന വദനനായി ജീവിക്കുന്ന ഒരാള് ആണ് ട്രൂമാന്. സീ ഹെവന് എന്ന ഒരു മനോഹരമായ ടൌണ്‍ഷിപ്പില് ആണ് അയാള് താമസിക്കുന്നത്. ഒരിക്കല് വിനോദത്തിനു മീന് പിടിക്കാന് അച്ഛനോടൊപ്പം പോയ ട്രൂമാന് ഒരു കൊടുങ്കാറ്റില് വഞ്ചി മറിഞ്ഞു സ്വന്തം മുന്നില് വച്ച് അച്ഛന് മുങ്ങി താഴുന്നത് കാണുന്നു. ആ സംഭവത്തെ തുടര്‍ന്ന് ട്രൂമാന് വെള്ളത്തോട് ഒരു ഭീതി, ഒരു ഫോബിയ പോലെ രൂപപ്പെടുന്നു.\nപക്ഷെ സ്വന്തം ഭാര്യയോടൊപ്പം വളരെ സന്തോഷത്തോടു കൂടി അയാള് ജീവിച്ചു പോന്നു. മുപ്പതു വയസ്സ് വരെ വളരെ സ്മൂത്ത് ആന്‍ഡ് പെര്‍ഫെക്റ്റ് ആയി പൊയ്ക്കൊണ്ടിരുന്ന അയാളുടെ ജീവിതത്തില്‍പെട്ടെന്ന് ഓരോ വിചിത്രമായ സംഭവങ്ങള് ഉണ്ടാവാന് തുടങ്ങുന്നു. തന്റെ ചുറ്റിനും വളരെ കൃത്യതയോടെ ചലിച്ചു കൊണ്ടിരിക്കുന്ന ജീവിതത്തില് ചില ആവര്‍ത്തനങ്ങള് അയാള് ശ്രദ്ധിക്കാന് തുടങ്ങുന്നു. ദിവസവും ഒരേ സ്ഥലത്ത് വച്ച് ഒരേ വേഷത്തില് കാണുന്ന ആള്‍ക്കാര്, ഒരേ രീതിയില് നടക്കുന്ന സംഭവങ്ങള്, അങ്ങനെ അങ്ങനെ. ഇതിന്റെയെല്ലാം ഉച്ചസ്ഥായിയില് എന്ന പോലെ ഒരിക്കല് കണ് മുന്നില് നിന്ന് കാണാതായ സ്വന്തം അച്ഛനെ ഒരു ഭ്രാന്തനെ പോലെ അയാള് വഴിയില് കണ്ടു മുട്ടുന്നു. പക്ഷെ പെട്ടെന്ന് തന്നെ രണ്ടു പേര് വന്നു ബലമായി പപ്പയെ പിടിച്ചു ഒരു ബസ്സില് കയറ്റിക്കൊണ്ടു പോകുന്നു. അങ്ങനെയങ്ങനെ ഉത്തരം കിട്ടാത്ത പല ചോദ്യങ്ങളുമായി ട്രൂമാന് തികഞ്ഞ ആശയ കുഴപ്പത്തിലാകുന്നു.\nകൃത്രിമമായ ഒരു ലോകം -\nഇതാണ് ഈ ചിത്രത്തിന്റെ ഏറ്റവും വലിയ ഹൈലൈറ്റ്. അത് മറ്റൊന്നുമല്ല ..ട്രൂമാന് താമസിക്കുന്ന സീ ഹെവന് എന്ന ടൌണ് ആണ്. ആ ചെറിയ പട്ടണവും അതിലെ ആള്‍ക്കാരും ചുറ്റിനും ഉള്ള കടലും , ചക്രവാളവും എന്തിനു മഴയും കാറ്റും വെയിലും പോലും കൃത്രിമമാണ്. ലോകത്തിലെ ഏറ്റവും വലിയ റിയാലിറ്റി ഷോയ്ക്ക് വേണ്ടി ഉണ്ടാക്കിയ ലോകത്തിലെ ഏറ്റവും വലിയ പടുകൂറ്റന് സെറ്റിലാണ് ട്രൂമാന്റെ ജീവിതം. സെറ്റിലാകെ ഒളിപ്പിച്ചു വച്ചിരിക്കുന്ന ആയിരക്കണക്കിന് ക്യാമറകള് അയാളെ പിന്തുടരുകയും ഇരുപത്തി നാല് മണിക്കൂറും സംപ്രേഷണം ചെയ്തുകൊണ്ടിരിക്കുകയുമാണ്. The truman show എന്ന ലോകത്തിലെ ഏറ്റവും നീളമേറിയ റിയാലിറ്റി ഷോ. ജനനം മുതല് കഴിഞ്ഞ മുപ്പതു വര്‍ഷം വരെയുള്ള അയാളുടെ ജീവിതം പുറം ലോകത്തിലുള്ള എല്ലാവരും കണ്ടു കഴിഞ്ഞു. ഇപ്പോഴും കണ്ടു കൊണ്ടിരിക്കുന്നു. ലോകത്തിലാദ്യമായി ഒരു കോര്‍പ്പറേഷന് ദത്തെടുത്ത ഒരു കുട്ടിയാണ് ട്രുമാന്. അന്ന് മുതലുള്ള അയാളുടെ ജീവിതം നിയന്ത്രിക്കുന്നത് ആ ചാനല് ആണ്. അയാളുടെ വികാരങ്ങള്, സന്തോഷം, ദുഃഖം എല്ലാം അവര് നിയന്ത്രിക്കുന്നു. ട്രൂമാന്റെ ഓരോ ചെറിയ ചലനം പോലും അവരുടെ ഇഷ്ടത്തിനനുസരിച്ചാണ് നടക്കുന്നത്. ട്രൂമാന്റെ ജീവിതത്തില് നടന്ന/നടക്കുന്ന ഓരോ സംഭവങ്ങളും കെട്ടിച്ചമച്ചതാണ്. അയാളുടെ അച്ഛന്റെ തിരോധാനം വരെ. അത് കൃത്രിമമായി സൃഷ്ടിച്ചു അയാളുടെ യഥാര്‍ത്ഥ വികാരങ്ങള് പുറം ലോകത്തിനു വില്‍ക്കുകയാണ് ചാനല് ചെയ്തു കൊണ്ടിരിക്കുന്നത്. അയാളുടെ ബന്ധുക്കള്, സുഹൃത്തുക്കള്, സഹപ്രവര്‍ത്തകര് എന്ന് വേണ്ട അയാള് ജീവിതത്തില് കാണുന്ന ഓരോ ആളും പ്രൊഫെഷണല് നടന്മാരോ നടികളോ ആണ്. ആത്മാര്‍ത്ഥ സുഹൃത്തായി ചാനല് അവതരിപ്പിക്കുന്ന മാര്‍ലന് സഹിതം.\nസീ ഹെവന് എന്ന കൃതിമ പട്ടണം\nപണി പാളുന്നു -\nപക്ഷെ എത്ര പെര്‍ഫെക്റ്റ് ആയിരുന്നാലും ഇതിന്റെ കേന്ദ്രബിന്ദു ഒരു മനുഷ്യന് ആയതു കൊണ്ട് ചാനലിന്റെ തന്ത്രങ്ങള് ഇടയ്ക്ക് പാളുന്നു. ചുറ്റിനും നടക്കുന്ന കാര്യങ്ങളില് വിചിത്രമായ എന്തോ ഉണ്ട് എന്ന് ട്രൂമാന് തിരിച്ചറിയുന്നു. അത് വിദഗ്ധമായി മറയ്ക്കാന് ചാനല് ശ്രമിക്കുന്നുണ്ടെങ്കിലും അത് നൂറു ശതമാനം ഫലവത്താകുന്നില്ല. സീ ഹെവനിലെ ആകാശത്ത് നിന്ന് ഇടയ്ക്ക് ഒരു സ്പോട്ട് ലൈറ്റ് പൊട്ടി വീഴും. അതെന്താണെന്ന് തിരിച്ചറിയാന് കഴിയാതെ നില്‍ക്കുന്ന ട്രൂമാന് കേള്‍ക്കാന് വേണ്ടി അവര് റേഡിയോയില് കൂടി ഒരു വിമാനം ക്രാഷ് ലാന്‍ഡ് ചെയ്യാന് ശ്രമിക്കുന്നുണ്ട്... അതിന്റെ ഭാഗങ്ങള് പൊട്ടി വീഴാനിടയുണ്ട് സൂക്ഷിക്കുക എന്നൊക്കെ വാര്‍ത്ത കേള്‍പ്പിക്കുന്നു. അത് പോലെ തന്നെ ഫിജി സന്ദര്‍ശിക്കാന് പ്ലാന് ചെയ്യുന്ന ട്രൂമാന്റെ പ്ലാന് പൊളിക്കാന് വേണ്ടി ചാനല് അയാളുടെ മുന്നില് പ്ലാന് ചെയ്ത ഒരു പാട് തടസ്സങ്ങള് സൃഷ്ടിക്കുന്നു. ട്രൂമാന്റെ സുഹൃത്ത് ആയി വരാന് വേണ്ടി ഒരു കഥാപാത്രത്തെ ചാനല് സൃഷ്ടിക്കുന്നുണ്ടെങ്കിലും ആ നടിക്ക് അയാളോട് പ്രണയം തോന്നുന്നതോടെ കാര്യങ്ങള് കൂടുതല് കുഴപ്പത്തിലാവുന്നു. ചുറ്റിനും നടക്കുന്ന കാര്യങ്ങളുടെ നിജ സ്ഥിതി അയാളോട് തുറന്നു പറയാന് ശ്രമിക്കുന്ന നടിയെ അവര് വിദഗ്ധമായി നീക്കം ചെയ്യുന്നു.\nProduct Placement -\nഒരാളുടെ നിത്യ ജീവിതത്തില് നടക്കുന്ന കാര്യങ്ങളില് എങ്ങനെ പരസ്യം തിരുകി കയറ്റാം എന്ന് ചിത്രം നമുക്ക് കാട്ടി തരുന്നു. ഉദാഹരണത്തിന് ചില രംഗങ്ങള്.. മെരില് ഷോപ്പിംഗ് കഴിഞ്ഞു തിരികെ വന്നിട്ട് ഇന്ന് എന്തൊക്കെ വാങ്ങി എന്ന് പറയുന്ന സീനുകള്. ഒരു സോപ്പ് അല്ലെങ്കില് ഡിറ്റര്‍ജന്റ്റ് വാങ്ങി എന്ന് വെറുതെ പറയുകയല്ല അതിന്റെ ഗുണഗണങ്ങള് വര്‍ണിക്കുകയും ചെയ്യുന്നുണ്ട് അവള്. മാര്‍ലോനുമായി സായാഹ്നം ചെലവിടുന്ന സീനില് മര്‍ലോണ് ഒരു ബിയര് പൊട്ടിക്കുന്നുണ്ട്. എന്നിട്ട് ആരോടെന്നില്ലാതെ പറയും... ഇതാണ് മോനെ ബിയര് എന്ന്.\nട്രുമന് വഴിയില് വച്ച് കണ്ടു മുട്ടുന്ന രണ്ടു പേര് അയാളെ ഒരു പരസ്യ ബോര്‍ഡിന്‍റെ മുന്നിലേക്ക് വലിച്ചു നിര്‍ത്തി വെറുതെ സുഖ വിവരം അന്വേഷിക്കുന്ന സീനുകള്. അങ്ങനെയങ്ങനെ വിദഗ്ധമായി ഇഴുകി ചേര്‍ത്ത പരസ്യങ്ങള് നിറഞ്ഞ ഒന്നാണ് ട്രൂമാന്റെ ജീവിതം.\nപുറം ലോകത്തിലേയ്ക്ക് -\nഒരു ദിവസം തന്നെ വിടാതെ പിന്തുടരുന്ന ക്യാമറകളെ പറ്റിച്ചു കൊണ്ട് ട്രൂമാന് നിലവറയില് ഒളിക്കുന്നു. ട്രൂമാനെ കാണാന് ഇല്ലാത്തതുകൊണ്ട് പരിപാടി അതിന്റെ ചരിത്രത്തിലാദ്യമായി നിര്‍ത്തി വയ്ക്കപ്പെടുന്നു. പരിപാടിയില് അഭിനയിച്ചുകൊണ്ടിരിക്കുന്ന എല്ലാവരും ട്രൂമാനെ തിരഞ്ഞു പുറപ്പെടുന്നു. ഒരിടത്തും അയാള് ഇല്ല. ഒടുവില് അവര് സെറ്റില് പിടിപ്പിച്ചിരിക്കുന്ന ആയിരക്കണക്കിന് വിളക്കുകള് ഉപയോഗിച്ച് ( രാത്രിയും പകലും വരെ ചാനല് ആണ് നിയന്ത്രിക്കുന്നത്. ലൈറ്റ് ഓഫ് ആക്കുമ്പോഴാണ് സീ ഹേവനില് രാത്രിയാകുന്നത് ) അവര് തിരച്ചില് തുടങ്ങുന്നു. തന്റെ ഫോബിയയെ അതി ജീവിച്ചു ഒരു ബോട്ടില് ചക്രവാളം ലക്ഷ്യമാക്കി തുഴഞ്ഞു കൊണ്ടിരിക്കുന്ന ട്രൂമാനെ അവര് കണ്ടുപിടിക്കുന്നു. ഒപ്പം തന്നെ പരിപാടിയും പുനരാരംഭിക്കുന്നു.\nരക്ഷപെടാനുള്ള ട്രൂമാന്റെ ശ്രമം കണ്ടു കോപാകുലനായ സംവിധായകന് ക്രിസ്റൊഫ് ഒരു കൊടുംകാറ്റു സൃഷ്ടിച്ചു ട്രൂമാന്റെ ബോട്ട് മറിക്കാന് ഉത്തരവിടുന്നു. പരിപാടി കണ്ടു കൊണ്ടിരിക്കുന്ന ലക്ഷക്കണക്കിന് പ്രേക്ഷകരുടെ മുന്നില് വച്ച് ട്രൂമാനെ കൊല്ലാനുള്ള നീക്കത്തെ എല്ലാവരും എതിര്‍ക്കുന്നതിനെ തുടര്‍ന്ന് ആ ഉത്തരവ് പിന്‍വലിക്കേണ്ടി വരുന്നു അവര്‍ക്ക്. എങ്ങനെയും വേറൊരു ലോകത്തെത്തണമെന്ന നിശ്ചയദാര്‍ട്യവുമായി തുഴയുന്ന ട്രൂമാന്റെ ബോട്ട് ഒടുവില് ചക്രവാളത്തെ സ്പര്‍ശിക്കുന്നു. സ്പര്‍ശിക്കുന്നു എന്ന് പറഞ്ഞത് അക്ഷരാര്‍ത്ഥത്തില് ആണ്. ആ പടുകൂറ്റന് സെറ്റിന്റെ അതിര്‍ത്തിയാണ് അത്. ആ ബോട്ടിന്റെ മുനമ്പ് പെയിന്റ് ചെയ്തു വച്ചിരിക്കുന്ന ചക്രവാളത്തെ കീറി മുറിച്ചു. അത്ഭുത പരതന്ത്രനായ ട്രൂമാന് മുകളിലേക്ക് പോകുന്ന ഒരു കൂട്ടം പടിക്കെട്ടുകള് കാണുന്നു. പുറത്തേയ്ക്ക് എന്നൊരു തലക്കെട്ടും അവിടെയുണ്ട്. അപ്പോഴേയ്ക്കും എല്ലാം മനസ്സിലായ ട്രൂമാന് തന്നെ നിരീക്ഷിക്കുന്ന ക്യാമറകളോടും അവിടം വിട്ടു പോകാന് ഉപദേശിച്ചു കൊണ്ടിരിക്കുന്ന ക്രിസ്റൊഫിനോടും ചിരിച്ചു കൊണ്ട് വിട പറഞ്ഞിട്ട് (In case I don't see you ... good afternoon, good evening, and good night - വളരെ പ്രശസ്തമായ വരികള് ആണ് ഇത് ) ആ പടികള് കയറി പുറം ലോകത്ത് തന്നെ കാത്തു നില്‍ക്കുന്ന ആയിരങ്ങളുടെ അടുത്തേയ്ക്ക് മറയുന്നു.\nഎല്ലാവര്‍ക്കും നന്ദി. വളരെ പ്രശസ്തമായ ക്ലൈമാക്സ് സീന്\nTruman Show നല്‍കുന്ന പാഠങ്ങള് -\nവെറും ഒരു വിനോദ ചിത്രം എന്നതിലുപരി നമ്മുടെ മനസാക്ഷിയോട് ഒരുപാടു ചോദ്യങ്ങള് ചോദിക്കുന്ന ഒരു ചിത്രമാണ് ഇത്. ട്രൂമാന് എന്ന ഒരു മനുഷ്യനെ മുന്നില് നിര്‍ത്തി ചാനല് കാണിക്കുന്ന അതെ വിദ്യകള് തന്നെയല്ലേ നമ്മുടെ ചാനലുകളും പ്രേക്ഷകരെ പറ്റിക്കാന് ചെയ്യുന്നത്. ഐഡിയ സ്റാര് സിംഗറിലും മറ്റും നമ്മള് കാണാറുള്ള കണ്ണീര് പ്രയോഗങ്ങള് എങ്ങനെ ഉണ്ടായി എന്ന് ഈ ചിത്രം കണ്ടാല് പിടി കിട്ടും. കച്ചവടത്തിലൂന്നിയ ഈ ലോകത്തില് മനുഷ്യന്റെ നൈസര്‍ഗിക വികാരങ്ങളോളം കച്ചവടമൂല്യമുള്ള വേറെന്താണ് ഉള്ളത് അല്ലെ ?\nതത്സമയം ഒരു പെണ്‍കുട്ടി എന്താണ് പറയാന് ഉദ്ദേശിക്കുന്നതെന്ന് ഒരു ചെറിയ ഹിന്റ് കിട്ടിയില്ലേ ? ഇനി നമുക്ക് കാത്തിരുന്നു കാണാം\nPosted by ദുശ്ശാസ്സനന് at 9:41 AM\nLabels: നിരൂപണം, സാമൂഹികം, സിനിമ\nAnonymous February 17, 2012 at 11:20 AM\nഭരതനും പത്മരാജനും കൂടി മര്യാദക്ക് ഉണ്ടാക്കിയ ഒരു സിനിമ രതി നിര്‍വേദം അതിലെ ഭംഗി എല്ലാം ചോര്‍ത്തിക്കളഞ്ഞു വെറുമൊരു തറ ഷക്കീല പടം ആക്കി മാറ്റി പുതിയ പ്രേക്ഷകരുടെ പണം പിടുങ്ങാന് മേനക സുരേഷ് കുമാറിനെ സഹായിച്ച ടീ കെ രാജീവ് കുമാര് ട്രൂമാന് ഷോ എന്ത് ചെയ്യാന് ആണ് , അതിന്റെ ആയിരത്തില് ഒന്ന് നിലവാരം പോലും ഉണ്ടാക്കാന് കഴിയില്ല പിന്നെ നായകന് ആരാണ് ഉണ്ണി മുകുന്ദന് നായിക നിത്യാ മേനോന് ഈ യൂണിവേര്‍സല് തീം കേരളീകരിക്കുന്നതെങ്ങിനെ? അതിനൊക്കെ തലയുള്ള സ്ക്രിപ്റ്റ് റൈറ്റര് ആരാണ് പടം പൊട്ടും ആദ്യ വാരം തന്നെ ടീ കീ രാജീവ് കുമാറിന്റെ അപൂര്‍വ്വം പടങ്ങളെ എന്തെങ്കിലും മെറിറ്റ് ഉള്ളതായുള്ള്\nദുശ്ശാസ്സനന് February 17, 2012 at 8:41 PM\nഅതിനോട് ഞാന് നൂറു ശതമാനം യോജിക്കുന്നു. ഹോളിവുഡ് സിനിമകളില് നിന്ന് തീം ചൂണ്ടി അത് ഏറ്റവും വികൃതമായി അവതരിപ്പിക്കുക എന്നതാണല്ലോ നമ്മുടെ സിനിമ ബുദ്ധിജീവികളുടെ സ്ഥിരം പരിപാടി. അതുകൊണ്ട് ഒരു മുന്നറിയിപ്പ് തന്നുവെന്നേ ഉള്ളൂ.\nഅപ്പു February 22, 2012 at 8:07 AM\nദുസ്സസനാ Truman show പരിച്ചയപെടുതിയത്തിനു നന്ദി.പോസ്റ്റ് വായിച്ചാ ഉടനെ തന്നെ ഡൌണ്‍ലോഡ് ചെയ്തു കണ്ടു.നല്ല പടം.....\nesvee March 5, 2012 at 10:22 PM\nPlease watch "Eternal Sunshine of The Spotless Mind". That is an awesome movie starring Jim Carrey & Kate Winslet.Maybe it will change your perception about Jim Carrey.\nravanan March 6, 2012 at 11:04 AM\nI like " The Mask " Also. But in this Jim is awsome\nJobimon Arackal John March 6, 2012 at 11:56 AM\nThere is one more film called ed TV\nഞാന് ആരാ മോന്\nഒരു വടക്കന് വീരഗാഥ എഴുതി ചന്തുവിനെ നന്നാക്കാന് ഒരു M.T എങ്കിലും ഉണ്ടായി. പാവം ഈ ദുശാസ്സനനെ എഴുതി നന്നാക്കാന് ഒരു സാഹിത്യകാരനും ഇവിടെ ജനിച്ചിട്ടില്ല.. അത് തീര്‍ക്കാന് ഇതാ ഒരു ബ്ലോഗ്. ഇനിയെങ്കിലും ഈ പാവത്തിനെ വെറുതെ വിടൂ . പാണ്ഡവരുടെ അടിയും ഇടിയും ഒക്കെ കൊണ്ടു പരലോകം പൂകിയ ഈ മഹാന്റെ പേരിലും ഇരിക്കട്ടെ ഒരു ബ്ലോഗ്... ( പ്രൊഫൈൽ ഫോട്ടോ വരച്ചത് സുമു എന്നറിയപ്പെടുന്ന സുമേഷ് നാരായണ മേനോൻ ) . ഇവിടെ ഇപ്പൊ ഫോണ് കണക്ഷൻ ഉണ്ട്. ദിദേൽ വിളിക്കുക ..9900706801\nഡേറ്റാ സെന്റര് ആര് നടത്തിയാലും നമുക്കെന്ത് ?\nജെയിംസ് ബോണ്ടന്റെ ഒരു ദിവസം .. കഷ്ട കാലം വരുമ്പോള...\nഓരോരോ ആഗ്രഹങ്ങളേ .- ചില മാട്രിമോണി ചിന്തകള്\nകിളിരൂരും സൂര്യനെല്ലിയും - ആരാണ് പീഡിപ്പിക്കപ്പെട്...\nകര്‍ത്താവ് കമ്യൂണിസ്ടാവുമ്പോള് - വര്‍ഗീയമായ ചില ...\nഹോട്ട് മസാല ആന്റി - അഥവാ ഒരു ചൂടന് കഥ\n2010 - പണി കിട്ടിയവരും ഇനി കിട്ടാന് പോകുന്നവരും\nകല്യാണത്തിന് ജാതകം നോക്കിയാല്...\nമലയാള് -മം ... എങ്കിലും എന്റെ അബൂബക്കറെ\nപാല്‍ക്കാരന് പയ്യന്, സരള , ജാനു - കൌമാര ബിംബങ്ങള് - ഒരു പഠനം\nഇതാണ് ശരിക്കും മോര്‍ഫിംഗ് - കണ്ടു നോക്ക്\nഎങ്ങനെ പുട്ടടിക്കാം ?\nഒരു കവിത - ഉഴുന്നുവടയും പരിപ്പുവടയും ബാബ രാംദേവും\nആദ്യ A പടം .. ഒരു അനുഭവ കുറിപ്പ്\nഈ ബ്ലോഗ് ഇഷ്ടപ്പെട്ടോ ?\nശ്രീ എഴുതിയത് .. എന്റെ ഒരു പോസ്റ്റ് കണ്ടിട്ട് ഉത്തേജിതനായി കാച്ചിയത്\nഈ ബ്ലോഗിനെ പൊക്കി പറഞ്ഞത് കണ്ടോ ?\nഈ ബ്ലോഗിനെ പറ്റി കൌമുദി\nപോസ്റ്റുകള് മെയിലില് കിട്ടുവാന്\nചില വമ്പൻ തമാശകൾ !!\nസ്നേഹം നിറഞ്ഞ വിഷു ആശംസകള്\nബെര്‍ളി സാര് പ്രചോദിതന് ആവുമ്പോള് !!!\nlഒരു 'റിയാലിറ്റി' വിവാഹം കൂടി : അതോ ലവ് ജിഹാദോ ?\nഅനുഭവം (59) ആക്ഷേപഹാസ്യം (67) ആത്മീയം (3) ഓര്‍മ (29) കഥ (54) ചിത്രങ്ങള് (6) ടെലിവിഷന് (6) നര്‍മ്മം (108) നിരൂപണം (62) പലവക (117) പാചകം (3) പൊങ്ങച്ചം (3) യാത്ര (3) യാത്രാ വിവരണം (3) രാഷ്ട്രീയം (21) വാര്‍ത്ത (95) വിദ്യാഭ്യാസം (4) സംഗീതം (5) സാങ്കേതികം (9) സാമൂഹികം (56) സാഹിത്യം (32) സിനിമ (67)


സി കെ ജാനു വയനാട് ലോക്സഭാ സീറ്റിൽ മത്സരിക്കുമെന്ന് സൂചന\nമന്ത്രി എ കെ ബാലനും സിപിഐ സംസ്ഥാന സെക്രട്ടറി കാനം രാജേന്ദ്രനുമാണ് ചര്‍ച്ചയ്ക്ക് നേതൃത്വം നല്‍കിയത്. മുന്നണിയില് കക്ഷിയാക്കണമെന്നും ലോക്സഭാ നിയമസഭാ തിരഞ്ഞെടുപ്പുകളില് പ്രാതിനിധ്യം വേണമെന്നുമാണ് ജാനു ഉന്നയിച്ച ആവശ്യം.\nThiruvananthapuram, First Published Dec 5, 2018, 1:58 PM IST\nതിരുവനന്തപുരം: എൽഡിഎഫുമായി അടുക്കുന്ന സി കെ ജാനുവിനെ വയനാട് ലോക്സഭാ സീറ്റിൽ മത്സരിപ്പിക്കാന് ഇടത് നേതാക്കൾക്കിടയിൽ ആലോചന. പാർട്ടി സീറ്റിൽ ജാനുവിനെ മത്സരിപ്പിക്കുന്നതിൽ സിപിഐക്കും എതിർപ്പില്ലെന്നാണ് സൂചന. മുന്നണി പ്രവേശനത്തിൽ നേതാക്കളുമായി ചർച്ച നടന്നതായി സി കെ ജാനു ഏഷ്യാനെറ്റ് ന്യൂസിനോട് പറഞ്ഞു.\nഎന്‍ഡിഎ വിട്ട ശേഷം സി കെ ജാനുവിന്‍റെ നേതൃത്വത്തിലുളള ജനാധിപത്യ രാഷ്ട്രീയ പാര്‍ട്ടി എല്‍ഡിഎഫ് നേതൃത്വവുമായി മൂന്ന് വട്ടം ചര്‍ച്ച നടത്തി. മന്ത്രി എ കെ ബാലനും സിപിഐ സംസ്ഥാന സെക്രട്ടറി കാനം രാജേന്ദ്രനുമാണ് ചര്‍ച്ചയ്ക്ക് നേതൃത്വം നല്‍കിയത്. മുന്നണിയില് കക്ഷിയാക്കണമെന്നും ലോക്സഭാ നിയമസഭാ തിരഞ്ഞെടുപ്പുകളില് പ്രാതിനിധ്യം വേണമെന്നുമാണ് ജാനു ഉന്നയിച്ച ആവശ്യം. ലോക് താന്ത്രിക്ക് ജനതാദളും ഐഎന്‍എലും മുന്നണി പ്രവേശനം കാത്തു നില്‍ക്കെ ഉടന് ഘടകകക്ഷിയാക്കുന്നതിലുളള പ്രയാസം മുന്നണി നേതൃത്വം ജാനുവിനെ അറിയിച്ചു.\nഎന്നാല് ലോക്സഭാ തിരഞ്ഞെടുപ്പില് വയനാട് മണ്ഡലത്തില് സ്ഥാനാര്‍ത്ഥിയാക്കാമെന്ന വാഗ്ദാനം സിപിഐ നേതൃത്വം തന്നെ ജാനുവിന് നല്‍കിയതായാണ് സൂചന. കൂടാതെ ബോര്‍ഡ് കോര്‍പറേഷന് സ്ഥാനങ്ങളും ഉറപ്പ് നല്‍കിയിട്ടുണ്ട്. മുന്നണി പ്രവേശന കാര്യത്തില് വ്യക്തതയില്ലാത്തതിനാല് വനിതാ മതില് സംഘാടക സമിതി യോഗത്തില് ജാനു പങ്കെടുത്തിരുന്നില്ല. എന്നാല് എല്‍ഡിഎഫ് യോഗം ചേരുന്ന പശ്ചാത്തലത്തില് സിപിഐ നിര്‍ദ്ദേശ പ്രകാരം ജാനു ഇന്നലെ തിരുവനന്തപുരത്തെത്തിയിരുന്നു.\n''നമ്മുടെ ആവശ്യം അനുസരിച്ച് ഘടകകക്ഷിയായിട്ട് മുന്നണിയില് പരിഗണിക്കുന്നതിന്‍റെ ഭാഗമായി ജനാധിപത്യ രാഷ്ട്രീയ പാര്‍ട്ടിയുടെ ലെറ്റര് പാഡില് ഒരു കത്ത് നമ്മളവര്‍ക്ക് കൊടുക്കണം എന്ന് ആവശ്യപ്പെട്ടിട്ടുണ്ട്. ആ കത്ത് അടുത്ത ദിവസം തന്നെ എത്തിക്കാനായിട്ടുള്ള സംവിധാനം ചെയ്യും. മുന്നണി എന്ന നിലയില് തന്നെ നമ്മളെ സ്വീകരിക്കും എന്നുള്ള നിലപാടാണ് ഇപ്പോള് ഇടതുപക്ഷത്തിന്‍റെ ഭാഗത്ത് നിന്ന് വളരെ സജീവമായിട്ട് വന്നിരിക്കുന്നത്.'' സി കെ ജാനു ഏഷ്യാനെറ്റ് ന്യൂസിനോട് പറഞ്ഞു.\nകഴിഞ്ഞ നിയമസഭാ തിരഞ്ഞെടുപ്പില് ബത്തേരി മണ്ഡലത്തില് എന്‍ഡിഎ സ്ഥാനാര്‍ത്ഥിയായി മല്‍സരിച്ച ജാനു 30000ത്തോളം വോട്ടുകള് നേടിയിരുന്നു. അതേസമയം ജാനുവിന്‍റെ പാര്‍ട്ടിയെ മുന്നണിയിലെടുക്കുന്ന കാര്യത്തില് ചര്‍ച്ച നടന്നിട്ടില്ലെന്നായിരുന്നു ഇടതു മുന്നണി കണ്‍വീനര് എ വിജയരാഘവന്‍റെ പ്രതികരണം. എന്നാല് ഈ മാസം 26ന് ചേരുന്ന എല്‍ഡിഎഫ് യോഗത്തിന്‍റെ പ്രധാന അജണ്ട മുന്നണി വിപുലീകരണമായിരിക്കുമെന്നും വിജയരാഘവന് വ്യക്തമാക്കി.\nLast Updated Dec 5, 2018, 2:58 PM IST


തുടർച്ചയായി പബ്ജികളിച്ച 19 വയസ്സുകരന് മസ്തിഷ്കാഘാതം | PUBG Addiction: 19-Year-Old Suffers Stroke After Continuous Gameplay - Malayalam Gizbot\n| Published: Wednesday, September 4, 2019, 13:00 [IST]\nസ്മാർട്ട്ഫോണുകളിലെ ഓൺലൈൻ ഗെയിമുകളിൽ ഏറ്റവും പ്രശ്തമായ ഗെയ്മാണ് പബ്ജി. പലരും പബ്ജിക്ക് അഡിക്ടഡുമാണ്. ലോകത്ത് പലയിടത്തുമായി പബ്ജി അഡിക്ടഡായ ആളുകൾക്ക് പല പ്രശ്നങ്ങളും ഉണ്ടായിട്ടുണ്ട്. സ്വന്തം ശരീരം മുറിവേൽപ്പിക്കുന്ന വിധത്തിൽ മാനസിക പ്രശ്നങ്ങളിലേക്കും ആത്മഹത്യയിലേക്കും പബ്ജി അഡിക്ഷൻ കാരണമായതായി റിപ്പോർട്ടുകളുണ്ട്. നിരവധി ആരോഗ്യ പ്രശ്നങ്ങളും പബ്ജി ഗെയിം നിരന്തരം കളിക്കുന്നതിലൂടെ ഉണ്ടാവുന്നുണ്ടെന്ന് ആരോഗ്യരംഗത്തെ പലരും അഭിപ്രായപ്പെടുന്നു. ഹൈദരബാദ് സ്വദേശിയായ 19 കാരന് നിർത്താതെയുള്ള പബ്ജി കളിയിലൂടെ ഉണ്ടായത് മസ്തിഷ്കാഘാതമാണ്.\nഓഗസ്റ്റ് 26നാണ് ഡിഗ്രി രണ്ടാം വർഷ വിദ്യാർത്ഥിയായ 19 കാരനെ ആശുപത്രിയിലെത്തിച്ചത്. വലതുകൈയും കാലും ചലിപ്പിക്കാൻ കഴിയാത്ത അവസ്ഥയിലായിരുന്നു ഇയാൾ. മസ്തിഷ്കാഘാതത്തിൻറെ ലക്ഷണങ്ങളാണ് വിദ്യാർത്ഥിയിൽ ഉള്ളതെന്ന് മനസ്സിലാക്കിയ ഡോക്ടർമാർ ഉടൻ വിദഗ്ദ ചികിത്സ നൽകി. തലയിൽ പലയിടത്തായി ചോരകട്ടപിടിച്ചിട്ടുണ്ടെന്നും ഡോക്ടർമാരുടെ റിപ്പോർട്ടിൽ പറയുന്നു.\nകൌമരക്കാരിൽ മസ്തിഷ്കാഘാതം ഉണ്ടാകുന്നത് വളരെ കുറവാണ്. തലയിലെ രക്തം കട്ടപിടിച്ചതാണ് കൈകാലുകളുടെ ചലനം ഇല്ലാതാക്കിയത്. ഇയാളുടെ ജീവിതശൈലിയാണ് മസ്തിഷ്കാഘാതത്തിന് പ്രധാനകാരണമെന്ന് ഡോക്ടർമാർ വ്യക്തമാക്കി. അനാരോഗ്യകരമായ ജിവിതശൈലിയായിരുന്നു ഇയാളുടേത്. ദിവസത്തിൽ 8 മുതൽ 10 മണിക്കൂർ വരെ ഭക്ഷണമോ ഉറക്കമോ ഇല്ലാതെ ഈ വിദ്യാർത്ഥി പബ്ജി കളിക്കുമായിരുന്നുവെന്ന് രക്ഷിതാക്കൾ വ്യക്തമാക്കി.\n8 മുതൽ 10 മണിക്കൂർ വരെ പബ്ജി ഗെയിമിൽ മുഴുകിയിരുന്ന വിദ്യാർത്ഥി ഇതിനിടയിൽ വെള്ളം പോലും കുടിക്കില്ലായിരുന്നു. ഇതൊക്കെയാണ് സ്ട്രോക്ക് വരാൻ കാരണമെന്നാണ് ഡോക്ടർമാർ വ്യക്തമാക്കുന്നത്. കഴിഞ്ഞ ഒരുമാസത്തിനിടെ ഈ വിദ്യാർത്ഥിയുടെ ശരീരഭാരത്തിൽ 3-4 കിലോ വരെ കുറവുണ്ടായിട്ടുണ്ടെന്നും വിദ്യാർത്ഥിയുടെ ആരോഗ്യ നില തൃപ്തികരമായതിനാൽ ഡിസ്ചാർജ്ജ് ചെയ്തെന്നും ഡോക്ടർമാർ അറിയിച്ചു.\nലോകത്തിലാകമാനം പബ്ജി അഡിക്ഷൻ വരുത്തി വയ്ക്കുന്ന അപകടങ്ങൾ നിരവധി റിപ്പോർട്ട് ചെയ്യപ്പെട്ടിട്ടുണ്ട്. ഇന്ത്യയിലും പബ്ജി കളിച്ച് അപകടം ഉണ്ടാവുന്നത് ആദ്യമായല്ല. ഓഗസ്റ്റ് 31ന് മഹാരാഷ്ട്രയിലെ വാസെയിൽ 21 വയസ്സുകാരൻ മരിച്ചിരുന്നു. പബ്ജി കളിച്ചുകൊണ്ട് നടക്കുന്നതിനിടെ കുളത്തിലേക്ക് വീണാണ് യുവാവ് മരിച്ചത്.\nവിനോദത്തിന് വേണ്ടിയുള്ള ഗെയിമുകൾ അപകടകരമാം വിധം അഡിക്ഷൻ ഉണ്ടാക്കുകയും ജിവിതത്തിൽ മറ്റെന്തിനെക്കാളും കൂടുതൽ പ്രാധാന്യം അവയ്ക്ക് നൽകുകയും ചെയ്യുന്നത് സർവ്വസാധാരണമായി മാറുന്നു. ജോലി, പഠനം എന്നിവയ്ക്കെല്ലാം ഉപരിയായാണ് പലരും ഗെയിമുകളെ കാണുന്നത്. വിനോദത്തെയും ടെക്നോളജിയെയും ജീവിതത്തെ ദോഷകരമായി ബാധിക്കാത്ത രീതിയിൽ ഉപയോഗപ്പെടുത്താൻ നാം ശീലിക്കേണ്ടതുണ്ട്.\nIn the latest report, it has been reported thata19-year-old boy from Hyderabad was admitted to hospital because of the mobile game. The report suggests that the teen developedastroke because of the game.


നരേന്ദ്രമോദി വീണ്ടും പ്രധാനമന്ത്രിയാകണമെന്ന് ഉദ്ധവ് താക്കറെ\nJanam TV Web Desk Mar 18, 2019, 08:54 am IST\nമുംബൈ: രാജ്യത്തിന്റെ അടുത്ത പ്രധാനമന്ത്രിയായി വീണ്ടും നരേന്ദ്രമോദി എത്തണമെന്ന് ശിവസേന നേതാവ് ഉദ്ധവ് താക്കറെ. പ്രതിപക്ഷത്തിന്റെ മഹാസഖ്യ നീക്കത്തെയും ഉദ്ധവ് താക്കറെ വിമര്‍ശിച്ചു. നമ്മുടെ പ്രധാനമന്ത്രിയായി വീണ്ടും വരേണ്ടത് മോദിയാണ്. എന്ത് കൊണ്ട് പ്രതിപക്ഷ മഹാസഖ്യം ഇതു വരെ അവരുടെ പ്രധാനമന്ത്രി സ്ഥാനാര്‍ത്ഥിയെ പ്രഖ്യാപിക്കാത്തത്. സഖ്യത്തിലുള്ളവര് രാഹുല് ഗാന്ധിയെ പ്രധാനമന്ത്രി സ്ഥാനാര്‍ത്ഥിയായി പരിഗണിക്കുമോ എന്നും അദ്ദേഹം പരിഹസിച്ചു. മഹാരാഷ്ട്രയില് തിരഞ്ഞെടുപ്പ് റാലിയെ അഭിസംബോധന ചെയ്ത് സംസാരിക്കുകയായിരുന്നു ഉദ്ധവ് താക്കറെ.\nഇന്ത്യക്കെതിരെ തുടര്‍ച്ചയായി ഒളി ആക്രമണങ്ങള് നടത്തുന്ന പാകിസ്ഥാനെയും ഉദ്ധവ് താക്കറെ വിമര്‍ശിച്ചു. മൂന്ന് ഘട്ടമായിട്ടാണ് മഹാരാഷ്ട്രയില് തിരഞ്ഞെടുപ്പ് നടക്കുന്നത്. ഏപ്രില് 10, 17, 24 തിയതികളിലായിട്ടാണ് ഇവിടെ വോട്ടെടുപ്പ് നടക്കുന്നത്.


samantha akkineni life style - Malayalam Filmibeat\n| Updated: Saturday, January 19, 2019, 18:24 [IST]\nതെലുങ്ക് - തമിഴ് സിനിമാ ലോകത്ത് മുന്‍നിര നായികയായി വളര്‍ന്നു കഴിഞ്ഞു സമാന്ത. ഇനി പ്രശസ്തിയ്ക്കും പണത്തിനും വേണ്ടി സിനിമ ചെയ്യേണ്ട ആവശ്യം സമാന്തയ്ക്കില്ല. അതുകൊണ്ട് തന്നെ കലാമൂല്യമുള്ള കഥയും കഥാപാത്രങ്ങളുമാണ് സമാന്ത ഇപ്പോള് തിരഞ്ഞെടുക്കുന്നത്.\n2010 ല് മായ ചേസുവ എന്ന തെലുങ്ക് ചിത്രത്തിലൂടെ സിനിമാ ലോകത്തേക്ക് കടന്ന സമാന്ത തമിഴിലും തെലുങ്കിലുമായി ഇതുവരെ നാല്‍പതിലധികം സിനിമകള് ചെയ്തുകഴിഞ്ഞു. ധാരളം പുരസ്‌കാരങ്ങളും അംഗീകാരങ്ങളും നടിയെ തേടിയെത്തുകയും ചെയ്തു.\nസിനിമാ ബന്ധം തന്നെയാണ് സമാന്തയെ അക്കിനേനി കുടുംബത്തിന്റെ മരുമകളാക്കിയതും. ഇന്ന് 356 കോടി രൂപയുടെ ആസ്തിയുണ്ട് സമാന്തയ്ക്ക് എന്നാണ് തെലുങ്ക് ഓണ്‍ലൈന് മാധ്യമങ്ങള് റിപ്പോര്‍ട്ട് ചെയ്യുന്നത്. രണ്ടര കോടിയാണ് നടിയുടെ വാര്‍ഷിക വരുമാനം\nഒന്നരക്കോടി പ്രതിഫലത്തിനാണ് സമാന്ത ഇപ്പോള് ഒരു സിനിമ കരാറ് ചെയ്യുന്നത്. വര്‍ഷം മൂന്നോ നാലോ സിനിമകളില് അഭിനയിക്കാറുണ്ട്. ഈ കിട്ടുന്ന സമ്പാദ്യം കൊണ്ട് വളരെ ആഡംബരമായ ജീവിതമാണ് സമാന്ത നയിക്കുന്നത്.\nകാറ് മുതല് ഉപയോഗിക്കുന്ന വാച്ച് വരെ എല്ലാം ബ്രാന്റഡ് സാധനങ്ങളാണ്. സമാന്തയുടെ സോഷ്യല് മീഡിയ പേജ് നോക്കിയാല് തന്നെ നടിയുടെ ആഡംബര ജീവിതത്തെ കുറിച്ച് മനസ്സിലാവും. 1.15 കോടിയുടെ കാറാണ് നടി ഉപയോഗിക്കുന്നത്\nഎന്നാല് കിട്ടുന്ന സമ്പാദ്യം മുഴുവന് തന്റെ ആഡംബര ജീവിതങ്ങള്‍ക്ക് വേണ്ടി മാത്രം ചെലവാക്കുന്ന നടിയുമല്ല സമാന്ത. ധാരാളം ജീവ കാരുണ്യ പ്രവര്‍ത്തനങ്ങളും നടി നടത്താറുണ്ട്. കാന്‍സര് രോഗികള്‍ക്കും അനാധര്‍ക്കുമെല്ലാം സമാന്തയുടെ കൈത്താങ്ങ് എത്താറുണ്ട്.\nRead more about: samantha remunaration salary സമാന്ത പ്രതിഫലം ജീവിതം\nsamantha akkineni life style


ജാസിന്റെ ഇലക്‌ട്രിക് പതിപ്പുമായി ഹോണ്ട വരുന്നു ; ഒറ്റ ചാര്‍ജില് 300 കിലോമീറ്റര് സഞ്ചരിക്കുമെന്ന് വാഗ്ദാനം | Live Newage - Live Newage\nHome > AUTO > ജാസിന്റെ ഇലക്‌ട്രിക് പതിപ്പുമായി ഹോണ്ട വരുന്നു ; ഒറ്റ ചാര്‍ജില് 300 കിലോമീറ്റര് സഞ്ചരിക്കുമെന്ന് വാഗ്ദാനം\n2013ല് ഇന്ത്യയില് വിപണിയിലെത്തിയ ഹോണ്ടയുടെ മുന്‍നിര കാറാണ് ജാസ്. ആദ്യ ഘട്ടത്തില് ഉയര്‍ന്ന വില തിരിച്ചടിയായെങ്കിലും പിന്നീട് വിപണിയില് തരക്കേടില്ലാത്ത പ്രകടനം ജാസ് കാഴ്ചവച്ചു. ഇപ്പോള് ജാസിന്റെ ഇലക്‌ട്രിക് പതിപ്പ് പുറത്തിറക്കാനുള്ള നീക്കത്തിലാണ് ഹോണ്ട. ഇലക്‌ട്രിക് പതിപ്പില് മോഡലിന്റെ മൈലേജാണ് വിപണിയെ അത്ഭുതപ്പെടുത്തുന്നത്. ഒരു തവണ ചാര്‍ജ് ചെയ്താല് 300 കിലോമീറ്റര് മൈലേജ് വാഹനത്തിന് കിട്ടുമെന്നാണ് കമ്പനി അവകാശപ്പെടുന്നത്. 2020 പകുതിതോടെ ഇലക്‌ട്രിക് ജാസ് വിപണിയിലെത്തും.\nചൈന വിപണിയെ ലക്ഷ്യമിട്ടാണ് ജാസിന്റെ ഇലക്‌ട്രിക് പതിപ്പ് രൂപം കൊള്ളുന്നത്. അതിനാല്‍ത്തന്നെ ജാസിന്റെ വൈദ്യുതീകരണത്തിനായി ചൈനയിലെ ഏറ്റവും വലിയ ബാറ്ററി നിര്‍മാതാക്കളായ കണ്ടംപററി ആംപെറെക്‌സ് ടെക്‌നോളജിയുമായി ഹോണ്ട ധാരണയിലെത്തിയിട്ടുമുണ്ട്. വൈദ്യുത കാറുകള്‍ക്ക് ഇന്ത്യന് വാഹന വിപണിയിലും നല്ല അന്തരീഷമായതിനാല് ഇന്ത്യയിലും ഈ മോഡല് എത്താമുള്ള സാധ്യത വിരളമല്ല.\nഏകദേശം 12 ലക്ഷം രൂപ വിലയ്ക്കാകും ജാസയുടെ ഇലക്‌ട്രിക് പതിപ്പ് വിപണിയിലെത്തുക. നിലവില് വിപണിലിയുള്ള വൈദ്യുത മോഡലുകളായ നിസ്സാന് ‘ലീഫ്’, ടെസ്ല ‘മോഡല് ത്രീ’ തുടങ്ങിയവയെ അപേക്ഷിച്ചു വളരെ കുറഞ്ഞ വിലയാണിത്.


ചരിത്രം സൃഷ്ടിച്ച് ഏന്‍ജല പോന്‍സ്: ആദ്യ ട്രാന്‍സ്‌ജെന്‍ഡര് മിസ് യൂണിവേഴ്‌സ് - Samakalika Malayalam\nBy സമകാലികമലയാളം ഡെസ്‌ക് | Published: 12th July 2018 12:02 PM |\nLast Updated: 12th July 2018 12:13 PM | A+A A- |\nലോകത്തിലെ ആദ്യമായി ഒരു ട്രാന്‍സ്‌ജെന്‍ഡര് മിസ് യൂണിവേഴ്‌സ് പേജന്റില് മത്സരിക്കാനൊരുങ്ങുന്നു. ഏന്‍ജല പോണ്‍സ് എന്ന 26കാരിയാണ് ഇരുപത് മത്സരാര്‍ഥികള്‍ക്കൊപ്പം സ്‌പെയിനില് നടക്കുന്ന മത്സരത്തില് പങ്കെടുക്കുന്നത്. 2015ല് മിസ്സ് യൂണിവേഴ്‌സ് സ്‌പെയ്ന് മത്സരത്തില് ഏന്‍ജലാ പങ്കെടുത്തിരുന്നെങ്കിലും അന്ന് വിജയിക്കാനായിരുന്നില്ല.\nമിസ് യൂണിവേഴ്‌സ് പേജന്റില് പങ്കെടുക്കുന്നത് ഏന്‍ജലയ്ക്ക് ഒരു ചരിത്ര നേട്ടം കൂടിയാണ്. വളര്‍ന്നുവരുന്ന ട്രാന്‍സജെന്‍ഡറുകള്‍ക്ക് ഇതൊരു മാതൃകയും പ്രചോദനവുമാകണമെന്നാണ് അവര് ആഗ്രഹിക്കുന്നതും. ആറ് വര്‍ഷങ്ങള്‍ക്ക് മുന്‍പ് ട്രാന്‍സ്‌ജെന്‍ഡറുകള്‍ക്ക് ഈ മത്സരത്തില് പങ്കെടുക്കുന്നതില് നിന്ന് വിലക്കേര്‍പ്പെടുത്തിയിരുന്നു.\nപിന്നീട് 2012ലാണ് മിസ് യൂണിവേഴ്‌സ് ഓര്‍ഗനൈസേഷന് ഇവര്‍ക്ക് മത്സരിക്കാന് അനുമതി നല്‍കിയത്. അന്ന് ആ മത്സരത്തില് പങ്കെടുത്ത ഏക ട്രാന്‍സ്‌ജെന്‍ഡര് വനിത ഏന്‍ജല ആയിരുന്നു. 2015ല് മിസ് യൂണിവേഴ്‌സ് സ്‌പെയ്ന് മത്സരത്തിലും ഏന്‍ജലാ പങ്കെടുത്തിരുന്നു. അന്ന് വിജയിക്കാനായിരുന്നില്ല.\nക്ഷമയുടേയും, സഹാനുഭൂതിയുടേയും പാഠങ്ങളാണ് തനിക്ക് ലോകത്തെ പഠിപ്പിക്കാനുള്ളതെന്ന് വിജയശേഷം ഏന്‍ജല പറഞ്ഞു. 'ലോകത്തിലെ എല്ലാ ട്രാന്‍സ്‌ജെന്‍ഡര് സ്ത്രീകള്‍ക്കും പ്രചോദനമാകുന്ന എന്തെങ്കിലും ചെയ്യണമെന്നാണ് എന്റെ ആഗ്രഹം. എല്ലാവരും സമൂഹത്തിന്റെ മുഖ്യധാരയിലേക്ക് എത്തിപ്പെടണം.\nപല രാജ്യങ്ങളിലും നിലനില്‍ക്കുന്ന നിയമ വ്യവസ്ഥകള് ട്രാന്‍സ്‌ജെന്‍ഡറുകള്‍ക്ക് അനുകൂലമല്ല. അതുകൊണ്ടു തന്നെ ഞാന് ഇവിടെ നില്‍ക്കുന്നത് വളരെ പ്രാധാന്യമര്‍ഹിക്കുന്ന കാര്യമാണ്. ഞങ്ങള്‍ക്കും മറ്റ് സ്ത്രീകള് അനുഭവിക്കുന്ന അവകാശങ്ങള് ലഭ്യമാകണം'- ഏന്‍ജല വ്യക്തമാക്കി.\nട്രാന്‍സ്‌ജെന്‍ഡര് ഏന്‍ജല പോന്‍സ് Miss Universe Pageant


Friday9June 2017 9:48 pm IST\nഅടിമാലി: അടിമാലി പോലീസ് സ്‌റ്റേഷന് പരിസരം വാഹനങ്ങളുടെ ശവപ്പറമ്പാകുന്നു. പിടിച്ചെടുത്ത വാഹനങ്ങള് ലേലം ചെയ്യുന്നതിനുള്ള നടപടി സ്വീകരിച്ചിട്ടില്ല. രണ്ട് വര്‍ഷം മുന്‍പ് ഇവിടെ കൂടിക്കിടന്ന് നശിച്ച വാഹനങ്ങള് മണ്ണ് മാന്തി യന്ത്രം കൊണ്ടുവന്ന് സര്‍ക്കിള് ഇന്‍പെക്ടറുടെ ക്വാര്‍ട്ടേഴ്‌സിന് പിന്നില് കൂട്ടിയിട്ടു. അന്ന് സ്റ്റേഷന് പരിസരം വൃത്തിയായിരുന്നു. രണ്ട് വര്‍ഷത്തിനിടെ വീണ്ടും വാഹനങ്ങള് സ്റ്റേഷന് പരിസരത്ത് കുമിഞ്ഞുകൂടി. വാഹനങ്ങളെ സംബന്ധിച്ച കേസ് കേടതിയിലായതിനാലാണ് ഇവ ലേലം ചെയ്യാന് നടപടി സ്വീകരിക്കാത്തതെന്നാണ് പോലീസ് നല്‍കുന്ന വിശദീകരണം. എന്നാല് കോടതിയില് തൊണ്ടിമുതല് ഹാജരാക്കിയതിന് ശേഷം ഇത് ലേലം ചെയ്യുന്നതിനുള്ള നടപടികള് അധികാരികള് സ്വീകരിച്ചാല് ഈ പ്രശനത്തിന് പരിഹാരമാകും. ഇത് സംബന്ധിച്ച് സംസ്ഥാന പോലീസ് മേധാവി സര്‍ക്കുലര് പ്രസിദ്ധീകരിച്ചിരുന്നു. ഇത് സംസ്ഥാനത്തെ മിക്ക സ്‌റ്റേഷനുകളിലും നടപ്പാക്കുന്നില്ല. വിലപിടിപ്പുള്ള പല വാഹനങ്ങളുടെയും പ്രധാന ഭാഗങ്ങള് സ്റ്റേഷിനില് നിന്നും കടത്തിക്കൊണ്ട് പോകുന്ന സംഘങ്ങളും ഉണ്ടെന്നാണ് ആക്ഷേപം. പാര്‍ട്‌സുകള് എടുത്തുമാറ്റിയാല് ലേലം ചെയ്യാന് സാധിക്കാതെ വരും. ഈ സാഹചര്യങ്ങളെക്കുറിച്ച് പരിശോധന നടത്തണമെന്നാണ് നാട്ടുകാരുടെ ആവശ്യം.\nകസ്റ്റഡി വാഹനങ്ങള് റോഡില് സൂക്ഷിക്കുന്നത് അപകടങ്ങള്‍ക്കിടയാക്കുന്നു\nവാഹനങ്ങളുടെ ശവപറമ്പായി പത്തനാപുരം പോലീസ് സ്‌റ്റേഷന്


karnataka election: governor | ആത്മവിശ്വാസത്തോടെ ബിജെപി ചരട് വലിക്കുന്നത് മോദി പറയുന്നതിന് അപ്പുറത്തേക്ക് ചലിക്കാത്ത ഗവർണ്ണറിൽ പ്രതീക്ഷയർപ്പിച്ച്; കൂറുമാറ്റ നിരോധനം ബാധിക്കാത്ത തരത്തിൽ കോൺഗ്രസിനേയോ ജനതാദള്ളിനേയോ പിളർത്തി ഭൂരിപക്ഷം ഉറപ്പിക്കാൻ കോടികളുമായി ബിജെപിയുടെ ഇടനിലക്കാർ രംഗത്ത്; കോൺഗ്രസ്-ജെഡിഎസ് സഖ്യത്തിന് ഭൂരിപക്ഷം ഉണ്ടെങ്കിലും ആദ്യം ക്ഷണിച്ചില്ലെങ്കിൽ പണിപാളുമെന്ന് തിരിച്ചറിഞ്ഞ് കോൺഗ്രസ്; കർണ്ണാടകയിൽ ബിജെപിയുടെ ഖനിപണത്തെ അതിജീവിക്കാൻ തടസ്സമാകുന്നത് കോൺഗ്രസിന്റെ ദാരിദ്യം - MarunadanMalayali.com\nMay 16, 2018 | 07:09 AM IST | Permalink\nബംഗളൂരു: കർണ്ണാടകയിൽ ബിജെപിക്ക് കിട്ടിയത് 104 സീറ്റാണ്. പ്രതീക്ഷിച്ച വിജയം അവർ നേടി. എന്നാൽ അധികാരത്തിന് ഇനിയും വേണം എട്ട് സീറ്റുകൾ. ബിജെപി ജയിച്ച ഒരു മണ്ഡലത്തിൽ ഫലം തടഞ്ഞിരിക്കുന്നു. അത് പുറത്തുവന്നാൽ ബിജെപിക്ക് 105 സീറ്റാകും. രണ്ടിടത്ത് ഇനി തെരഞ്ഞെടുപ്പ് നടക്കാനുണ്ട്. ഇവിടെ രണ്ടും ഭാവിയിൽ ജയിക്കാം. അങ്ങനെ വന്നാൽ സീറ്റ് 107 ആകും. അപ്പോഴും 224 അംഗ സഭയിൽ കേവല ഭൂരിപക്ഷത്തിന്6സീറ്റിന്റെ കുറവ്. ഇത് നികത്താൻ കച്ചമുറക്കി ബിജെപിയുടെ ഏജന്റുമാർ രംഗത്തുണ്ട്. എങ്ങനേയും കോൺഗ്രസിനേയോ ജനതാദള്ളിനേയോ പിളർക്കാനാണ് നീക്കം. എല്ലാം ഗവർണ്ണർ തീരുമാനിക്കും. ഭൂരിപക്ഷം തെളിയിക്കാൻ കർണാടകയിൽ ആരെ ആദ്യം ഗവർണർ വാജുഭായ് വാല ക്ഷണിക്കുമെന്നതാണ് ഇപ്പോഴത്തെ ചോദ്യം. ആർ എസ് എസുകാരനായ പ്രധാനമന്ത്രി മോദിയുടെ അതിവിശ്വസ്തനാണ് വാജുഭായ്. അതുകൊണ്ട് തന്നെ ബിജെപിയെ മാത്രമേ ഗവർണ്ണർ സർക്കാരുണ്ടാക്കാൻ വിളിക്കൂവെന്നാണ് വിലയിരുത്തൽ.\nകോൺഗ്രസും ജനതാദള്ളും ഒരുമിച്ചതോടെ അവർക്ക് 116 സീറ്റായി. കോൺഗ്രസിന് 78ഉം ജനതാദള്ളിന് 38ഉം. അതായത് ഒരുമിച്ച് നിന്നാൽ5കൊല്ലവും ഭരിക്കാനുള്ള ഭൂരിപക്ഷം ഇവർക്കുണ്ട്. കുമാരസ്വാമിയെ മുഖ്യമന്ത്രിയായി ഉയർത്തിക്കാട്ടി ബിജെപിയെ അധികാരത്തിൽ നിന്ന് അകറ്റാനുള്ള കോൺഗ്രസ് നീക്കത്തിന് തിരിച്ചടി ഗവർണ്ണറുടെ ഒളിച്ചുകളിയാണ്. ഏറ്റവും വലിയ ഒറ്റകക്ഷിയായ ബിജെപിയെ ഭൂരിപക്ഷം തെളിയിക്കാൻ വിളിച്ചാൽ അവർ അത് തെളിയിക്കും. കോൺഗ്രസിൽ അടിനിൽക്കുന്ന നിരവധി എംഎൽഎമാരുണ്ട്. ഇവർക്ക് കോടികൾ വാരി എറിയാൻ ബിജെപി തയ്യാറാണ്. ഖനി മുതലാളിമാരുടെ കരുത്തിൽ മുന്നേറുന്ന ബിജെപിക്ക് പണം പ്രശ്‌നമേ അല്ല. കോൺഗ്രസിലെ ലിംഗായത്ത് എംഎൽഎമാർ കൂട്ടത്തോടെ ബിജെപിക്ക് അനുകൂല നിലപാട് എടുക്കുമെന്ന സൂചനയും ഉണ്ട്. 14ഓളം എംഎൽഎമാർ കോൺഗ്രസിൽ നിന്നും ജനതാദള്ളിൽ നിന്നും മറുകണ്ടം ചാടാനൊരുങ്ങുന്നതായാണ് റിപ്പോർട്ട്.\nഇവരെ കൂറുമാറ്റ നിരോധന നിയമത്തിന്റെ പരിധിയിൽ കൊണ്ടുവരാതിരിക്കാനുള്ള നീക്കമാണ് ബിജെപി നടത്തുന്നത്. അതിന് വേണ്ടി ഈ എംഎൽഎമാരെ രാജി വയ്‌പ്പിക്കാനാണ് നീക്കം. അങ്ങനെ നിയമസഭയുടെ അംഗബലം 208ലേക്ക് കൊണ്ടുവരിക. അതിന് ശേഷം സഭയിൽ ഭൂരിപക്ഷം ഉണ്ടാക്കുകയാണ് ബിജെപിയുടെ മുമ്പിലുള്ള ആദ്യ തന്ത്രം. ഉപതെരഞ്ഞെടുപ്പ് എത്തുമ്പോൾ രാജിവയ്ക്കുന്നവരെ തന്നെ ബിജെപി ടിക്കറ്റിൽ മത്സരിപ്പിച്ച് വിജയിപ്പിക്കുക. ഇതാണ് ബിജെപിയുടെ പ്രധാന പ്ലാൻ. ഗോവയിൽ വിജയിപ്പിച്ച തന്ത്രമാണ് ഇത്. അല്ലെങ്കിൽ ജനതാദള്ളിൽ നിന്ന് പകുതിയിലേറെ എംഎൽഎമാരെ അടർത്തിയെടുക്കുക. അതിനും ശ്രമം നടക്കുന്നുണ്ട്. ഏത് വിധേനേയും കർണ്ണാടകയിൽ അധികാരം പിടിച്ചേ മതിയാകൂവെന്ന നിലപാടിലാണ് മോദിയും അമിത് ഷായും. അവരുടെ പണക്കൊഴുപ്പിന് മുമ്പിൽ ഒരു നീക്കവും നടത്താൻ കോൺഗ്രസിന് കെൽപ്പില്ല. ജനതാദള്ളും സാമ്പത്തികമായി നല്ല അവസ്ഥയിലല്ല. ഇത് മനസ്സിലാക്കിയാണ് പണമെറിഞ്ഞ് കർണ്ണാടക പിടിക്കാനുള്ള കളികൾ.\nഏതെങ്കിലും പാർട്ടിക്കോ തിരഞ്ഞെടുപ്പിനു മുൻപുള്ള സഖ്യത്തിനോ വ്യക്തമായ ഭൂരിപക്ഷമില്ലെന്നതാണു ഗവർണറുടെ തീരുമാനം നിർണായകമാക്കുന്നത്. ഒരു പാർട്ടിക്കും ഒറ്റയ്ക്ക് ഭൂരിപക്ഷം ഇല്ലാത്ത സാഹചര്യത്തിൽ, ആദ്യം ആരെ ക്ഷണിക്കണമെന്നതു തന്റെ വിവേചനാധികാരമുപയോഗിച്ചു ഗവർണർക്കു തീരുമാനിക്കാം. എന്നാൽ, വിവേചനാധികാരമെന്നത് എന്തിനുമുള്ള അധികാരമല്ലെന്നും സുപ്രീം കോടതി വ്യക്തമാക്കിയിട്ടുണ്ട്. അധികാരപ്രയോഗം നിയമപരമായി നിലനിൽക്കുന്നതാവണം. അതു പിന്നീടു കോടതിക്കു പരിശോധിക്കാനും സാധിക്കും. ആർക്കാണു സുസ്ഥിരമായ സർക്കാർ രൂപീകരിക്കാൻ സാധിക്കുക? എന്നതാകണം പ്രധാനം. ഇവിടെ ബിജെപിക്ക് 104 സീറ്റുള്ളതുകൊണ്ട് തന്നെ സുസ്ഥിര സർക്കാർ അവർക്കുണ്ടാക്കാനാകുമെന്ന വിലയിരുത്തലിൽ ഗവർണ്ണർക്ക് അവരെ ക്ഷണിക്കാവുന്നതേ ഉള്ളൂ. മോദിയുടെ സ്വന്തം ഗവർണ്ണർ ഈ വഴിയേ തന്നെ പോകാനാണ് സാധ്യത. ഗുജറാത്തിലെ മുൻ ബിജെപി നേതാവായ വാലയാണ് ഇവിടെ ഗവർണ്ണർ. അതുകൊണ്ട് തന്നെ തീരുമാനം ബിജെപിക്ക് അനുകൂലമായി മറുമെന്ന് തന്നെയാണ് വിലയിരുത്തൽ.\n2002ൽ മുഖ്യമന്ത്രിയായി തിരഞ്ഞെടുക്കപ്പെട്ട നരേന്ദ്ര മോദിക്കു വേണ്ടി രാജ്കോട് സീറ്റ് ഒഴിഞ്ഞുകൊടുത്തു. 2012ൽ അദ്ദേഹം മോദിയുടെ ഗുജറാത്ത് മന്ത്രിസഭയിൽ ധനമന്ത്രിയുമായി. ആർഎസ്എസ് പശ്ചാത്തലമുള്ള വാല രണ്ടുവട്ടം ഗുജറാത്ത് ബിജെപി അധ്യക്ഷനായി. ഗുജറാത്തിലെ രാജ്കോട് മണ്ഡലത്തിൽനിന്ന് ഏഴുവട്ടം ജയിച്ച വാല, നിയമസഭാ സ്പീക്കറുമായിരുന്നു. 2014ൽ മോദി പ്രധാനമന്ത്രിയായതോടെ കർണാടക ഗവർണർ പദവി ലഭിച്ചു. ഇത്തരമൊരു നേതാവിൽ നിന്ന് ബിജെപിക്ക് അനുകൂലമായ തീരുമാനം മാത്രമേ പ്രതീക്ഷിക്കുന്നുള്ളൂവെന്നതാണ് വസ്തുത.\nഗോവ ചർച്ചയാക്കി ഗവർണ്ണറെ അനുകൂലമാക്കാൻ കോൺഗ്രസ്\nസർക്കാരിയ കമ്മിഷനും കോടതിയും സർക്കാർ രൂപീകരണത്തിന് ആരെ ക്ഷണിക്കണമെന്നതിൽ സർക്കാരിയ കമ്മിഷൻ നിർദ്ദേശിച്ചതും രാമേശ്വർ പ്രസാദ് കേസിൽ (2005) സുപ്രീം കോടതിയുടെ ഭരണഘടനാ ബെഞ്ച് വ്യക്തമാക്കിയതുമായ കാര്യങ്ങൾ ഇങ്ങനെയാണ്: തിരഞ്ഞെടുപ്പിനു മുൻപുള്ള പാർട്ടിസഖ്യത്തെ ഗവർണർക്കു ക്ഷണിക്കാം., ഏറ്റവും വലിയ ഒറ്റക്കക്ഷിയെ ക്ഷണിക്കാം, തിരഞ്ഞെടുപ്പിനു ശേഷമുണ്ടാക്കിയ സഖ്യത്തെ ക്ഷണിക്കാം. ഇതിൽ ബിജെപിക്ക് അനുകൂലമായ തീരുമാനം ഗവർണ്ണർ എടുക്കാനേ സാധ്യതയുള്ളൂ. വ്യക്തമായ ഭൂരിപക്ഷമില്ലാത്ത ഒറ്റക്കക്ഷിയെ സർക്കാർ രൂപീകരണത്തിന് ആദ്യം ക്ഷണിക്കുകയും ഭൂരിപക്ഷം തെളിയിക്കാൻ സമയം അനുവദിക്കുകയും ചെയ്യുന്നതു രാഷ്ട്രീയ കുതിരക്കച്ചവടത്തിനു വഴിവയ്ക്കുന്ന സാഹചര്യമാകും. എന്നാൽ, വ്യക്തമായ ഭൂരിപക്ഷമില്ലാത്ത ഒറ്റക്കക്ഷിയെ ക്ഷണിച്ച ചരിത്രവും ഉണ്ട്. ഇതിനൊപ്പമാകും കർണ്ണാടകയിൽ ഗവർണ്ണർ നീങ്ങുകയെന്നാണ് വിലയിരുത്തൽ\nഅതിനിടെ കേന്ദ്രമന്ത്രി അരുൺ ജയ്റ്റ്‌ലിയുടെ പഴയൊരു ട്വിറ്റർ പോസ്റ്റ് ഓർമപ്പെടുത്തി കോൺഗ്രസും സിപിഎമ്മും ചർച്ച പുതിയ തലത്തിലെത്തിക്കുന്നു. ഗോവയിലും മണിപ്പൂരിലും മേഘാലയയിലും സർക്കാർ രൂപീകരിക്കാൻ സ്വീകരിച്ച അതേ നയം കർണാടകയിലും സ്വീകരിക്കണമെന്ന് കോൺഗ്രസ് വക്താവ് പ്രിയങ്ക ചതുർവേദി ആവശ്യപ്പെട്ടു. ഫലം പുറത്തുവന്നതിനു പിന്നാലെ, കോൺഗ്രസിനു വോട്ടു ചെയ്ത എല്ലാവർക്കും നന്ദിയറിയിച്ച് കോൺഗ്രസ് അധ്യക്ഷൻ രാഹുൽ ഗാന്ധിയും ട്വീറ്റ് ചെയ്തു. വോട്ടു ചെയ്തവരുടെ അവകാശങ്ങൾക്കായി കോൺഗ്രസ് എക്കാലവും പോരാടുമെന്നും അദ്ദേഹം ഉറപ്പുനൽകി. പാർട്ടിക്കായി കഠിനാധ്വാനം ചെയ്ത പ്രവർത്തകർക്കും നേതാക്കൾക്കും അദ്ദേഹം നന്ദിയറിയിച്ചു. കോൺഗ്രസ്‌ജെഡിഎസ് സഖ്യത്തെ പിന്തുണച്ച് സിപിഎം ദേശീയ സെക്രട്ടറി സീതാറാം യച്ചൂരിയും രംഗത്തെത്തി. ഗോവ, മണിപ്പൂർ, ബിഹാർ എന്നിവിടങ്ങളിൽ സർക്കാർ രൂപീകരിച്ച മാനദണ്ഡം കർണാടകയിലും ബാധകമാക്കണമെന്ന് അദ്ദേഹം ആവശ്യപ്പെട്ടു. കോൺഗ്രസും ജെഡിഎസും ചേരുമ്പോൾ സർക്കാർ രൂപീകരിക്കാനുള്ള ഭൂരിപക്ഷമുണ്ട്. ഈ സഖ്യത്തെയാണ് സർക്കാർ രൂപീകരിക്കാൻ ഗവർണർ ക്ഷണിക്കേണ്ടതെന്ന് യച്ചൂരി ചൂണ്ടിക്കാട്ടി.\nഗവർണർമാർ അവർ വഹിക്കുന്ന ഭരണഘടനാപരമായ സ്ഥാനത്തിന്റെ മഹത്വം ഉയർത്തിപ്പിടിക്കുന്ന നടപടികൾ സ്വീകരിക്കുമെന്നാണ് പ്രതീക്ഷയെന്നും അദ്ദേഹം ട്വീറ്റ് ചെയ്തു. തൂക്കുസഭ വരുന്ന സാഹചര്യത്തിൽ സ്വീകരിക്കേണ്ട നടപടികൾ വിശദീകരിച്ച് കേന്ദ്രമന്ത്രി അരുൺ ജയ്റ്റ്‌ലി മുൻപ് ചെയ്ത ട്വീറ്റും യച്ചൂരി പ്രത്യേകം പോസ്റ്റ് ചെയ്തു. തൂക്കുസഭ നിലവിൽ വരുന്ന സാചര്യത്തിൽ, തിരഞ്ഞെടുക്കപ്പെട്ട എംഎൽഎമാരിൽ ഭൂരിപക്ഷം ഒന്നുചേർന്ന് സഖ്യം രൂപീകരിച്ചാൽ അവരെ സർക്കാർ ഉണ്ടാക്കാൻ ക്ഷണിക്കാൻ ഗവർണർക്കു ഭരണഘടനാപരമായ അവകാശമുണ്ടെന്നായിരുന്നു ജയ്റ്റ്‌ലിയുടെ വിശദീകരണം. ബിജെപി നിയമിച്ച ഗവർണർമാരുള്ള ചില സംസ്ഥാനങ്ങളിൽ മുൻപ് ഏറ്റവും വലിയ ഒറ്റക്കക്ഷികളെ സർക്കാർ രൂപീകരിക്കാൻ ക്ഷണിച്ചിട്ടില്ലെന്ന കാര്യവും അദ്ദേഹം ചൂണ്ടിക്കാട്ടി. ഇതാണ് കോൺഗ്രസും സിപിഎമ്മും വീണ്ടും ചർച്ചയാക്കുന്നത്.\nഗോവ 2017 (കോൺഗ്രസിന് 40ൽ പതിനേഴ് സീറ്റ്), മണിപ്പൂർ 2017 (കോൺഗ്രസിന് 60ൽ 28 സീറ്റ്), മേഘാലയ 2018 (കോൺഗ്രസിന് 60ൽ 21 സീറ്റ്) എന്നിവിടങ്ങളിൽ ഈ മാനദണ്ഡമാണ് ഗവർണർമാർ സ്വീകരിച്ചത്. ഇതിനെ പിന്തുണച്ച് കേന്ദ്രമന്ത്രിമാർ രംഗത്തെത്തുകയും ചെയ്തതായി ചൂണ്ടിക്കാട്ടിയാണ് ജയ്റ്റ്‌ലിയുടെ പഴയ ട്വീറ്റ് യച്ചൂരി കുറിപ്പിനൊപ്പം ചേർത്തത്.\nപ്രധാനം സുസ്ഥിര സർക്കാർ\nകേന്ദ്ര മന്ത്രിസഭയുടെ ഉപദേശാനുസരണം രാഷ്ട്രപതി നിയമിക്കുന്ന എക്‌സിക്യൂട്ടീവ് നോമിനിയാണു ഗവർണർ. അദ്ദേഹം രാഷ്ട്രീയ കുതിരക്കച്ചവടങ്ങളിലും കുത്തിത്തിരിപ്പുകളിലും ഇടപെടരുതെന്ന സുപ്രീംകോടതി നിർദ്ദേശവും ഉണ്ട്. കർണ്ണാടകയിൽ അത്തരത്തിൽ ഒരു തീരുമാനം ഗവർണ്ണർ എടുക്കുമെന്ന പ്രതീക്ഷ ആർ്കകുമില്ല. സുസ്ഥിര സർക്കാരിന്റെ പേരിൽ ബിജെപിക്ക് തന്നെ സർക്കാരുണ്ടാക്കാൻ ഗവർണ്ണർ അവസരമൊരുക്കാനാണ് സാധ്യത. സുസ്ഥിര സർക്കാർ സാധ്യമാക്കാനാകുന്നത് ആർക്കെന്നു വിലയിരുത്തുകയ ഗവർണ്ണറുടെ മനസ്സ് മാത്രമാണ്. വേണമെങ്കിൽ അവകാശവാദത്തിന് ഉപോൽബലകമായ തെളിവുകൾ ഹാജരാക്കണമെന്നു ഗവർണർക്ക് ആവശ്യപ്പെടാം. അതു പിന്തുണ വ്യക്തമാക്കുന്ന കത്തുകളുടെ രൂപത്തിലാവാം.\nരണ്ടുപക്ഷവും അംഗബലം അവകാശപ്പെടുന്ന സാഹചര്യമുണ്ടായാൽ, ഇരുകൂട്ടർക്കും സഭയിൽ ശക്തി തെളിയിക്കാൻ സമഗ്രപരിശോധന നിർദ്ദേശിക്കുന്നതിനും തടസ്സമില്ല. യുപിയിലും അരുണാചലിലും അത്തരം സമഗ്രപരിശോധനകൾ നടന്നിട്ടുണ്ട്. ഏറ്റവും വലിയ ഒറ്റക്കക്ഷിക്കു പകരം, തിരഞ്ഞെടുപ്പിനു ശേഷമുണ്ടാക്കിയ സഖ്യത്തെ സർക്കാർ രൂപീകരണത്തിനു ക്ഷണിച്ചതിന്റെ പട്ടികയിൽ കഴിഞ്ഞ വർഷത്തെ ഗോവ സംഭവമുൾപ്പെടെ പലതുണ്ട്. കോൺഗ്രസായിരുന്നു ഗോവയിലെ വലിയ ഒറ്റക്കക്ഷിയെങ്കിലും ക്ഷണം ലഭിച്ചത് തിരഞ്ഞെടുപ്പിനുശേഷം ബിജെപി ഉണ്ടാക്കിയ സഖ്യത്തിനാണ്. മണിപ്പുരിലും അതുതന്നെ സംഭവിച്ചു. ഝാർഖണ്ഡിൽ 2005ൽ വലിയ ഒറ്റക്കക്ഷിയായ ബിജെപിയെയല്ല, അവരെക്കാൾ 13 സീറ്റ് കുറവുള്ള ജെഎംഎമ്മിനെയാണു ക്ഷണിച്ചത്.\n2002ൽ ജമ്മു-കശ്മീരിൽ ക്ഷണം ലഭിച്ചതു വലിയ കക്ഷിയായ നാഷനൽ കോൺഫറൻസിനല്ല, കോൺഗ്രസ് - പിഡിപി കൂട്ടുകെട്ടിനാണ്. 2013ൽ ഡൽഹിയിൽ ബിജെപിയെക്കാൾ കുറവു സീറ്റ് ലഭിച്ച ആം ആദ്മി പാർട്ടിയെയാണു ക്ഷണിച്ചത്, കോൺഗ്രസിന്റെ പിന്തുണ കൂടി പരിഗണിച്ചാണിത്. ഇങ്ങനെ പല ചരിത്രവും ഗവർണ്ണർക്ക് മുമ്പിലുണ്ട്.\nഎംഎൽഎമാരെ 'ഒളിപ്പിക്കാൻ' കോൺഗ്രസും കുമാരസ്വാമിയും\nഅപ്രതീക്ഷിത രാഷ്ട്രീയ നീക്കങ്ങൾക്കൊടുവിൽ മുതിർന്ന നേതാവും ബിജെപി മുഖ്യമന്ത്രി സ്ഥാനാർത്ഥിയുമായ ബി.എസ്.യദ്യൂരപ്പയാണ് ആദ്യം ഗവർണറെ കണ്ട് അവകാശവാദം ഉന്നയിച്ചത്. ഏറ്റവും വലിയ ഒറ്റ കക്ഷിയായ ബിജെപിയെ സർക്കാർ രൂപവത്കരിക്കാൻ അനുവദിക്കണമെന്നും ഭൂരിപക്ഷം തെളിയിക്കാൻ രണ്ടു ദിവസത്തെ സമയം വേണമെന്നും യെദ്യൂരപ്പ ആവശ്യപ്പെട്ടു. യദ്യൂരപ്പ സന്ദർശിച്ചതിന് പിന്നാലെ കോൺഗ്രസ് നേതാക്കൾക്കൊപ്പം എച്ച്.ഡി.കുമാരസ്വാമിയും അവകാശവാദം ഉന്നയിച്ച് രാജ്ഭവനിലെത്തി ഗവർണറെ കണ്ടു. ഇതിനിടെ കോൺഗ്രസ് അധ്യക്ഷൻ ഈശ്വരപ്പയുടെ നേതൃത്വത്തിൽ കോൺഗ്രസ് പ്രതിനിധി സംഘവുമായി കൂടിക്കാഴ്ച നടത്താൻ ഗവർണർ തയ്യാറായതുമില്ല.\n104 സീറ്റുകൾ നേടിയ ബിജെപി ഭൂരിപക്ഷത്തിന് വേണ്ട 113 എന്ന മാന്ത്രിക സംഖ്യ മറികടക്കാനുള്ള സാധ്യത ഏറെയാണ്. പത്ത് കോൺഗ്രസ് എംഎൽഎമാരെ ഇതിനോടകം സമീപിച്ചതായും റിപ്പോർട്ടുകളുണ്ട്. എച്ച്.ഡി.ദേവഗൗഡയും കുമാരസ്വാമിയും രാത്രി വൈകി ബെംഗളൂരുവിലെ അശോക ഹോട്ടലിലെത്തി കോൺഗ്രസ് ഉന്നത നേതാക്കളുമായി ചർച്ച നടത്തി. ബിജെപിയുടെ ചരടുവലികൾ മുന്നിൽ കണ്ട് എംഎൽഎമാരെ സംസ്ഥാനത്ത് നിന്ന് മാറ്റിയേക്കുമെന്നാണ് സൂചന.


ജയന് ഓർമ്മപ്പൂക്കൾ അർപ്പിച്ച് മോഹൻലാൽ -\nHome News Desk ജയന് ഓർമ്മപ്പൂക്കൾ അർപ്പിച്ച് മോഹൻലാൽ\nജയന് ഓർമ്മപ്പൂക്കൾ അർപ്പിച്ച് മോഹൻലാൽ\n1980 നവംബർ 16നാണ് മലയാള സിനിമയ്ക്ക് എക്കാലത്തെയും ആക്ഷൻ ഹീറോ ജയനെ നഷ്ടമായത്. മലയാള സിനിമയിൽ കോളിളക്കം സൃഷ്‌ടിച്ച മരണത്തിന്റെ മറക്കാനാവാത്ത നാല്പതുവർഷങ്ങളാണ് കടന്നുപോയത്. സുവർണ്ണ താരത്തിന് ആദരാഞ്ജലി അർപ്പിച്ച് ധാരാളം ആളുകൾ സമൂഹമാധ്യമങ്ങളിൽ എത്തിയിരുന്നു. ഇപ്പോഴിതാ, ജയന്റെ ഓർമ്മകൾ പങ്കുവയ്ക്കുകയാണ് നടൻ മോഹൻലാൽ.\nജയന്റെ ഏറ്റവും ഹിറ്റ് ചിത്രമായ ശരപഞ്ജരത്തിലെ കുതിരയ്‌ക്കൊപ്പമുള്ള ചിത്രമാണ് മോഹൻലാൽ ഓർമ്മപ്പൂക്കൾ എന്ന കുറിപ്പിനൊപ്പം പങ്കുവെച്ചിരിക്കുന്നത്. നടൻ ഉണ്ണി മുകുന്ദനും ജയന് ആദരാജ്ഞലികൾ അർപ്പിച്ചിരുന്നു. ‘എന്റെ പ്രിയപ്പെട്ട ആക്ഷൻ സൂപ്പർസ്റ്റാറിന്റെ നാൽപതാം മരണ വാർഷികത്തിൽ ഓർക്കുന്നു. സുരക്ഷാ നടപടികൾ ഇല്ലാതിരുന്ന ആ ദിവസങ്ങളിൽ അദ്ദേഹം വീണ്ടും ശ്രമിച്ച ഈ ആക്ഷൻ സീക്വൻസ്, അദ്ദേഹം ആരാണെന്ന് നമുക്ക് കാണിച്ചുതരുന്നു. തന്റെ പ്രേക്ഷകർക്ക് ആ നിമിഷത്തിന്റെ ആവേശം അനുഭവപ്പെടണമെന്ന് അദ്ദേഹം ആഗ്രഹിച്ചുവെന്ന് എനിക്ക് ഉറപ്പുണ്ട്! എല്ലായ്‌പോഴും ജയൻ’.ഉണ്ണി മുകുന്ദൻ കുറിക്കുന്നു.\nമാധവവിലാസം വീട്ടിൽ മാധവൻപിള്ളയുടെയും ഓലയിൽ ഭാരതിയമ്മയുടെയും മകനായി 1939 ജൂലൈ 25ന് കൊല്ലം ജില്ലയിൽ തേവള്ളി എന്ന സ്ഥലത്താണ് ജയൻ ജനിച്ചത്. കൃഷ്ണൻ നായരെന്നായിരുന്നു ആദ്യകാല പേര്. സിനിമയിൽ എത്തിയപ്പോഴാണ് ജയനെന്ന പേരിലേക്ക് മാറിയത്. സിനിമയെന്ന സ്വപ്നലോകത്തേക്ക് ജയൻ എത്തിയത് 1974ലാണ്.\nRead More: ആരാധ്യയ്ക്ക് ഒൻപതാം പിറന്നാൾ; ഹൃദ്യമായ ആശംസകളുമായി ബച്ചൻ കുടുംബം\nഒരു ഡ്യൂപ്പ് ജീവൻ പണയപ്പെടുത്തി കിട്ടുന്ന കയ്യടി എനിക്ക് വേണ്ട എന്ന നിലപാടായിരുന്നു ജയന്റേത്. ആ തീരുമാനം അദ്ദേഹത്തിനെ കൊണ്ടെത്തിച്ചതും മരണത്തിലേക്ക് ആയിരുന്നു. അങ്ങാടി എന്ന ചിത്രത്തിലൂടെ ജനകീയ നടാനായി മാറിയ ജയൻ, കോളിളക്കം എന്ന ചിത്രത്തിന്റെ ഷൂട്ടിങ്ങിനിടെയാണ് മരണപ്പെട്ടത്.\nStory highlights- Mohanlal sharesathrowback picture of Jayan


ഇംഗ്ലീഷും വിദേശ ഭാഷകളും പഠിക്കാന് ഇഫ്‌ളു: ഇപ്പോള് അപേക്ഷിക്കാം | Admission started to various courses at English and Foreign Languages University\nഇംഗ്ലീഷും വിദേശ ഭാഷകളും പഠിക്കാന് ഇഫ്‌ളു: ഇപ്പോള് അപേക്ഷിക്കാം\nഇഫ്‌ളു -യു.ജി., പി.ജി., ബി.എഡ്., പി.എച്ച്ഡി. കോഴ്‌സുകളിലേക്ക് അപേക്ഷിക്കാം\nഇംഗ്ലീഷ് ആൻഡ് ഫോറിൻ ലാംഗ്വേജസ് സർവകലാശാല (ഇഫ്‌ളു) ഹൈദരാബാദ്, ലഖ്‌നൗ, ഷില്ലോങ് കേന്ദ്രങ്ങളിലെ വിവിധ കോഴ്‌സുകളിലേക്ക് അപേക്ഷ ക്ഷണിച്ചു. യു.ജി. തലത്തിൽ ഇംഗ്ലീഷ്, അറബിക്, ഫ്രഞ്ച്, ജാപ്പനീസ്, റഷ്യൻ, സ്പാനിഷ്, ജർമൻ എന്നീ ബി.എ. ഓണേഴ്‌സ് പ്രോഗ്രാമുകളും ജേണലിസം ആൻഡ് മാസ് കമ്യൂണിക്കേഷൻ ബി.എ. പ്രോഗ്രാമും ഉണ്ട്. ഇംഗ്ലീഷ് ബി.എ. ഓണേഴ്‌സ് പ്രോഗ്രാം മൂന്നു കാമ്പസുകളിലുമുണ്ട്. ജേണലിസം ആൻഡ് മാസ് കമ്യൂണിക്കേഷൻ ബി.എ. പ്രോഗ്രാം ഷില്ലോങ് കാമ്പസിലാണ്. മറ്റു ബിരുദതല പ്രോഗ്രാമുകൾ ഹൈദരാബാദ് കാമ്പസിലാണ് നടക്കുന്നത്.\nഇംഗ്ലീഷ്, ജേണലിസം ആൻഡ് മാസ് കമ്യൂണിക്കേഷൻ, കംപ്യൂട്ടേഷണൽ ലിംഗ്വിസ്റ്റിക്സ്, ഇംഗ്ലീഷ് ലിറ്ററേച്ചർ, ലിംഗ്വിസ്റ്റിക്സ്, ലിറ്ററേച്ചർ ഇൻ ഇംഗ്ലീഷ്, കംപാരറ്റീവ് ലിറ്ററേച്ചർ, ഇംഗ്ലീഷ് ലാംഗ്വേജ് ടീച്ചിങ്, ഹിന്ദി, അറബിക് /ഫ്രഞ്ച് /ജർമൻ/റഷ്യൻ എന്നിവയിൽ പി.ജി.യും ഇംഗ്ലീഷ് ബി.എഡ്. ടീച്ചിങ് ഓഫ് ഇംഗ്ലീഷ്, അറബിക് പി.ജി. ഡിപ്ലോമ കോഴ്‌സിലേക്കും വിവിധ വിഷയങ്ങളിലെ പിഎച്ച്.ഡി.യിലേക്കുമാണ് പ്രവേശനം.\nബിരുദതല പ്രോഗ്രാം പ്രവേശനം തേടുന്നവർ ഇംഗ്ലീഷ് ഒരു വിഷയമായി പഠിച്ച്, ഇന്റർമീഡിയറ്റ്/ 10+2/തത്തുല്യ പരീക്ഷ ജയിച്ചിരിക്കണം. യോഗ്യതാപരീക്ഷ അഭിമുഖീകരിക്കുന്നവർക്കും അപേക്ഷിക്കാം.\nപ്രവേശനപരീക്ഷയുണ്ട്. മാർച്ച് ഒമ്പതിന് രാവിലെ ഇംഗ്ലീഷിന്റെയും 10-ന് രാവിലെ മറ്റുഭാഷകളുടെയും അന്ന് ഉച്ചയ്ക്ക് ജേണലിസം ആൻഡ് മാസ് കമ്യൂണിക്കേഷന്റെയും പ്രവേശനപരീക്ഷ നടത്തും. 100 മാർക്കുള്ള ഒബ്ജക്ടീവ് ടൈപ്പ് ചോദ്യങ്ങളുള്ള കംപ്യൂട്ടർ അധിഷ്ഠിത പരീക്ഷയുടെ ദൈർഘ്യം രണ്ടുമണിക്കൂറാണ്. തിരുവനന്തപുരവും പരീക്ഷാകേന്ദ്രമാണ്. www.efluniversity.ac.in വഴി ഫെബ്രുവരി 26 വരെ അപേക്ഷിക്കാം.\nContent Highlights: Admission started to various courses at English and Foreign Languages University\nകാറ്റ് 2019: ഓണ്‍ലൈന് രജിസ്‌ട്രേഷന് സെപ്റ്റംബര് 18 വരെ


നിശബ്ദരായി അവരെത്തി; മനംനിറഞ്ഞ് മടങ്ങി::Syro Malabar News Updates നിശബ്ദരായി അവരെത്തി; മനംനിറഞ്ഞ് മടങ്ങി\nചങ്ങനാശേരി: നിശബ്ദരായി അവരെത്തി, മനം നിറയെ ആഹ്ലാദമേളവുമായി മടങ്ങി. സംസാര, കേൾവി പ്രശ്നങ്ങൾ നേരിടുന്നവർക്കായി ചങ്ങനാശേരിയിൽ നടന്ന സംഗമമാണ് വേറിട്ട കാഴ്ചയായത്. കൊച്ചുകുട്ടികളും മുതിർന്നവരും കുടുംബജീവിതം നയിക്കുന്നവരുമൊക്കെയായി 130 പേരാണ് ഇന്നലെ നടന്ന സംഗമത്തിനെത്തിയത്. ആംഗ്യഭാഷകളിൽ കളി പറഞ്ഞും കാര്യങ്ങൾ അവതരിപ്പിച്ചും സംഗമത്തെ അവർ സജീവമാക്കി.\nകുടുംബസംഗമവും ഇവരുടെ ക്ഷേമത്തിന് ആരംഭിച്ച ഡഫ് മിനിസ്ട്രിയും ആർച്ച്ബിഷപ്സ് ഹൗസിൽ മാർ ജോസഫ് പെരുന്തോട്ടം ഉദ്ഘാടനം ചെയ്തു. അതിരൂപതയിലുള്ള മുഴുവൻ സംസാര, കേൾവി പ്രശ്നങ്ങളുള്ളവരുടെയും വീടുകൾ പ്രത്യേകം നിയോഗിക്കുന്ന വൈദികർ സന്ദർശിച്ചു വിവരശേഖരണം നടത്തി ക്ഷേമപദ്ധതികൾ നടപ്പാക്കുമെന്ന് അദ്ദേഹം പറഞ്ഞു. ചാപ്പലിൽ വിശുദ്ധ കുർബാനയ്ക്കും ആർച്ച്ബിഷപ് മുഖ്യകാർമികത്വം വഹിച്ചു.\nസഹായ മെത്രാൻ മാർ തോമസ് തറയിൽ സന്ദേശം നൽകി. നവധ്വനി ഹോളിക്രോസ് ഡഫ് മിനിസ്ട്രി ഡയറക്ടർ ഫാ. ബിജു മൂലക്കര സിഎസ്‌സി പ്രസംഗങ്ങൾ ആംഗ്യഭാഷയിൽ വിവർത്തനം ചെയ്തു. അതിരൂപത ചാൻസിലർ റവ.ഡോ.ഐസക് ആലഞ്ചേരി, ഫാ.സോണി മുണ്ടുനടയ്ക്കൽ എന്നിവർ പ്രസംഗിച്ചു.\nഅതിരൂപതയിലെ കെയർ ഹോമുകളുടെ കൂട്ടായ്മയായ കെയർ ഹോം ഫെലോഷിപ്പിന്‍റെ നേതൃത്വത്തിലാണ് ആദ്യമായി ഇത്തരമൊരു സംഗമം നടത്തിയത്. ഡഫ് മിനിസ്ട്രിയുടെ ഡയറക്ടറായി പ്രത്യാശയുടെ ഡയറക്ടർ കൂടിയായ ഫാ.സെബാസ്റ്റ്യൻ പുന്നശേരിയെ നിയമിച്ചു. അതിരൂപത പ്രൊക്യുറേറ്റർ ഫാ. ചെറിയാൻ കാരിക്കൊന്പിൽ, ഫാ. ചെറിയാൻ കക്കുഴി, ഫാ.ജോഷ്വാ തുണ്ടത്തിൽ, സിസ്റ്റർ ലിറ്റിൽ തെരേസ് എസ്ഡി, സിസ്റ്റർ മാലിനി എൽഎസ്ഡിപി, സിസ്റ്റർ റാണി എസ്എച്ച് എന്നിവർ നേതൃത്വം നൽകി. ഡഫ് മിനിസ്ട്രിയിലേക്കുള്ള രജിസ്ട്രേഷനും ഇതര സഹായങ്ങൾക്കും 9946000599 എന്ന നന്പരിൽ ബന്ധപ്പെടണമെന്ന് ഡയറക്ടർ ഫാ. സെബാസ്റ്റ്യൻ പുന്നശേരി അറിയിച്ചു.


ടോഡ് ഫിലിപ്‌സ് സംവിധാനം ചെയ്ത ഹോളിവുഡ് ചിത്രം ജോക്കറിന്റെ രണ്ടാം ഭാഗം വരുന്നുവെന്ന് റിപ്പോര്‍ട്ടുകള്. ജൊവാക്വിന് ഫീനിക്‌സ് ജോക്കറായി വേഷമിട്ട ചിത്രം ഒക്ടോബര് 2019-നാണ് പുറ ത്തിറങ്ങിയത്. അമാനുഷികനായ ജോക്കറിന്റെ കഥയായിരുന്നില്ല ചിത്രത്തില് അവതരിപ്പിച്ചത്. ദാരിദ്യവും തൊഴിലില്ലായ്മയും ജനരോഷവും മൂലം കലുഷിതമായ ഗോഥം സിറ്റിയില് കോമാളി വേഷം കെട്ടി ഉപജീവനം നടത്തുന്ന ആര്‍തര് ഫ്‌ലെക്ക് എന്ന സാധാരണക്കാരന്റെ കഥയായിരുന്നു ചിത്രത്തിന്റെ പ്രമേയം. രണ്ടാം ഭാഗത്തിനായുള്ള തുറന്ന സാധ്യതകള് മുന്നോട്ടു വെച്ചുകൊണ്ടാണ് ഒന്നാം ഭാഗം അവസാനിച്ചത്.


ലോകത്തിലെ ഏറ്റവും ഉയരമുള്ള ഹോട്ടലുമായി ദുബയ് വീണ്ടും | NewsTagLive\nHome News Gulf news Gulf Dubai ലോകത്തിലെ ഏറ്റവും ഉയരമുള്ള ഹോട്ടലുമായി ദുബയ് വീണ്ടും\nലോകത്തിലെ ഏറ്റവും ഉയരമുള്ള ഹോട്ടലുമായി ദുബയ് വീണ്ടും\nദുബയ്: ബുർജ് ഖലീഫയുടെ ഉയരപ്പെരുമയിൽ ലോകത്തെ അമ്പരിക്കുന്ന ദുബയ് മറ്റൊരു നേട്ടം കൂടി ഊട്ടിയുറപ്പിക്കുകയാണ്. ലോകത്തിലെ ഏറ്റവും ഉയരമുള്ള ഹോട്ടൽ എന്ന നേട്ടത്തിനു മേൽ മറ്റൊരു റെക്കോഡ് കൂടി തിരുത്തുകയാണ് ദുബയ് ഇത്തവണ്. 2023ൽ പൂർത്തിയാവുന്ന സീൽ ടവറിലൂടെയാണ് ദുബയ് റെക്കോഡിന്റെ ഉയരപ്പട്ടിക പുതുക്കുന്നത്.\nദ ഫസ്റ്റ് ഗ്രൂപ്പ് നിർമിക്കുന്ന സീൽ ടവറിന് 360 മീറ്റർ ഉയരമുണ്ടാവും. ദുബയ് മറീനയിൽ നിർമിക്കുന്ന സീൽ ടവറിൽ 1042 സ്യൂട്ടുകൾ ഉണ്ടാവും. നോർ എന്ന നിർമാണക്കമ്പനിയാണ് സീൽ ടവറിന്റെ രൂപരേഖ തയ്യാറാക്കിയത്.\n21ാം നൂറ്റാണ്ടിലെ നഗരമെന്ന് അറിയപ്പെടുന്ന ദുബയിൽ അംബരചുംബികളായ നിരവധി കെട്ടിടങ്ങളുണ്ട്. ഷെയ്ഖ് സാഇദ് റോഡിലുള്ള ജെവോറ എന്ന ഹോട്ടലാണ് നിലവിൽ ലോകത്തിലെ ഏറ്റവും ഉയരമുള്ള ഹോട്ടൽ. 356.3 മീറ്റർ ഉയരമാണ് ജെവോറയ്ക്ക് ഉള്ളത്. ഇതുമാത്രമല്ല ഉയരപ്പെരുമയിൽ ലോകത്തെ മറ്റ് അഞ്ച് ഹോട്ടലുകളും ദുബയിൽ തന്നെയാണ്. ജെഡബ്ല്യു മാരിയറ്റ് മാർക്വിസ് ഹോട്ടൽ ടവർ 1, ജെ ഡബ്ല്യു മാരിയറ്റ് മാർക്വിസ് ഹോട്ടൽ ടവർ 2, റോസ് റയ്ഹാൻ ബൈ റോടാന, ബുർജ് അൽ അറബ്, എമിറേറ്റ്സ് ടവർ2എന്നിവയാണ് മറ്റ് അഞ്ച് ഹോട്ടലുകൾ.\nലോകത്തെ 100 ഉയരമുള്ള ഹോട്ടലുകളുടെ പട്ടികയിൽ 12ഉം ദുബയിൽ നിന്നുതന്നെയാണ്. ഇതിനു പുറമേ ഏഴ് വൻ ഹോട്ടലുകളുടെ നിർമാണം നടന്നുവരികയും ചെയ്യുന്നു. 309 മീറ്ററിനു മുകളിൽ ഉയരമുള്ളതായിരിക്കും ഈ കെട്ടിടങ്ങളെന്നാണ് വിവരം.\n321 മീറ്റർ ഉയരത്തോടെ 1999ൽ നിർമിച്ച ബുർജ് അൽ അറബാണ് ലോകത്തിലെ ഏറ്റവും ഉയരമുള്ള ഹോട്ടൽ എന്ന നേട്ടം ദുബയിൽ നിന്ന് കൈവരിച്ചത്.\nJanuary 14, 2020, 09:21 am


കളഞ്ഞു കിട്ടിയ പണസഞ്ചി ഉടമയെ ഏല്‍പ്പിച്ച് മാതൃകയായി വിദ്യാര്‍ഥിയും സുഹൃത്തും -\nകളഞ്ഞു കിട്ടിയ പണസഞ്ചി ഉടമയെ ഏല്‍പ്പിച്ച് മാതൃകയായി വിദ്യാര്‍ഥിയും സുഹൃത്തും\nപാലക്കുന്ന്: പണവും സ്വര്‍ണ വളയും ആധാര്, പാന് കര്‍ഡുകള് അടക്കം വിലപ്പെട്ട രേഖകളും അടങ്ങിയ പേഴ്സ് ഉടമയെ കണ്ടെത്തി തിരിച്ചു നല്‍കി മാതൃകയായി വിദ്യാര്‍ഥിയും കൂട്ടുകാരനും. പാലക്കുന്ന് അംബിക കോളേജില് പ്ലസ് ടു വിന് പഠിക്കുന്ന കരിപ്പോടിയിലെ പി. കെ. ആദര്‍ശും കൂട്ടുകാരന് മാങ്ങാട് ആടിയത്തെ അശ്വിനും കോവിഡ് വാക്‌സിന് എടുക്കാനായി ഉദുമ കുടുംബാരോഗ്യ കേന്ദ്രത്തില് പോയതായിരുന്നു. തങ്ങള് പത്താം ക്ലാസ് വരെ പഠിച്ച ഉദുമ ഹയര് സെക്കന്ററി സ്‌കൂള് വരെ പോയി വരാമെന്ന് കരുതി അവിടം വരെ എത്തിയപ്പോഴാണ് സ്‌കൂള് ഓഫീസ് ഗേറ്റില് കനമുള്ള പണസഞ്ചി വഴിയില് വീണത് ശ്രദ്ധയില് പെട്ടത്. പണവും സ്വര്‍ണ വളയും വിലപ്പെട്ട പല രേഖകളുമാണ് അതിനകത്തെന്ന് അറിഞ്ഞ ഇവര് അത് ഉടനെ പ്രഥമാധ്യാപകന് മധുസുദനനെ ഏല്‍പ്പിക്കുകയായിരുന്നു.\nഇതിനിടെയാണ് നാലാംവാതുക്കലിലെ ഉഷയുടെ പണസഞ്ചി സ്‌കൂള് പരിസരത്ത് നഷ്‌പെട്ട വിവരം പഞ്ചായത്ത് അംഗം ചന്ദ്രന് നാലാംവാതുക്കല് പ്രഥമാധ്യാപകനെ അറിയിച്ചത്. സഹോദരിയുടെ മകളോടൊപ്പം മറ്റൊരാളെ പണം ഏല്‍പ്പിക്കാന് പോകും വഴിയാണ് സഞ്ചി നഷ്ടപ്പെട്ടത്. ഉഷയെ സ്‌കൂളില് വിളിപ്പിച്ച് പണസഞ്ചിയുടെ ഉടമസ്ഥാവകാശം ഉറപ്പു വരുത്തിയ ശേഷം അത് തിരിച്ചു നല്‍കാന് ഏര്‍പ്പാടാക്കി.\nആദര്‍ശിന്റെയും അശ്വിന്റെയും പഞ്ചായത്ത് അംഗത്തിന്റെയും സാനിധ്യത്തില് പ്രഥമാധ്യാപകന് മധുസുദനന് പണസഞ്ചി ഉഷയ്ക്ക് കൈമാറി.\nസ്‌കൂളിലെ പൂര്‍വ വിദ്യാര്‍ത്ഥികളുടെ സത്യസന്ധതയില് അവിടത്തെ അധ്യാപകരും, തങ്ങളുടെ സ്‌കൂളിലെ വിദ്യാര്‍ഥിയായ ആദര്‍ശിനെ അംബിക കോളേജ് പ്രിന്‍സിപ്പല് പ്രേമലതയും അഭിനന്ദനങ്ങള് അറിയിച്ചു .


വ്യക്തിയുടെ സ്വകാര്യതയും സാമൂഹ്യതാൽപ്പര്യവും: പി രാജീവ് എഴുതുന്നു | Articles | Deshabhimani | Tuesday Apr 28, 2020\nവ്യക്തിയുടെ സ്വകാര്യതയും സാമൂഹ്യതാൽപ്പര്യവും: പി രാജീവ് എഴുതുന്നു\nപി രാജീവ്Updated: Tuesday Apr 28, 2020\nഏതൊരു പ്രശ്നത്തെയും പ്രതിഭാസത്തെയും വിലയിരുത്തുന്നത് സാഹചര്യങ്ങളുമായി ബന്ധപ്പെടുത്തിക്കൊണ്ടാണ്. ഒരു പ്രശ്നത്തെ അതുമാത്രമായും സാഹചര്യങ്ങൾ ഉൾപ്പെടെ മറ്റൊന്നുമായും ബന്ധമില്ലാതെയും വിലയിരുത്തുന്ന കേവലമായ വിശകലനരീതി അശാസ്ത്രീയവും അബദ്ധവുമാണെന്നത് ലോകം അംഗീകരിച്ചിട്ടുള്ള യാഥാർഥ്യമാണ്. കോവിഡ് വിവരങ്ങളുടെ വിശകലനവുമായി ബന്ധപ്പെട്ട സാങ്കേതികവിദ്യ ഉപയോഗിക്കുന്നതുസംബന്ധിച്ച പ്രശ്നത്തിലും വ്യക്തിയുടെ സ്വകാര്യതയും സമൂഹത്തിന്റെ താൽപ്പര്യവും തമ്മിലുള്ള വൈരുധ്യം പ്രധാന വിഷയമാണ്.\nഎന്നാൽ, ചീട്ടുകൊട്ടാരംപോലെ കെട്ടിപ്പൊക്കിയ വിവാദങ്ങളിൽ ഇത്തരം മൗലികപ്രശ്നങ്ങൾ ഉയർന്നില്ലെന്നതും പ്രസക്തം. കേരളത്തിൽ എൺപതുലക്ഷം ആളുകൾക്ക് കോവിഡ് ബാധിക്കാമെന്നും എട്ടുലക്ഷംപേരെ ആശുപത്രിയിൽ പ്രവേശിപ്പിക്കേണ്ടിവരുമെന്നും അതിൽ എൺപതിനായിരം പേർക്ക് വെന്റിലേറ്റർ ആവശ്യമായി വരുമെന്ന ഘട്ടത്തിൽ അതിനെ നേരിടാൻ മനുഷ്യസാധ്യമായ എല്ലാഇടപെടലുകളും നടത്തിയ സർക്കാരിനെ പ്രതിക്കൂട്ടിൽ നിർത്തി ആത്മവിശ്വാസം തകർത്ത് കോവിഡ് പ്രതിരോധത്തെ ദുർബലപ്പെടുത്താനുള്ള വ്യാമോഹമായിരുന്നു വിവാദത്തിനുപുറകിൽ എന്ന് ഇപ്പോൾ കൂടുതൽ വ്യക്തമായിട്ടുണ്ട്.\nസ്‌പ്രിങ്ക്‌ളർ വിവാദത്തിന്റെ സന്ദർഭത്തിൽ ശ്രദ്ധേയമായ ഒരു കാര്യമുണ്ട്. ലോകത്തിലെ ഒരു ഐടി സ്ഥാപനവും തങ്ങളുടെ കൈയിൽ ഇതുപോലെയോ ഇതിനേക്കാൾ മെച്ചപ്പെട്ടതോ ആയ ഒരു സംവിധാനം വിവരവിശകലനത്തിനായി ഉണ്ടെന്ന് അവകാശപ്പെട്ടിട്ടില്ല എന്നതാണ്. അതിനർഥം അങ്ങനെയൊന്ന് വികസിപ്പിച്ചെടുക്കാൻ കഴിയില്ലെന്നതല്ല, ഇപ്പോൾ ഉപയോഗിക്കാവുന്ന അവസ്ഥയിൽ ലഭ്യമല്ലെന്നുമാത്രമാണ്. ഇങ്ങനെയാരു സേവന സോഫ്‌റ്റ്‌വെയർ ആവശ്യമായ ഘട്ടത്തിൽ വിപണിയിൽ ലഭ്യമായതിനെ ആശ്രയിക്കുകയും പിന്നീട് സ്വന്തമോ സ്വതന്ത്രമോ ആയ ഒരു സംവിധാനം വികസിപ്പിക്കുകയുമാണ് ശരിയായ കാഴ്ചപ്പാട്. സോഫ്‌റ്റ്‌വെയറുകളുടെ സ്വാതന്ത്ര്യത്തെ കുറിച്ച് പറയുമ്പോഴെല്ലാം റിച്ചാർഡ് സ്റ്റാൾമാൻ സാധാരണ ഉപയോഗിക്കുന്ന ഉദാഹരണങ്ങളിലൊന്ന് റെഡിമെയ്ഡ് ഷർട്ടുകളാണ്. നിങ്ങൾ വാങ്ങുന്ന ഷർട്ട് നിങ്ങളുടെ അളവുകൾക്ക് അനുസരിച്ച് അഴിച്ചു തുന്നാൻപോലും അവകാശമില്ലാത്തതാകുന്നതുപോലെയാണ് ഉടമസ്ഥാവകാശമുള്ള സോഫ്റ്റ് വെയറുകൾ എന്ന് അദ്ദേഹം പറയാറുണ്ട്. എന്നാൽ, ഇവിടെ ഷർട്ട് ഇട്ടേ മതിയാകൂ എന്ന അനിവാര്യമായ സാഹചര്യം വന്നിരിക്കുന്നു. തുണി വാങ്ങി തയ്യൽക്കാരനെ കണ്ടെത്തി അളവെടുത്ത് തയ്‌ക്കുന്നതിനുള്ള സമയമില്ല. അപ്പോൾ പിന്നെ ചില കുറവുകളുണ്ടെങ്കിലും വിപണിയിൽ അപ്പോൾ ലഭ്യമായ ഷർട്ട് വാങ്ങി ഉപയോഗിക്കൽമാത്രമാണ് കരണീയം. എന്നാൽ, അതോടൊപ്പം തയ്യൽക്കാരനെ കണ്ടെത്തി തുണിയും വാങ്ങി കുറെക്കൂടി ചേരുന്ന ഷർട്ട് പിന്നീട് തയ്‌ച്ചെടുക്കുകയുംചെയ്യാം.\nഎന്നാൽ, റെഡിമെയ്ഡ് ഷർട്ട് വാങ്ങിയതുസംബന്ധിച്ച് ആരെങ്കിലും ചിലർ ഉയർത്തിക്കൊണ്ടുവരുന്ന തർക്കം ഇനി ഷർട്ടേ പാടില്ലെന്ന അബദ്ധചിന്ത സമൂഹത്തിലേക്ക് പകരാൻ പാടില്ല. വിവരശേഖരണവും വിശകലനവും അതിന്റെ അടിസ്ഥാനത്തിലുള്ള പ്രവചനവും ഇല്ലാതെ അസാധാരണമായ സാഹചര്യത്തെ നേരിടാൻ മനുഷ്യർക്ക് കഴിയില്ല. അതിന് ഇതിനുമുമ്പ് ആരും സഞ്ചരിക്കാത്ത വഴികളിലൂടെയൊക്കെ സഞ്ചരിക്കേണ്ടിവരും. യഥാർഥത്തിൽ പല രാജ്യങ്ങൾക്കും ലോക്ക്‌ഡൗൺ ഈ വഴികൾ കണ്ടെത്തുന്നതിനു ലഭിക്കുന്ന സമയംകൂടിയാണ്. ലോക്ക്‌ഡൗണിലും ഇന്ത്യയിൽ മരണനിരക്കും രോഗനിരക്കും കൂടുന്ന അനുഭവത്തിന്റെ പശ്ചാത്തലത്തിൽ ഇതിന് സവിശേഷപ്രാധാന്യമുണ്ട്. ഒരാൾക്ക് രോഗമുണ്ടെന്ന വിവരം ലഭിക്കുമ്പോൾത്തന്നെ ഏതുതലത്തിലുള്ള ചികിത്സ ആവശ്യമാണെന്ന് നിർണയിക്കുന്നതു തുടങ്ങി ഏത് ആശുപത്രിയിലാണ് കിടക്കയുള്ളതെന്നും അങ്ങോട്ട് ഏറ്റവും പെട്ടെന്ന് എത്തിക്കുന്ന ആംബുലൻസ് എവിടെയാണുള്ളതെന്നും ഒരൊറ്റ ക്ലിക്കിൽ അറിയാൻ കഴിയുന്ന വേഗതയാണ് ഈ മഹാമാരിയുടെ കാലം ആവശ്യപ്പെടുന്നത്. എവിടെയാണ് ഐസിയുവിൽ കിടക്കയുള്ളതെന്നും വെന്റിലേറ്റർ ഉള്ളതെന്നും അറിയാൻ ഒരു രോഗിയെയും കൊണ്ട് ആശുപത്രിയിൽനിന്ന് ആശുപത്രിയിലേക്ക് ഓടേണ്ടിവരരുത്. ഒരാളിൽനിന്ന് ആയിരങ്ങളിലേക്ക് പകരാൻ ഇടയുള്ള മഹാമാരിയുടെ വ്യാപനത്തെ തടയുന്നതിനും വിവരവിശകലനം അനിവാര്യമായ മുന്നുപാധിയാണ്.\nഈ വിവരങ്ങൾ എത്രമാത്രം സ്വകാര്യമാണ്? ഇന്ത്യൻ ഭരണഘടന സ്വകാര്യത മൗലികാവകാശമായി പ്രഖ്യാപിച്ചിരുന്നില്ല. എന്നാൽ, പിന്നീട് സുപ്രീംകോടതി പല വിധിന്യായങ്ങളിലൂടെ ജീവിക്കാനുള്ള അവകാശത്തിന്റെയും സ്വാതന്ത്ര്യത്തിന്റെയും അവിഭാജ്യഭാഗമാണ് സ്വകാര്യത എന്ന് പ്രഖ്യാപിക്കുകയുണ്ടായി. അതിന്റെ ഏറ്റവും മൂർത്തമായ പ്രഖ്യാപനമാണ് പുട്ടുസ്വാമി കേസിൽ സുപ്രീംകോടതി നടത്തിയത്. എന്നാൽ, ഈ കേസിലും സ്വകാര്യതയെ നിർവചിക്കാൻ കോടതി തയ്യാറായില്ല. സ്വകാര്യതയെന്നത് കേവലമായ മൗലികാവകാശമല്ലെന്നും പറഞ്ഞുവച്ചു. അതിനുശേഷം ഈ വിധിയുടെകൂടി പിൻബലത്തിൽ 2019ൽ റിതേഷ് സിങ് കേസിൽ പൊതുതാൽപ്പര്യത്തിനുവിധേയമാണ് സ്വകാര്യത എന്ന് സുപ്രീംകോടതി വ്യക്തമാക്കി. ഒരാളുടെ ശബ്ദം പരിശോധിക്കുന്നത് സ്വകാര്യമാണോ അല്ലയോ എന്ന് തീരുമാനിക്കുന്നത് ആവശ്യവുമായി ബന്ധപ്പെടുത്തിക്കൊണ്ടാണെന്ന് കോടതി വ്യക്തമാക്കി. പുട്ടുസ്വാമി കേസിനുമുമ്പ് ഭർത്താവിന്റെ രക്തപരിശോധനാഫലം ഭാര്യക്ക് നൽകാമോ എന്ന കേസിൽ എച്ച്ഐവി പോസിറ്റീവാണോ അല്ലയോ എന്ന വിവരം ഭർത്താവിന്റെ സ്വകാര്യതയല്ലെന്നും ഭാര്യയുടെ അറിയാനുള്ള അവകാശത്തിന്റെ ഭാഗമാണെന്നും കോടതി വിധിക്കുകയുണ്ടായി.\nഎച്ച്ഐവിയേക്കാൾ എത്രമാത്രം ദുരന്തം പടർത്താനുള്ള ഇടയുള്ള ഒരു മഹാമാരിയാണ് കോവിഡ്. കോവിഡിന്റെ വ്യാപന നിരക്ക് എത്രയും വിപുലമാകാൻ സാധ്യതയുള്ളതാണ്. അതുകൊണ്ടുതന്നെ ഒരാളെ ബാധിച്ച കോവിഡ് അവരുടെമാത്രം രോഗമല്ലാതാകുകയും ഏതൊരാളുടെയും രോഗസാധ്യതയാകുകയും ചെയ്യുന്നു. ഒരാൾ മാസ്ക് ധരിക്കുന്നത് അയാളുടെമാത്രം ആവശ്യമല്ലാതായിത്തീരുകയും അത് അവർ സഞ്ചരിക്കുന്ന വഴിയിലുള്ള മുഴുവൻ മനുഷ്യരുടെയും ആവശ്യമായി മാറുകയും ചെയ്യുന്നു. കോവിഡ് ബാധിക്കുന്ന ഒരാൾ പോയ വഴികൾ അയാളുടെമാത്രം സ്വകാര്യമല്ലാതാകുകയും അത് നാടിനെ ആകെ ബാധിക്കാനിടയുള്ള മഹാമാരിയുടെ വഴിയായി മാറുകയും ചെയ്യുന്നു. ഫലത്തിൽ അയാളുടെ വിവരങ്ങളുടെ സ്വകാര്യതയുടെ അവകാശം അങ്ങനെയല്ലാതാകേണ്ടത് അയാളുടെയും മറ്റു മനുഷ്യരുടെയും ജീവൻ രക്ഷപ്പെടുത്തുന്നതിനുള്ള മുന്നുപാധിയാണ്. ഈ ഘട്ടത്തിൽ അയാളുടെ സമ്മതത്തോടെമാത്രമേ സർക്കാർ ഈ വിവരങ്ങൾ ശേഖരിക്കുകയോ വിശകലനം നടത്തുകയോ ചെയ്യാവൂ എന്ന് വാദിക്കുന്നത് എത്രമാത്രം അസംബന്ധമാണ്.\nസിപിഐ എം വിവരങ്ങളുടെ സ്വകാര്യതയ്‌ക്കുവേണ്ടി നിലകൊള്ളുന്നുവെന്നതിന്റെ അർഥം വിവരങ്ങൾ സാമൂഹ്യമായ ആവശ്യങ്ങൾക്കായി വിനിയോഗിക്കാൻപാടില്ല എന്ന അർഥത്തിലല്ല. ആധാറിന്റെ കാര്യത്തിലെ പാർടി സമീപനവും ഇതേനിലപാടിൽത്തന്നെയാണ്. എന്നാൽ, വിവരങ്ങളുടെ വാണിജ്യമോ ഇതരമോ ആയ ഉപയോഗം അനുവദിക്കാൻ പാടില്ല. സാധാരണഗതിയിൽ സ്വകാര്യത സംരക്ഷിക്കുകയും വേണം. നിയമത്തിന്റെ പിൻബലമില്ലാതെ ആധാർ നടപ്പാക്കാൻ ശ്രമിച്ച കോൺഗ്രസും രാജ്യസഭയിൽ പാസാകില്ലെന്ന ധാരണയിൽ ധനബില്ലാക്കി മാറ്റി ലോക്‌സഭയിൽ പാസാക്കിയെടുത്ത ബിജെപിയും ഇപ്പോൾ സിപിഐ എമ്മിന്റെ നയത്തെ പിന്തുണയ്‌ക്കുന്നത് നല്ലതുതന്നെ!\nഏതുവിവരവും സ്വകാര്യമല്ലാതാകുന്ന കാലത്താണ് നമ്മൾ ജീവിക്കുന്നതെന്നു കൂടി കാണണം. സ്മാർട്ട്‌ഫോൺ ഉപയോഗിക്കുന്ന ഒരാൾ ഏതെങ്കിലും നഗരത്തിൽചെന്നിട്ട് വിമാന ടിക്കറ്റിന്റെ വിവരമറിയാൻ ഗൂഗിളിൽ സെർച്ചു ചെയ്യുമ്പോൾ നിൽക്കുന്ന സ്ഥലം ടിക്കറ്റ് നൽകുന്ന ആപ്പുകൾക്ക് ആരാണ് ചോർത്തിക്കൊടുത്തത്? സ്മാർട്ട്‌ഫോണുകളിലെ ഹെൽത്ത് ആപ്പുകൾ ഉപയോഗിക്കുന്നവർ അവരുടെ വിവരങ്ങൾ നൽകിയിട്ടുണ്ടെങ്കിൽ പോകേണ്ട ആശുപത്രികളുടെ പരസ്യങ്ങൾ വരുന്നത് എങ്ങനെയെന്ന് തുടങ്ങിയ നിരവധി ചോദ്യങ്ങൾ എല്ലാ മിനിറ്റിലും അറിയാതെ ചോദിക്കുന്നവർ വിവരചോർച്ച എന്ന് പറഞ്ഞ് ഉൽക്കണ്ഠപ്പെടുകയും ചെയ്യും. എല്ലാവർക്കും സ്വകാര്യനയമുണ്ട്. അതിലാണ് താനും സമ്മതിക്കുന്നുവെന്ന് ടിക്ക് ചെയ്ത് കൊടുക്കുന്നത്. അതെല്ലാം അവർക്ക് എങ്ങനെയും നമ്മുടെ വിവരങ്ങൾ ഉപയോഗിക്കാനുള്ള അവകാശം നൽകലാണ്. കൊട്ടിഘോഷിക്കുന്ന കേന്ദ്രസർക്കാരിന്റെ ആരോഗ്യസേതു ആപ്പിലെ പ്രൈവറ്റ് പോളിസിയിൽ ഏതുമാറ്റവും പിന്നീട് വരുത്താനുള്ള അവകാശവുംകൂടി അവർക്ക് നൽകണം!\nകംപ്യൂട്ടറുകളുടെ ഉപയോഗത്തിന്റെ മുന്നോടിയായി ഓപ്പറേറ്റിങ് സോഫ്‌റ്റ്‌വെയറുകൾമുതൽ ആപ്ലിക്കേഷനുകൾവരെ വാങ്ങുമ്പോഴും ഉപയോഗിക്കുമ്പോഴും എത്ര അന്തരാഷ്ട്രകരാറുകളിലാണ് യഥാർഥത്തിൽ ഓരോ വ്യക്തിയും ഏർപ്പെടുന്നത്. ഐ എഗ്രീ എന്നതിൽ ടിക്ക് ചെയ്യുന്നതോടെ അവരുമായി ഓരോവ്യക്തിയും കരാറിലാണ് ഏർപ്പെടുന്നത്. അന്താരാഷ്ട്രകരാർ എന്നുപറഞ്ഞ് ബഹളം കൂട്ടുന്നവർതന്നെ എത്ര കരാറുകളിൽ ഒപ്പിട്ടവരാണെന്ന് ആലോചിക്കുന്നത് കൗതുകകരമാണ്. ന്യൂയോർക്കിലേക്ക് ഓടാൻ കഴിയുമോയെന്ന് കോടതി ചോദിക്കുന്നതും ഇത്തരം കരാറിൽ ഒപ്പിട്ട് സൂം സംവിധാനം വഴിയാണ്. അതിൽ തർക്കമുണ്ടായാൽ കലിഫോർണിയയിലെ കോടതിയെയൊ അമേരിക്കൻ ആർബിട്രേഷൻ അസോസിയേഷനെയോ സമീപിക്കേണ്ടിവരുമെന്നതാണ് യാഥാർഥ്യം. കരാറിൽ ഒപ്പിട്ട കക്ഷികളുടെ തർക്കത്തിന്റെ കോടതിയുടെ അധികാരപരിധി മറ്റുള്ളവർക്ക് ബാധകമല്ലെന്ന പ്രാഥമികധാരണയും പലരും മറന്നതായി നടിച്ചു. എന്നിട്ട് ന്യൂയോർക്കിലേക്ക് ഓടേണ്ടിവരുമെന്ന് പ്രചരിപ്പിച്ചവർ കേരളത്തിലെ ഹൈക്കോടതിയിൽ കേസ് കൊടുക്കുകയും കോടതി അത് കേൾക്കുകയും ചെയ്തു. എന്നിട്ടും പലർക്കും ഇനിയും ജൂറിസ്‌ഡിക്‌ഷൻ പിടികിട്ടിയില്ലത്രേ.\nഇത്തരം സന്ദർഭത്തിൽ, വിവരങ്ങളുടെ സ്വകാര്യത സംരക്ഷിച്ച് അവയെ സാമൂഹ്യമായ താൽപ്പര്യത്തിന് ഉപയോഗിക്കുകയാണ് വേണ്ടത്. അസാധാരണ സാഹചര്യത്തിൽ അസാധാരണ നടപടികൾ സ്വീകരിച്ചില്ലെങ്കിൽ മനുഷ്യന്റെ ജീവൻ നഷ്ടമാകും. വാതിൽ തുറന്നില്ലെങ്കിൽ ശ്വാസംമുട്ടി മരിച്ചുപോകുമെന്ന ഘട്ടത്തിൽ ഈച്ചയും കൊതുകും കയറാനിടയുണ്ടെങ്കിലും അവ തുറന്നിടുക തന്നെയാണ് കരണീയം. വ്യക്തിയുടെ സ്വകാര്യതയെ സാമൂഹ്യമായ താൽപ്പര്യത്തിന് കീഴ്പ്പെടുത്തുകയാണ് വേണ്ടത്.\nഉപയോക്താക്കളെ വാട്സാപ് കബളിപ്പിക്കുന്നുവെന്ന് കേന്ദ്രം\nവാട്സ്‌ആപ്പ് ഗ്രൂപ്പുകളിക്ക് അന്ത്യം; ഒഴിവായത് വലിയൊരു തലവേദന


രുചിയൂറുന്ന പാചക കുറിപ്പുകള്: കാരറ്റ് ഹല്‍വ\nകാരറ്റ്\t3 എണ്ണം.\nപാല്‍പ്പൊടി\t1 കപ്പ് .\nപാല്\t2 കപ്പ്.\nനെയ്യ്\t3 ടീസ്പൂണ്.\nഅണ്ടിപ്പരിപ്പ്\t10 എണ്ണം.\nബദാംപരിപ്പ്\t5 എണ്ണം.\nകഴുകി വൃത്തിയാക്കിയ കാരറ്റ് ചെറുതായി അരിയുക. ഒരു പാത്രത്തില് നെയ്യ് ഒഴിച്ച് ചൂടാകാന് വെക്കുക. അതില് കാരറ്റ് ഇട്ട് ഫ്രൈ ചെയ്യുക. ഇനി അതില് പാല് ഒഴിച്ച് തീ കുറച്ച് വെച്ച് കുറച്ച് നേരം വേവിക്കുക. പാല് തിളയ്ക്കുമ്പോള്  പാല്‍പ്പൊടി ചേര്‍ക്കുക. നെയ്യില് വറത്തുവെച്ച അണ്ടിപ്പരിപ്പും ബദാംപരിപ്പും ചേര്‍ത്ത് കുറച്ചുനേരം കൂടി വേവിക്കുക. ഒരു പരന്ന പാത്രത്തില് നെയ്യ് പുരട്ടി ഹല്‍വ അതിലേയ്ക്ക് പകരുക. കുറച്ചു നേരം തണുക്കാന് വച്ച് മുറിച്ച് വിളമ്പാം.\nPosted by SuniZz at 06:04


മറക്കാനാവാത്തവര്: November 2008\nകരടിയെപ്പേടിച്ച് കാടിറങ്ങിയ കണ്ണന്.\nപറമ്പിക്കുളം സലിം അലി മെമ്മോറിയല് മ്യൂസിയത്തിന്റെ മുന്‍പില് വച്ചാണ്, ഞാന് ആദ്യമായി\nകണ്ണനെ കാണുന്നത്. വെറുതേ പറമ്പിക്കുളത്ത് രണ്ടു ദിവസം താമസിക്കാനാണ് ഞങ്ങള് എത്തിയത്.\nസുഭാഷ് ചേട്ടന്റെ ബാല്യകാല സുഹൃത്തും ഫോറസ്റ്റ് ഗാര്‍ഡുമായ ശ്രീ. വിശ്വംഭരന് (വിച്ചു) അന്ന് പറമ്പിക്കുളത്തുണ്ടായിരുന്നു. വിശ്വംഭരനാണ് ഞങ്ങള്‍ക്ക് കണ്ണനെ പരിചയപ്പെടുത്തിത്തന്നതും.\nഅകലെ നിന്ന് ഞങ്ങളെ കണ്ടെങ്കിലും ഞങ്ങളെ അഭിമുഖീകരിക്കാന് അയാള് പാടുപെടുന്നതു പോലെ തോന്നി. അടുത്തെത്തിയപ്പോഴാണ് കണ്ണന്റെ ബുദ്ധിമുട്ട് മനസ്സിലായത്. ഒരു കണ്ണും , മൂക്കിന്റെ ഒരു ഭാഗവും നഷ്ടപ്പെട്ട ഒരു ഹതഭാഗ്യനായിരുന്നു കണ്ണന്. ഏറ്റവും വിലക്കുറഞ്ഞതും ഒട്ടും ഭംഗിയില്ലാത്തതുമായ കൃത്രിമാവയവങ്ങള് മൂക്കിന്റെയും കണ്ണിന്റെയും സ്ഥാനത്തുണ്ട്. എങ്കിലുംഅല്പം ഭീതി പരത്തുന്ന ഒരു കാഴ്ച...ആ മുഖത്താകെ പരിഭ്രമം.\nകണ്ണന്റെ കഥ ഞങ്ങളോട് പറഞ്ഞു തുടങ്ങിയത് വിച്ചുവായിരുന്നു. ആദിവാസിക്ക്\nകാടും കാട്ടുമൃഗങ്ങളും മലദൈവങ്ങളെപ്പോലെ തന്നെയെന്ന് ഉറച്ചു വിശ്വസിച്ചിരുന്നയാളാണ് കണ്ണന്.\nവിറകെടുക്കാനും കാട്ടുതേനെടുക്കാനും കിഴങ്ങും പഴങ്ങളുമൊക്കെ സമാഹാരിക്കാനും, വനം വകുപ്പുകാര് നിര്‍ദ്ദേശിക്കുന്ന ഏതു പണിയെടുക്കാനും അയാള് മുന്‍പന്തിയില് ഉണ്ടായിരുന്നു. ധൈര്യം കൂടെപ്പിറപ്പാണെന്നു വിശ്വസിച്ചിരുന്നു കണ്ണന്.\nപതിനെട്ടാമത്തെ വയസ്സില് ഒരു ഒറ്റയാന്റെ മുന്നില് പെട്ട കണ്ണന് ചില്ലറ പരിക്കുകള് പറ്റി, മനസ്സൊന്ന് പതറിയെങ്കിലും ആ സംഭവം അയാള്‍ക്ക് കൂടുതല് ധൈര്യം പകര്‍ന്നത്രേ. വര്‍ഷങ്ങള് കഴിഞ്ഞ്, ഭാര്യയോടൊത്ത് വിറകൊടിക്കാന് പോയ കണ്ണന്റെ മുന്‍പില് ഒരു കരടി വന്നു പെട്ടു. അല്പമകലെയായിരുന്ന ഭാര്യയോട്, ‘നീ എന്നെ നോക്കണ്ട, ഓടി രക്ഷപ്പെട്ടോ.’ എന്നു പറഞ്ഞ്, കൈയിലിരുന്ന വിറകു മുട്ടികൊണ്ട് കരടിയുടെ മുഖത്തടിച്ച് കണ്ണന് അന്ന് രക്ഷപ്പെട്ടു. പിന്നീട് കണ്ണനും മൂത്ത മകനും ഒരു വരയന് കടുവയില് നിന്നും ചെറിയ പരിക്കുകള് ഏറ്റു വാങ്ങി.\nഎന്നാല് കണ്ണന്റെ ജീവിതം തന്നെ മാറ്റി മറിച്ച ആ സംഭവം നടന്നത് 1998 ആഗസ്റ്റ് 14-നാണ്. സ്വാതന്ത്ര്യത്തിന്റെ സുവര്‍ണ്ണ ജൂബിലി ആഘോഷങ്ങള് തുടങ്ങുന്ന ബഹളത്തിനിടയില് ഈ വനരോദനം അധികമാരും ശ്രദ്ധിച്ചു കാണില്ല.\nപതിവു പോലെ വനത്തില് (വനം വകുപ്പ് ഏല്പിച്ച) പണിക്കു പോയി മടങ്ങുകയായിരുന്നു , കണ്ണനും സഹപ്രവര്‍ത്തകരും. എവിടെനിന്നോ ഒരു കരടി മുന്നില് ചാടി. എന്തു ചെയ്യണമെന്നറിയാതെ ഒരു നിമിഷം കണ്ണന് പകച്ചുനിന്നു. കയ്യിലിരുന്ന കത്തിയുടെ കാര്യം പോലും മറന്നു. പെട്ടെന്ന് കരടി കണ്ണന്റെ മുഖത്തു കടിച്ചു. ഇതിനിടെ അയാളുടെ ഒരു കൈ കരടിയുടെ വായിലായി. ഏതാനും നിമിഷങ്ങള് കരടിയും കണ്ണനും ജീവിതത്തിനും മരണത്തിനുമിടയില്..... കരടിയുടെ നാവു പിടിച്ചു വലിച്ചതും മറുകൈയിലെ കത്തികൊണ്ട് അതിന്റെ മുഖത്ത് ആഞ്ഞു വെട്ടിയതും കണ്ണന് ഓര്‍മ്മയുണ്ട്.\nപിന്നിലായിരുന്ന കൂട്ടുകാര് ഓടി വന്നപ്പോള് മുഖത്തിന്റെ ഒരു ഭാഗം തന്നെ നഷ്ടപ്പെട്ട് ബോധരഹിതനായിക്കിടക്കുന്ന കണ്ണനെയാണ് കണ്ടത്.\nകണ്ണൻ ഒന്നര മാസത്തെ ആശുപത്രി ജീവിതം കഴിഞ്ഞെത്തിയത് ഒരു കണ്ണും മൂക്കിന്റെ ഒരു പകുതിയും നഷ്ടപ്പെട്ട വിധത്തിലാണ്. എന്നും അസുഖങ്ങള്... വീണ്ടും കണ്ണനൊരു മാസത്തോളം ആശുപത്രിയില് കഴിഞ്ഞു.\nകണ്ണന്റെ കഥ കേട്ട് ഞങ്ങള് മരവിച്ചിരുന്നു പോയി. കണ്ണനെ കണ്ട് അല്പം ഭയത്തോടെ എന്റെ മടിയിലിരുന്ന എന്റെ മകന് കണ്ണന് (അന്ന് അഞ്ച് വയസ്സ്) ഈ കഥ മുഴുവനും കേട്ടിരുന്നത് ഞാനോര്‍ക്കുന്നു. ഞങ്ങളെ കണ്ണന് അയാളുടെ വീട്ടില് കൊണ്ടുപോയി. ആദിവാസികള്‍ക്കായി അധികം അകലെയല്ലാതെ പണിതിരുന്ന കോളനിയില് ഭാര്യ ജമീലയും ഇളയ പെണ്‍കുഞ്ഞും ഉണ്ടായിരുന്നു.\nമൂത്ത മകന് അന്ന് പത്താം ക്ലാസ് കഴിഞ്ഞിരുന്നു.ആ കുട്ടി കാട്ടിലെ പണിക്കു പോയിത്തുടങ്ങിയിരുന്നു. ഇടയ്ക്കുള്ള രണ്ട് പെണ്മക്കള് പാലക്കാട്ടെ ആദിവാസി ഹോസ്റ്റലില് നിന്നാണ് വിദ്യാഭ്യാസം ചെയ്തിരുന്നത്. പണ്ട് വീരശൂര പരാക്രമിയായിരുന്ന കണ്ണന് ഒരാള് കൂട്ടില്ലാതെ പുറത്തിറങ്ങാന് പോലും ഭയം. ഞങ്ങള് അവിടെ നിന്ന രണ്ടു ദിവസവും കണ്ണന് ഞങ്ങളുടെ കൂടെ ഒത്തിരി സമയം ചെലവഴിച്ചു.\n‘സാറന്മാര് പറമ്പിക്കുളത്ത് വരുമ്പോള് മൃഗങ്ങളെ കണ്ടില്ലെങ്കില് നിരാശ. ഒന്നിനെപ്പോലും കാണാനിടയാകരുതേ എന്നാണ് ഞങ്ങളുടെ പ്രാര്‍ത്ഥന.’ കണ്ണന് പറഞ്ഞു.\nതനിയ്ക്കറിയാവുന്ന കാട്ടറിവുകള് കണ്ണന് ഞങ്ങള്‍ക്ക് പങ്കിട്ടപ്പോള് അസുഖമെല്ലാം മറന്ന് ആ മുഖം പ്രസന്നമാകുന്നത് ഞാനിന്നും ഓര്‍ക്കുന്നു.കൊച്ചു കണ്ണന് ഭയമൊക്കെ മാറി കണ്ണനുമായി ചങ്ങാത്തമായി.\nഇടക്കെപ്പോഴോ കണ്ണന് നഷ്ട സ്വപ്നങ്ങളെക്കുറിച്ച് വാചാലനായി. “ജീവിച്ച് മതിയായി. കണ്ണും മൂക്കുമൊക്കെപ്പോയവനെ ആര്‍ക്കു വേണം? ഭാര്യയ്ക്കും മക്കള്‍ക്കും എല്ലാവര്‍ക്കും ഭാരം.പണിയൊന്നും ചെയ്യാനാവുന്നില്ല. മടുത്തു. മലദൈവങ്ങളുടെ വിളിയും കാത്തിരിക്കുകയാണ് ഞാന്.”\nഒരു വൃദ്ധന്റെ ഭാവത്തോടെ കണ്ണനിത് പറയുമ്പോള് ഞങ്ങളെല്ലാവരും അയാളെ ആശ്വസിപ്പിക്കാനാവാതെ വിഷമിച്ചു.\nആ യാത്രയില് സുഖ ദു:ഖ സമ്മിശ്രമായ ഒരുപാട് അനുഭവങ്ങളുമായി മകനോടൊപ്പം തിരിച്ചു പോരുമ്പോള് ഒരു നൊമ്പരമായി കണ്ണനും ഞങ്ങളുടെ മനസ്സില് കുടിയേറിയിരുന്നു.\nമൂന്ന് വര്‍ഷത്തിനുശേഷം ഒരു പറമ്പിക്കുളം യാത്ര കൂടി ഞങ്ങള്‍ക്ക് തരപ്പെട്ടു. കുടുംബാംഗങ്ങളെക്കൂടാതെ പത്തു പതിനഞ്ചുപേരും കൂടിയുള്ള ഒരു വലിയ സംഘമായിരുന്നു അന്ന്.\nഞങ്ങള് കണ്ണന്റെ കാര്യം എല്ലാവരോടും പറഞ്ഞു . ഇക്കുറി, വിച്ചു, പറമ്പിക്കുളത്തില്ലായിരുന്നു. എങ്കിലും കണ്ണന് ഞങ്ങളുടെ അറിയിപ്പനുസരിച്ച് സലിം അലി മെമ്മോറിയല് മ്യൂസിയത്തിനടുത്ത് വന്നു. സഹ യാത്രികര് കാണാത്ത കാഴ്ചകള്‍ക്കു വേണ്ടി ഞങ്ങള് മുന്നോട്ടു നീങ്ങിയപ്പോള് കണ്ണനോടുള്ള അവസാനത്തെ യാത്രചോദിക്കലാവുമെന്ന് ഞാന് കരുതിയില്ല. വര്‍ഷങ്ങള് ഒന്നു രണ്ടെണ്ണം കൂടി കടന്നു പോയപ്പോള് വിച്ചു പറഞ്ഞാണ് അറിഞ്ഞത്, കണ്ണന് യാത്രയായെന്ന്.\nമുഖസൌന്ദര്യത്തിനും അംഗലാവണ്യത്തിനും പണക്കൊഴുപ്പിനുമൊന്നും ഒരു പ്രസക്തിയുമില്ലാത്ത ലോകത്തേയ്ക്ക് കണ്ണന് കാടിറങ്ങിയ വിവരം പിന്നീടാണ് വിച്ചുവും അറിഞ്ഞത്. പ്രാര്‍ത്ഥന പോലെ കണ്ണനെ മരണം വിളിച്ചിറക്കിക്കൊണ്ടു പോയി. ഒരു പക്ഷേ, ചിലർക്കെങ്കിലും ആശ്വാസം പകര്‍ന്ന ദേഹ വിയോഗം...\nPosted by Lathika subhash at 10:33 AM 17 comments:


Synopsis Dubai - Malayalam Filmibeat\nദുബായ്: രവി മാമ്മന്റെ കഥ\nജോഷിയും രണ്‍ജി പണിക്കരും മമ്മൂട്ടിയും ഒരുമിക്കുന്ന ചിത്രമാണ് ദുബായ്. ദുബായ് എന്ന മായിക നഗരത്തിന്റെ സാധ്യതകള് പമാവധി വിനിയോഗിച്ച് രണ്‍ജി പണിക്കര് എഴുതുന്ന പുതിയ ചിത്രം. മെഗാസ്റാര് മമ്മൂട്ടിയുടെ എല്ലാ മാനറിസങ്ങളും പരമാവധി ചൂഷണം ചെയ്ത് ജോഷി ഒരുക്കുന്നു ചിത്രം.\nമണലാരണ്യത്തിലെ കനകം വിളയുന്ന മണ്ണായ ദുബായിയോടൊപ്പം വളര്‍ന്ന ബിസിനസ്സുകാരനാണ് രവിമാമ്മന്. ലോകത്തിന്റെ മിക്കയിടങ്ങളിലും പരന്നു കിടക്കുന്ന വലിയൊരു ബിസിനസ് സാമ്രാജ്യത്തിന്റെ നായകത്വം വഹിക്കുന്നവന്. സമ്പത്തിനോടൊപ്പം തന്നെ കീര്‍ത്തിയും രവി മാമ്മനെ ആവോളം അനുഗ്രഹിച്ചിട്ടുണ്ട്.\nബിസിനസിലെത്തുന്നതിനു മുമ്പ് രവി മാമ്മന് മിലിട്ടറിയിലായിരുന്നു. ദന്തഗോപുരത്തിലിരിക്കുമ്പോഴും പുറംലോകവുമായി സ്നേഹം പങ്കുവെക്കാന് അദ്ദേഹം ശ്രമിച്ചിരുന്നു. അതിനാല് സ്നേഹിച്ചവരെ തിരസ്കരിക്കാത്ത, സഹായിച്ചവരെ വിസ്മരിക്കാത്ത രവിമാമ്മനായി തുടരാന് അയാള്‍ക്ക് കഴിയുകയും ചെയ്തു.\nരവി മാമ്മന്റെ ഈ സ്വഭാവത്തെ പലപ്പോഴും അദ്ദേഹത്തിന്റെ കൂട്ടുകാര് സ്നേഹപൂര്‍വമെങ്കിലും ദുരുപയോഗപ്പെടുത്തുകയും ചെയ്തിരുന്നു. ആ കൂട്ടത്തില് പെട്ട ഒരാളാണ് കിരണ് ചെറിയാന് പോത്തന്. ലഫ്റ്റനന്‍റ് കേണലായ കിരണ് ആദ്യമായി ദുബായിലെത്തിയപ്പോള് തന്നെ ഒരു വിദേശ വനിതയെ അപമാനിച്ചതിന്റെ പേരില് ജയിലിലായി. കിരണിനെ ജയിലില് നിന്നിറക്കാനും അവസാനം രവി തന്നെ വേണ്ടി വന്നു.\nരവിമാമ്മന്റെ പ്രധാന സഹായികളായി രണ്ടു പേര് കൂടെയുണ്ട്. യൂസഫും ബിസിനസ് പങ്കാളിയായ ചന്ദ്രന്‍നായരും.\nഇവരെ കേന്ദ്രീകരിച്ചാണ് ദുബായിയുടെ ചുരുളുകള് അഴിയുന്നത്. രവി മാമ്മനെ അവതരിപ്പിക്കുന്നത് മമ്മൂട്ടിയാണ്. കിരണിനെ ബിജു മേനോനും. വിജയകുമാറാണ് യൂസഫ്. ചന്ദ്രന്‍നായരെ അവതരിപ്പിക്കുന്നത് എന്.എഫ് വര്‍ഗീസാണ്. പുതുമുഖം രമ്യ, പ്രീതാ വിജയകുമാര് എന്നിവര് ചിത്രത്തില് പ്രധാനപ്പെട്ട കഥാപാത്രങ്ങളെ അവതരിപ്പിക്കുന്നു.\nഗള്‍ഫിന്റെ പ്രകൃതിഭംഗി പരമാവധി ചൂഷണം ചെയ്ത് ദൃശ്യവിരുന്നൊരുക്കുന്നത് ക്യാമറാമാന് സഞ്ജീവ് ശങ്കറാണ്. ഗിരീഷ് പുത്തഞ്ചേരിയുടെ വരികള്‍ക്ക് വിദ്യാസാഗര് ഈണം പകരുന്നു. ഡിടിഎസിലാണ് ചിത്രം ഒരുങ്ങുന്നത്.


കുറുക്കൻ കുറുകെ ചാടി ബൈക്ക് മറിഞ്ഞ് രണ്ടു യുവാക്കൾക്ക് പരിക്കേറ്റു – Chavakkad Online\nകുറുക്കൻ കുറുകെ ചാടി ബൈക്ക് മറിഞ്ഞ് രണ്ടു യുവാക്കൾക്ക് പരിക്കേറ്റു\nBy From the desk\t On Oct 13, 2019\nചാവക്കാട് : കുറുക്കൻ കുറുകെ ചാടി ബൈക്ക് മറിഞ്ഞ് രണ്ടു യുവാക്കൾക്ക് പരിക്കേറ്റു. ബൈക്കിടിച്ച് കുറുക്കന്റെ കാലൊടിഞ്ഞു.\nചങ്ങരംകുളം സ്വദേശികളായ കണക്കാക്കൽ വീട്ടിൽ മുഹമ്മദിന്റെ മകൻ ബാദുഷ (18), സുഹൃത്ത് കോഴിക്കര കൊളാടിക്കൽ വീട്ടിൽ ബിലാൽ(23) എന്നിവർക്കാണ് പരിക്കേറ്റത്. ഇന്ന് രാവിലെ എട്ടുമണിയോടെ ചാവക്കാട് കോടതിപ്പടിക്കടുത്തു വെച്ചാണ് അപകടം. കാലിന് ഗുരുതരമായി പരിക്കേറ്റ ബിലാലിനെ ചാവക്കാട് ഹയാത്ത് ആശുപത്രിയിൽ അടിയന്തര ശസ്ത്രക്രിയയ്ക്ക് വിധേയമാക്കി.\nഏതോ ഒരു ജീവിയുടെ മേൽ ബൈക്കിടിച്ചു എന്ന് മാത്രമേ അപകടത്തിൽ പെട്ട യുവാക്കൾക്ക് അറിയുമായിരുന്നുള്ളൂ. രക്ഷാപ്രവർത്തനത്തിൽ പങ്കാളിയായ മുതുവട്ടൂർ ഖത്തീബ് സുലൈമാൻ അസ്ഹരിയാണ് പരിസര നിരീക്ഷണം നടത്തി ആളൊഴിഞ്ഞ പറമ്പിൽ കാലൊടിഞ്ഞ കുറുക്കനെ കണ്ടെത്തിയത്. ആളനക്കം കണ്ടയുടെന ഒടിഞ്ഞ മുൻകാലുമായി കുറുക്കൻ ഇഴഞ്ഞു രക്ഷപ്പെടാൻ ശ്രമം നടത്തി അവശനായി ഒരിടത്ത് കിടന്നു. ഓടിക്കൂടിയ നാട്ടുകാരുടെ കണ്ണ് വെട്ടിച്ച് പിന്നീട് എപ്പഴോ പൊന്തക്കാട്ടിൽ മറഞ്ഞു.\nരാത്രികാലങ്ങളിൽ മാത്രം പുറത്തിറങ്ങി സഞ്ചരിച്ചിരുന്ന പല ജീവികളെയും പകൽ വെളിച്ചത്തിൽ ജനവാസകേന്ദ്രങ്ങളിൽ കണ്ടു തുടങ്ങിയിട്ടുണ്ട്.\n[/et_pb_text][et_pb_video admin_label=”Video” src=”https://youtu.be/DXfSfVAnvf4″ /][/et_pb_column][/et_pb_row][/et_pb_section]\nലഹരി വസ്തുക്കളുമായി എടക്കഴിയൂരിൽ യുവാവ് പിടിയിൽ\nദേശീയപാത : നാളെ എംഎൽഎ ഓഫീസിലേക്ക് മാർച്ച്


എഞ്ചിനീയർ ദമ്പതിമാരുടെ പരിസ്ഥിതി സൗഹാർദ്ദ ഉത്പന്നങ്ങൾ - Boolokam\nHome Boolokam എഞ്ചിനീയർ ദമ്പതിമാരുടെ പരിസ്ഥിതി സൗഹാർദ്ദ ഉത്പന്നങ്ങൾ\nഎഞ്ചിനീയർ ദമ്പതിമാരുടെ പരിസ്ഥിതി സൗഹാർദ്ദ ഉത്പന്നങ്ങൾ\nശരണ്യയും ദേവകുമാറും എഞ്ചിനീയർമാരാണ്. ഇരുവർക്കും ഗൾഫിലായിരുന്നു ജോലി. ശരണ്യ ഒരു വാട്ടർ പ്രൂഫിംഗ് കമ്പനിയിലും ദേവകുമാർ ടെലികോം കമ്പനിയിലും. പക്ഷെ, ഇപ്പോൾ തൊഴിൽ പാള പാത്രങ്ങൾ ഉണ്ടാക്കലാണ്.\nനിവർത്തികേടുകൊണ്ടല്ല. വിവാഹം കഴിഞ്ഞപ്പോൾ പ്രവാസ ജീവിതം അവസാനിപ്പിച്ച് നാട്ടിൽ തൊഴിൽ തുടങ്ങുന്നതിനെക്കുറിച്ചായി ആലോചന. വലിയ ആദർശ സ്വപ്നങ്ങളായിരുന്നു. തങ്ങളുടെ സംരംഭം പ്രകൃതിയോട് ഇണങ്ങിയതാകണം. നാട്ടുകാർക്ക് തൊഴിൽ നൽകണം. നാട്ടിലെ വിഭവങ്ങളിൽ മൂല്യവർദ്ധനവരുത്തണം. അങ്ങനെയാണ് പാപ്ല (PAPLA) എന്ന സ്റ്റാർട്ട് അപ്പ് കമ്പനിയിൽ എത്തിച്ചേർന്നത്.\nദേവകുമാറിന്റെ വീട് മടിക്കൈയിലാണ്. അതുകൊണ്ട് ഫാക്ടറിക്ക് സ്ഥലം കണ്ടെത്തിയത് നീലേശ്വരത്താണ്. കാസർഗോഡ് സുലഭമായ വിഭവമാണ് കവുങ്ങിൻ പാള. അതുകൊണ്ട് പാളകൊണ്ട് പ്ലേറ്റ്, സ്പൂൺ, തൊപ്പി, ബാഡ്ജ് തുടങ്ങിയ ഉൽപ്പന്നങ്ങളാണ് ഉണ്ടാക്കുകയാണ് സംരംഭം. പാളക്ക് ആകൃതി നൽകാൻ യന്ത്ര അച്ചുകൾ ഉപയോഗപ്പെടുത്തുന്നു. വായ്പയടക്കം ഏതാണ്ട് 20ലക്ഷം രൂപ ഇതുവരെ മുതൽമുടക്കിയിട്ടുണ്ട്. ബാലാരിഷ്ടതകൾ ഏറെയുണ്ട്. കപ്പാസിറ്റി മുഴുവൻ ഉപയോഗിക്കാൻ കഴിയുന്നില്ല. ഓർഡറുകൾ കൂടുതൽ ലഭിക്കണം. തുടക്കത്തിൽ ഇങ്ങനെയൊക്കേയാകൂ എന്ന സമാധാനത്തിലാണ് ഇരുവരും. തികഞ്ഞ ശുഭാപ്തി വിശ്വാസികൾ. കൂടുതൽ പ്രകൃതിസൗഹൃദ ബദൽ ഉൽപ്പന്നങ്ങൾക്ക് രൂപം കൊടുക്കാനുള്ള ഒരുക്കത്തിലാണ് പാപ്ല. പ്ലാസ്റ്റിക് നിരോധനം ഇത്തരം ബദൽ ഉൽപ്പന്നങ്ങളുടെ ആവശ്യം വർദ്ധിപ്പിക്കുമെന്ന് തീർച്ചയാണല്ലോ.\nതിരുവനന്തപുരത്തെ ഹരിതസംഗമം 2020ലാണ് ഇരുവരെയും പരിചയപ്പെടുന്നത്. പ്ലേറ്റിന്റെ വില ഒരു പ്രശ്നമാണെന്നു തോന്നി. ചോറ് വിളമ്പാവുന്ന ഒരു പ്ലേറ്റിന് 10 രൂപ വില വരും. ഇപ്പോൾ ഒറ്റത്തവണയേ ഉപയോഗിക്കുന്നുള്ളൂ. ഇത് പല തവണയാക്കാൻ കഴിയണം. തടസ്സം, പാളയുടെ വിടവുകളിലെല്ലാം ഭക്ഷ്യാവശിഷ്ടങ്ങൾ പറ്റിപ്പിടിച്ചിരിക്കും എന്നുള്ളതാണ്. ഇതിനൊരു പ്രതിവിധി ഇല പ്ലേറ്റും പാള പ്ലേറ്റും സംയോജിപ്പിക്കുകയായിരിക്കില്ലേ? ഇലകൊണ്ടുള്ള ഒരു പ്ലേറ്റിന് ഒരു രൂപയേ വില വരൂ. പക്ഷെ, ചോറും മറ്റും ഇതിൽ വിളമ്പാൻ പ്രയാസമാണ്. പാള പ്ലേറ്റിൽ ഇല പ്ലേറ്റ് വിതാനിക്കുക. ഭക്ഷണം കഴിഞ്ഞാൽ ഇലപ്ലേറ്റ് കളയുക. പാള പ്ലേറ്റ് കഴുകി പുനരുപയോഗിക്കാം. അഞ്ചോ, ആറോ തവണ ഉപയോഗിക്കുന്നതിന് ഒരു പ്രയാസവുമുണ്ടാവില്ല. അപ്പോൾ ഒരു വിളമ്പലിന് 2-3 രൂപയേ ചെലവു വരൂ.\nചിലർക്ക് ഒരു ധാരണയുണ്ട്. പ്രകൃതിസൗഹൃദ ബദൽ ഉൽപ്പന്നങ്ങൾ മറ്റു തൊഴിലൊന്നും ഇല്ലാത്തവരുടെ ഉപജീവന പണിയാണെന്ന്. ഈ ധാരണയെ തിരുത്തുകയാണ് ഹരിതസംഗമത്തിലെ ഒട്ടനവധി അഭ്യസ്തവിദ്യരായ യുവസംരംഭകർ.\nPrevious articleനവോത്ഥാന കേരളം പാവക്കുളം ക്ഷേത്രത്തിലെ സ്ത്രീകളോട് കടപ്പെട്ടിരിക്കുന്നു !\nNext articleഇതൊരു രോഗമാണ്, നിങ്ങൾ ട്രോളുണ്ടാക്കിയത് കൊണ്ടോ ആ സ്ത്രീയെ ആക്ഷേപിച്ചത് കൊണ്ടോ ഈ രോഗം മാറാൻ പോവുന്നില്ല


ജീന്‍സും സ്ലീവ്ലെസും ധരിച്ച സ്ത്രീക്ക് ഡ്രൈവിങ് ടെസ്റ്റ് നിഷേധിച്ച് ആര്.ടി.ഒ - Muhimmath\nചെന്നൈ: ജീന്‍സും സ്ലീവ്ലെസും ധരിച്ച സ്ത്രീക്ക് ഡ്രൈവിങ് ടെസ്റ്റ് നിഷേധിച്ച് ആര്.ടി.ഒ. ചെന്നൈയിലാണ് സംഭവം. സ്ലീവ് ലെസും ജീന്‍സും ധരിച്ച് ഡ്രൈവിങ് ടെസ്റ്റിനെത്തിയ സോഫ്റ്റ്വെയര് സ്ഥാപന ജീവനക്കാരിയോട് വീട്ടിലേക്കു തിരിച്ചു പോയി മാന്യമായ വസ്ത്രം ധരിച്ചുവരുവെന്ന് ആര്.ടി.ഒ ഓഫിസിലെ ഉദ്യോഗസ്ഥന് ആവശ്യപ്പെടുകയായിരുന്നു.\nഎന്നാല് ഈ പറഞ്ഞതില് യാതൊരു പ്രശ്നവുമില്ലെന്ന നിലപാടിലാണ് ഉദ്യോഗസ്ഥര്. പറഞ്ഞതില് യാതൊരു പിഴവുമില്ലെന്നും. മാന്യമായ വസ്ത്രം ധരിച്ച് വരണമെന്നാണ് ആവശ്യപ്പെട്ടതെന്നും ഉദ്യോഗസ്ഥരെ ഉദ്ധരിച്ച് എന്.ഡി.ടിവി റിപ്പോര്‍ട്ട് ചെയ്തു. പുരുഷനും സ്ത്രീയും മാന്യമായി വസ്ത്രം ധരിക്കണം. ഇതൊരു പൊതു ഉപദേശമാണ്. വിവിധ തരം ആളുകളാണ് ദിവസേന ആര്.ടി.ഒ ഓഫീസില് എത്തുന്നത്. ഏതെങ്കിലും തരത്തിലുള്ള അനിഷ്ട സംഭവങ്ങള് ഒഴിവാക്കാനാണ് അപേക്ഷകരോട് വസ്ത്ര ധാരണയില് ശ്രദ്ധിക്കാന് ആവശ്യപ്പെടുന്നത്.\nലുങ്കി, ഷോര്‍ട്സ് എന്നിവ ധരിക്കുന്ന പുരുഷന്മാരോടും ഇക്കാര്യം പറയാറുണ്ടെന്ന് അധികൃതര് പറയുന്നു. ഇതിനു മുമ്പ് ചെറിയ പാന്റ് ധരിച്ചെത്തിയ യുവതിയോടും സമാന രീതിയിലാണ് ഉദ്യോഗസ്ഥര് പെരുമാറിയത്.സാധാരണയായി വാഹന ലൈസന്‍സ് എടുക്കാന് സ്ത്രീകള്‍ക്കോ പുരുഷന്മാര്‍ക്കോ വസ്ത്ര ചട്ടമില്ല.


അദാനി ഗ്രൂപ്പ് ഓഹരികളില് വന് തകര്‍ച്ച;നഷ്ടത്തോടെ വിപണി തുറന്നു\nഏഷ്യന് സൂചികകളിലെ നഷ്ടമാണ് ഇന്ത്യന് വിപണിയിലും പ്രതിഫലിച്ചത്.\n16 Jun 2021 1:10 AM GMT\nനേരിയ നഷ്ടത്തോടെ വിപണി വ്യാപാരം തുടങ്ങി. ഏഷ്യന് സൂചികകളിലെ നഷ്ടമാണ് ഇന്ത്യന് വിപണിയിലും പ്രതിഫലിച്ചത്. ബാങ്ക് നിഫ്റ്റി 35000ന് മുകളില് നിലനിന്നു. സെന്‍സെക്‌സ് 32 പോയിന്റുകള് താഴ്ന്ന് 52740ലും നിഫ്റ്റി 10 പോയിന്റ് നഷ്ടത്തില് 15860ലാണ് വ്യാപാരം തുടങ്ങിയത്. യൂറോപ്യന് വിപണികള് ഫ്‌ലാറ്റായാണ് വ്യാപാരം അവസാനിപ്പിച്ചത്. യുഎസ് വിപണിയും ഏഷ്യന് വിപണികളും നഷ്ടത്തിലായിരുന്നു അടച്ചത്. ഇതിന്റെ ശക്തമായ സ്വാധീനം ഇന്ത്യന് വിപണിയിലും ദൃശ്യമായി.\nഅദാനി ഗ്രൂപ്പ് ഓഹരികളില് നഷ്ടം തുടരുകയാണ്. തിങ്കളാഴ്ച ആദാനി ഗ്രൂപ്പുകള്‍ക്ക് ഇരുപത് ശതമാനത്തിലേറെ നഷ്ടമാണ് രേഖപ്പെടുത്തിയിരുന്നത്. അദാനി ഗ്രൂപ്പിന്റെ മൂന്ന് വിദേശ പോര്‍ട്ട്‌ഫോളിയോ നിക്ഷേപങ്ങള് നാഷണല് സെക്യൂരിറ്റി ഡിപോസിറ്ററി മരവിപ്പിച്ചെന്ന വാര്‍ത്തയെ തുടര്‍ന്നാണ് ഗ്രൂപ്പിന്റെ ഓഹരി ഇടിഞ്ഞുതുടങ്ങുന്നത്. എന്നാല് അക്കൗണ്ട് മരവിപ്പിച്ചെന്ന വാര്‍ത്ത അദാനി നിക്ഷേപിക്കുകയായിരുന്നു.\nപവര്‍ഗ്രിഡ് കോര്‍പ്പറേഷന് ഓഫ് ഇന്ത്യ, ഏഷ്യന് പെയിന്റ്‌സ്, ബജാജ് ഓട്ടോ ഓഹരികള് എന്നിവ തുടക്കത്തില്‍ത്തന്നെ തകര്‍ന്നുനില്‍ക്കുകയാണ്. മഹീന്ദ്ര ആന്‍ഡ് മഹീന്ദ്ര, സണ് ഫാര്‍മസ്യൂട്ടിക്കല്, ബജാജ് ഫിന്‍സെര്‍വ്, ഇന്‍ഫോസിസ്, ടെക്ക് മഹീന്ദ്ര, ഹിന്ദുസ്ഥാന് യൂണിലിവര്, ഐടിസി, കൊട്ടക് മഹീന്ദ്ര ബാങ്ക്, ടിസിഎസ്, അള്‍ട്രാടെക്ക് സിമന്റ് ഓഹരികളും നേട്ടത്തിലാണ് ആരംഭിച്ചത്.


Emalayalee.com - പ്രളയബാധിതര്‍ക്കായി രാഹുല് ഗാന്ധി എത്തിച്ച ഭക്ഷ്യക്കിറ്റുകള് നശിച്ചനിലയില്, വീഴ്ച കണ്ടെത്തിയാല് നടപടിയെന്ന്\nനിലമ്പൂര്: പ്രളയ ദുരിതബാധിതര്‍ക്കായി വിതരണത്തിന് രാഹുല് ഗാന്ധി എംപി എത്തിച്ച ഭക്ഷ്യക്കിറ്റുകള് പൂത്ത് നശിച്ച നിലയില് കണ്ടെത്തി. 2019 ഓഗസ്റ്റിലെ പ്രളയകാലത്ത് വിതരണത്തിന് എത്തിച്ച കിറ്റുകള് നിലമ്പൂരില് പഴയ നഗരസഭാ മന്ദിരത്തിന് എതിര്‍വശം സ്വകാര്യ കെട്ടിടത്തിലെ മുറിയിലാണ് സൂക്ഷിച്ചത്. കടമുറി വാടകയ്ക്ക് എടുക്കാന് വന്നവര് ഷട്ടര് തുറന്നു നോക്കിയപ്പോഴാണ് സംഭവം അറിയുന്നത്.\nരാഹുല് ഗാന്ധി എംപിയുടെ ചിത്രമുള്ളവ ഉള്‍പ്പെടെ ഇരുനൂറോളം കിറ്റുകള്, വസ്ത്രങ്ങള് തുടങ്ങിയവ കണ്ടെത്തി. സംഭവം ഗൗരവമായി കാണുമെന്ന് ഡിസിസി പ്രസിഡന്റ് വി.വി.പ്രകാശ് പറഞ്ഞു. കെപിസിസി പ്രസിഡന്റിന്റെ നിര്‍ദേശപ്രകാരം അന്വേഷണത്തിന് സമിതിയെ നിയോഗിക്കും. ദുരിതാശ്വാസ സാമഗ്രികളുടെ വിതരണത്തിന്റെ ചുമതല പ്രാദേശിക കോണ്‍ഗ്രസ് കമ്മിറ്റികളെയാണ് ഏല്‍പിച്ചിരുന്നത്.\nമറ്റെവിടെയും പരാതി ഉണ്ടായിട്ടില്ല. വീഴ്ച കണ്ടെത്തിയാല് കര്‍ശന നടപടിയെടുക്കുമെന്ന് വി.വി.പ്രകാശ് പറഞ്ഞു. സംഭവത്തില് പ്രതിഷേധിച്ച് സിപിഎം, ഡിവൈഎഫ്‌ഐ പ്രവര്‍ത്തകര് പ്രകടനം നടത്തി. ഉത്തരവാദികള്‍ക്കെതിരെ നടപടി ആവശ്യപ്പെട്ട് സേവ് കോണ്‍ഗ്രസ് പ്രവര്‍ത്തകര് ബ്ലോക്ക് കോണ്‍ഗ്രസ് ഓഫിസിന് മുന്‍പില് ധര്‍ണ നടത്തി.


നബിയുടെ ശിഷ്യന്മാർ ഹദീഥുകളെ പിന്തുടർന്നിരുന്നുവോ? – Sneha Samvadam\nHome/നബിയുടെ ശിഷ്യന്മാർ ഹദീഥുകളെ പിന്തുടർന്നിരുന്നുവോ?\nവ്യത്യസ്തങ്ങളായ ജീവിതപ്രശ്‌നങ്ങളില് ദൈവികവിധിയെന്താണെന്നറിയാനും, അവ പ്രയോഗവല്‍ക്കരിക്കുവാനും ഉത്‌സുകരായിരുന്നു പ്രവാചകാനുചരന്‍മാര്. ധര്‍മാധര്‍മങ്ങളുടെ കാര്യങ്ങളിലൊന്നും അവര് സ്വന്തമായ തീരുമാനങ്ങളെടുത്തില്ല; പ്രവാചകനായിരുന്നു എല്ലാ കാര്യങ്ങളിലുമുള്ള അവരുടെ മാര്‍ഗദര്‍ശി. അദ്ദേഹത്തോട് ചോദിച്ചറിയുകയും അദ്ദേഹം ശരിയെന്ന് വിധിച്ചത് പ്രാവര്‍ത്തികമാക്കു കയും ചെയ്യുകയായിരുന്നു സ്വഹാബിമാരുടെ രീതി. തങ്ങള്‍ക്ക് അറിയാത്ത കാര്യങ്ങളിലുള്ള പ്രവാചക നിര്‍ദേശം ലഭിക്കുന്നതിനായി നാഴികകള് യാത്ര ചെയ്യുവാന് അവര്‍ക്ക് മടിയുണ്ടായിരുന്നില്ല. ത്യാഗങ്ങള് സഹിച്ചുകൊണ്ടാണെങ്കിലും കൃത്യമായ ദൈവിക മാര്‍ഗനി ര്‍ദേശമെന്തെന്ന് മനസ്സിലാക്കിയ ശേഷം മാത്രം അത് പ്രയോഗവല്‍ക്കരിക്കണമെന്ന് അവര്‍ക്ക് നിര്‍ബന്ധമുണ്ടായിരുന്നു. ഉമര് (റ) പറയുന്നു: ”ഞാനും, ഉമയ്യത്തുബ്‌നുസൈദിന്റെ സന്തതികളില്‍പ്പെട്ട എന്റെ ഒരു അയല്‍ക്കാരനും (അയാള് മേലേ മദീനയിലായിരുന്നു) റസൂല് തിരുമേനിലയുടെ അടുക്കല് ചെല്ലുന്നതിന് ഊഴം നിശ്ചയിച്ചിരുന്നു. ഒരു ദിവസം അദ്ദേഹം ചെല്ലും, ഒരു ദിവസം ഞാന് ചെല്ലും. ഞാന് പോകുമ്പോള് അന്നത്തെ വര്‍ത്തമാനം ഞാന് അദ്ദേഹത്തിന്നു പറഞ്ഞുകൊടുക്കും. അദ്ദേഹം പോകുമ്പോള് അദ്ദേഹവും അങ്ങിനെ ചെയ്യും.”(സ്വഹീഹുല് ബുഖാരി, കിതാബുല് ഇല്‍മ്)\nപ്രവാചകന്റെ (സ) നാവിൽ നിന്ന് സ്വഹാബിമാർ ദൈവവചനങ്ങള് ശ്രവിക്കുകയും, ജീവിതത്തില് നിന്ന് അവ എങ്ങനെ പ്രയോഗവല്‍ക്കരിക്കണമെന്ന് പഠിക്കുകയും ചെയ്തു. ധര്‍മാധര്‍മങ്ങളെ വ്യവഛേദിക്കുന്നതിനുള്ള അവരുടെ മാനദണ്ഡം നബി(സ)യുടെ വാക്കും പ്രവൃത്തിയും അനുവാദവുമായിരുന്നു. അത് അവര് പഠിക്കുകയും മറ്റുള്ളവര്‍ക്ക് പറഞ്ഞു കൊടുക്കുകയും ചെയ്തു. അദ്ദേഹത്തോടൊപ്പം കൂടുതല് നേരം സഹവസിച്ചവരില്‍നിന്ന് മറ്റുള്ളവര് നബിജീവിതത്തിന്റെ സൂക്ഷ്മാംശങ്ങള് ചോദിച്ച റിഞ്ഞു. കുടുംബ-ലൈംഗിക ജീവിതങ്ങളില് നബിമാതൃകയെപ്പറ്റി അവര് അദ്ദേഹത്തിന്റെ പത്‌നിമാരില്‍നിന്നാണ് പഠിച്ചത്. യാത്രകളില് നബി(സ)യോടൊപ്പമുണ്ടായിരുന്നവരോട് ചോദിച്ച് ഒപ്പമില്ലാത്തവര് യാത്രാമര്യാദകളെക്കുറിച്ച് മനസ്സിലാക്കി. ഈ വിവര സംപ്രേഷണ ത്തില് അവരെല്ലാം വളരെ സൂക്ഷ്മത പാലിച്ചു; അതില് കളവോ അബദ്ധമോ കടന്നുകൂടാതിരിക്കാന് അവര് പ്രത്യേകം ശ്രദ്ധിച്ചു. ഓര്‍മയി ല്ലാത്തതൊന്നും അവര് മറ്റുള്ളവരോട് പറഞ്ഞില്ല. നബിജീവിതത്തെപ്പറ്റി തങ്ങളുടെ നാവുകളില്‍നിന്ന് അബദ്ധങ്ങളൊന്നും പുറത്തുവരരു തെന്ന് അവര്‍ക്ക് നിര്‍ബന്ധമുണ്ടായിരുന്നു. അദ്ദേഹത്തെക്കുറിച്ച് കള്ളംപറയുന്നവരുടെ ഇരിപ്പിടം നിത്യനരകമായിരിക്കുമെന്ന് പഠിപ്പിക്ക പ്പെട്ടവരായിരുന്നു അവര്. ”എന്നെക്കുറിച്ച് ബോധപൂര്‍വം ആരെങ്കിലും നുണപറയുകയാണെങ്കില് അയാള് നരകത്തില് ഒരു ഇരിപ്പിടം തയാറാക്കിക്കൊള്ളട്ടെ.”(സ്വഹീഹ് മുസ്‌ലിം. മുഖദ്ദിമയില് അബൂഹുറയ്‌റയില് നിന്ന് ഉദ്ധരിച്ചത്.)\nസ്വന്തം മാതൃകാജീവിതം അനുയായികള്‍ക്കു മുമ്പില് സമര്‍പ്പിക്കുകയും അത് അപ്പടി അനുകരിക്കുവാന് അവരെ പ്രചോദിപ്പിക്കുകയും ചെയ്ത മുഹമ്മദ് നബി(സ), തന്റെ കാലശേഷം അവര് സ്വീകരിക്കേണ്ട നിലപാട് എന്തായിരിക്കണമെന്നു കൂടി പഠിപ്പിച്ചുകൊണ്ടാണ് ഈ ലോകത്തുനിന്നു യാത്രയായത്. റസൂൽ(സ) പറഞ്ഞതായി മാലിക് (റ) നിവേദനം ചെയ്ത മുവത്വയിലുളള ഒരു ഹദീഥില് ഇങ്ങനെ കാണാം. ”ഞാന് നിങ്ങളില് രണ്ടു കാര്യങ്ങള് വിട്ടുപോകുന്നു. അവ നിങ്ങള് മുറുകെപിടിച്ചാല് നിങ്ങള് വഴിപിഴക്കുന്നതേയല്ല. അല്ലാഹുവിന്റെ കിത്താബും, എന്റെ സുന്നത്തുമാണവ.”


22 October, 2018 08:05:13 AM\nദുബായ്: കൊച്ചി കേന്ദ്രീകരിച്ച് ലോജിസ്റ്റിക്‌സ് പാർക് വികസിപ്പിച്ചെടുക്കാൻ മുഖ്യമന്ത്രിയുമായി നടത്തിയ കൂടിക്കാഴ്ചയില് ഡിപി വേൾഡ് താത്പര്യമറിയിച്ചു. ലോജിസ്റ്റിക്‌സ് ആൻഡ് ഇൻഡസ്ട്രിയൽ പാർകിനു വേണ്ട സ്ഥലം തിരഞ്ഞെടുത്തു നൽകാമെന്ന് മുഖ്യമന്ത്രി ഉറപ്പുനൽകി. സർക്കാരും യുഎഇയും തമ്മിലുള്ള ഉഭയകക്ഷി സംരംഭമായിരിക്കുമിതെന്ന് മുഖ്യമന്ത്രി പിണറായി വിജയനും ഡി പി വേൾഡ് ചെയർമാൻ സുൽത്താൻ അഹ്മദ് ബിൻ സുലായവും വ്യക്തമാക്കി.\nനിലവിലുള്ള കബോട്ടാഷ് നിയമം ഭേദഗതി ചെയ്യാൻ കേന്ദ്രമന്ത്രി നിധിൻ ഗഡ്കരിയുമായി ചര്‍ച്ച നടത്തുമെന്നും വൻകിട കപ്പലുകളിൽ നിന്ന് ചരക്കുനീക്കം സുഗമമാക്കാനുള്ള നടപടികൾ സ്വീകരിക്കുമെന്നും മുഖ്യമന്ത്രി അറിയിച്ചു. ഇതിനായുള്ള ചര്‍ച്ചകള്‍ക്ക് പ്രിൻസിപ്പൾ സെക്രട്ടറി ഇളങ്കോവനെ നിയോഗിച്ചു. വരാനിരിക്കുന്ന ലോജിസ്റ്റിക്‌സ് ആൻഡ് ഇൻഡസ്ട്രിയൽ പാർക് വഴി കൊച്ചി-ബംഗളൂരു വ്യാവസായിക പാത തുറന്നുകിട്ടുമെന്നും മുഖ്യമന്ത്രി സൂചിപ്പിച്ചു. ഡിപി വേൾഡിന്റെ സംരംഭകത്വ സഹായം വഴി കേരളത്തിൽ തൊഴിലവസരങ്ങള് ഗണ്യമായി വർധിക്കുമെന്ന് മുഖ്യമന്ത്രി വിശ്വാസം പ്രകടിപ്പിച്ചു.\nകേരളത്തിന്റെ അനന്ത വ്യാവസായിക വ്യാപാര സാധ്യതയായി മാറാനിടയുള്ള ഉൾനാടൻ ജലഗതാഗത മേഖലയിലും വികസന സംരംഭങ്ങള് നടത്താൻ ഡിപി വേൾഡ് താത്പര്യം പ്രകടിപ്പിച്ചു. 2020ൽ ഈ സ്വപ്ന പദ്ധതി പൂർത്തീകരിക്കാൻ വേണ്ട ഇടപെടലുകൾ നടത്താൻ ഡിപി വേൾഡ് കൂടിക്കാഴ്ചയില് അഭ്യര്‍ത്ഥിച്ചു. പദ്ധതിയിലൂടെ ചരക്കുനീക്കം സുഗമമായി നടത്താൻ കഴിയുമെന്ന് കേരള സർക്കാരും ഡിപി വേൾഡും ശുഭാഭ്തി വിശ്വാസം പ്രകടിപ്പിച്ചു. മുഖ്യമന്ത്രിക്കൊപ്പം നോര്‍ക്ക വൈസ് ചെയര്‍മാന് എം.എ. യൂസുഫലി, പ്രിൻസിപ്പൾ സെക്രട്ടറി ഇളങ്കോവൻ, മാധ്യമ ഉപദേഷ്ടാവ് ജോൺ ബ്രിട്ടാസ് എന്നിവരും കൂടിക്കാഴ്ചയില് പങ്കെടുത്തു. ലോകത്തെ പ്രമുഖ പോർട്ട് മാനേജ്‌മെന്റ് കമ്പനികളിലൊന്നാണ് ഡി പി വേൾഡ്.


പൊതുപരീക്ഷയില് ആകെ മാര്‍ക്ക് 35, കിട്ടിയത് 40; അമ്പരന്ന് വിദ്യാര്‍ത്ഥികള് – Chandrika Daily\nBy chandrika Sunday June 10, 2018 12:02 pm\nപൊതുപരീക്ഷയില് ആകെ മാര്‍ക്ക് 35, കിട്ടിയത് 40; അമ്പരന്ന് വിദ്യാര്‍ത്ഥികള്\nപറ്റ്‌ന: പൊതുവിദ്യാഭ്യാസ പരീക്ഷയില് സംസ്ഥാനത്തെ ഞെട്ടിച്ചിരിക്കുകയാണ് ബീഹാര് പരീക്ഷാ ബോര്‍ഡ്. ആകെയുള്ള മാര്‍ക്കിനേക്കാള് കൂടുതല് മാര്‍ക്ക്, എഴുതാത്ത വിഷയത്തിന് മികച്ച വിജയം എന്നിങ്ങനെ നീളുന്നു ബോര്‍ഡിന്റെ മറിമായങ്ങള്….\nപറ്റ്‌ന: പൊതുവിദ്യാഭ്യാസ പരീക്ഷയില് സംസ്ഥാനത്തെ ഞെട്ടിച്ചിരിക്കുകയാണ് ബീഹാര് പരീക്ഷാ ബോര്‍ഡ്. ആകെയുള്ള മാര്‍ക്കിനേക്കാള് കൂടുതല് മാര്‍ക്ക്, എഴുതാത്ത വിഷയത്തിന് മികച്ച വിജയം എന്നിങ്ങനെ നീളുന്നു ബോര്‍ഡിന്റെ മറിമായങ്ങള്.\nമാര്‍ക്ക് ലിസ്റ്റ് കൈയില് കിട്ടിയ വിദ്യാര്‍ത്ഥികള് പകച്ചു നില്‍ക്കുകയാണ്. ആകെയുള്ള മാര്‍ക്കിനേക്കാള് കൂടുതല് മാര്‍ക്കാണ് പലര്‍ക്കും. ഗണിത ശാസ്ത്രത്തിലും ഫിസിക്‌സിലും ആകെയുള്ള മാര്‍ക്ക് 35 ല് 38, 37 എന്നിങ്ങനെ നീളുന്നു അത്ഭുത മാര്‍ക്ക് ലിസ്റ്റിലെ സ്‌കോര്.\nകിഴക്കന് ചമ്പാരനിലെ ഒരു വിദ്യാര്‍ത്ഥിയ്ക്ക് ഫിസിക്‌സില് 35 ല് 38. ഒരാള്‍ക്ക് മാത്രമല്ല, ഒട്ടേറെ പേര്‍ക്കാണ് ഇത്തരത്തില് മാര്‍ക്കിന്റെ മറിമായം. എന്നാല്, ഇംഗ്ലീഷിലും രാഷ്ട്രഭാഷയിലും പൂജം മാര്‍ക്ക് ലഭിച്ചവരും ഉണ്ട്. ദര്‍ഭാംഗയിലെ രാഹുല് കുമാറിന് ഗണിതശാസ്ത്രത്തില് കിട്ടിയത് 35ല് 40 മാര്‍ക്കാണ്. പരീക്ഷ എഴുതാത്ത വിദ്യാര്‍ത്ഥികള്‍ക്ക് പോലും മാര്‍ക്ക് ലഭിച്ചിട്ടുണ്ട്. ജീവശാസ്ത്രം പരീക്ഷ എഴുതാതിരുന്ന വൈശാലിയില് നിന്നുള്ള ജാന്‍വി സിങിനും പാറ്റ്‌നയില് നിന്നുള്ള സത്യകുമാറിനും നല്ല മാര്‍ക്കും ലഭിച്ചു.\nCategories: Culture, More, Views Tags: BIHAR, exam, India


E Harikumar - ഇങ്ങനെയും ഒരു ജീവിതം - ഇ. ഹരികുമാര് എഴുതിയ ചെറുകഥ\nനന്ദിനി കിതച്ചുകൊണ്ട് വാതിലിനു പുറത്തു കടന്നു. അവൾക്ക് ആ വയസ്സനെ പേടിയായിരിക്കുന്നു. അയാളുടെ സ്‌നേഹം അഭിനയമാണെന്നും അയാൾക്ക് വേണ്ടത് മറ്റു പലതുമാണെന്നുമവൾക്കറിയാം. ഒന്നര മാസംകൊണ്ട് അയാൾ വളരെ മുന്നേറിയിരിക്കുന്നു. അമ്മ എന്തു പറഞ്ഞാലും ശരി ഈ മാസത്തെ ശമ്പളം കിട്ടിയാൽ ആ വീട്ടിലെ പണി നിർത്തണമെന്നുണ്ട് അവൾക്ക്. അല്ലെങ്കിൽ എന്താവുമെന്ന് കണ്ടറിയണം. അവളുടെ ജോലികഴിഞ്ഞാൽ തടിച്ചു ചീർത്ത്, തലയൊക്കെ വെൺചാമരംപോലെയായ കൊച്ചമ്മ ഭർത്താവിനോട് കല്പിക്കും. 'ആ വാതിലൊന്നടച്ചേച്ച് വാ.' കിഴവൻ ആ അവസരത്തിനുവേണ്ടി കാത്തിരിക്കുന്നപോലെയാണ് ഓടിവരിക. എന്നിട്ട്....\n'ചേട്ടനെന്താണ് ചെയ്യണത്?' അവൾ വിളിച്ചു ചോദിച്ചു.\nഅവൾ ചോദിച്ചു. 'ഇന്നലെ രാത്രി എന്താണ് കഴിച്ചത്?'\n'ചപ്പാത്തിയും ചിക്കൻ കറിയും', അയാൾ സംശയമില്ലാതെ പറഞ്ഞു.\n'ശരിക്കും?' പയ്യന്റെ വാടിയ മുഖത്തു നോക്കിയപ്പോൾ അതിനുള്ള മറുപടി ആവശ്യമില്ലെന്നവൾക്കു മനസ്സിലായി. അവൾ പറഞ്ഞു. 'നൊണ.'\nപയ്യൻ ആലോചിക്കുകയായിരുന്നു. രാവിലെ പതിനൊന്നു മണിയോടെ വന്ന് മുറി അടിച്ചു വാരി വൃത്തിയാക്കി കുളിമുറി കഴുകി അടുക്കളമേശമേൽ വല്ല എച്ചിൽ പാത്രങ്ങളുണ്ടെങ്കിൽ അതും കഴുകിവച്ച് പോകുന്ന ഈ പെൺകുട്ടിയ്ക്ക് ഈ കാര്യങ്ങളൊക്കെ എന്തിനന്വേഷിക്കണം? ജോലി കഴിഞ്ഞാൽ അവൾ അയാളിരിക്കുന്നതിന്റെ അടുത്തുള്ള ഉയരം കുറഞ്ഞ സ്റ്റൂളിൽ വന്നിരിക്കുന്നു. പിന്നെ അവളുടെ വീട്ടിലെയും ഈ കെട്ടിടത്തിൽ അവൾ ജോലിയെടുക്കുന്ന നാലു വീട്ടിലേയും കാര്യങ്ങൾ പറയുന്നു. ഈ അര മണിക്കൂർ അവളെ സംബന്ധിച്ചേടത്തോളം വിശ്രമവേളയാണ്.\n'മൂന്നാം നെലേല്ള്ള കെഴവനില്ലേ, അയാളൊരു ജാതിയാണ്. എനിക്കിഷ്ടല്ല.'\n'ഒന്നുംല്ല്യ. പിന്നെ ചേട്ടന് എന്നാ ജോലി കിട്ട്വാ.' അവൾ വിഷയം മാറ്റാനായി പറഞ്ഞു. അവൾ എന്നും ചോദിക്കുന്ന ചോദ്യമാണത്. ഓരോ ദിവസവും അയാൾ ഭാവനയിൽ വിരിഞ്ഞുണ്ടാകുന്ന മറുപടി നല്കും. അധികദിവസം പിടിച്ചുനില്ക്കാൻ കഴിയില്ലെന്നയാൾക്കറിയാം. ഇനി അമ്മയുടെ മുമ്പിൽ കൈനീട്ടുന്ന പ്രശ്‌നമില്ല.\n'അട്ത്തുതന്നെ ജോലി കിട്ടിയില്ലെങ്കിൽ ഞാൻ ഇവ്ട്ന്ന് പോകും.' അയാൾ പറഞ്ഞു. നന്ദിനിക്ക് കാര്യങ്ങളുടെ കിടപ്പ് മനസ്സിലായിരിക്കുന്നു. പയ്യന്റെ കയ്യിൽ ഒട്ടും പണമില്ലെന്നവൾക്കറിയാം. വീട്ടിൽനിന്ന് ഇനി പണം വരുത്തില്ലെന്നും. വീട്ടിൽ അമ്മയും സ്‌കൂളിൽ പഠിക്കുന്ന അനുജനും ഉണ്ട്. അച്ഛൻ നാലുകൊല്ലം മുമ്പ് മരിച്ചു. പത്തു സെന്റു സ്ഥലത്ത് ഇരുനില കെട്ടിടത്തിലാണ് അവർ താമസിക്കുന്നത്. ഇനി അതു മാത്രമേയുള്ളൂ. അച്ഛൻ ജോലി ചെയ്തിരുന്ന സ്ഥലത്തുനിന്ന് കിട്ടിയ പണമെല്ലാം വിനോദിന്റെ പഠിപ്പിനു ചെലവായി. ഇനി ഒരു മകനെക്കൂടി പഠിപ്പിക്കണം. ഇതെല്ലാം പലപ്പോഴായി വിനോദ് അവളോട് പറഞ്ഞതായിരുന്നു. കാര്യത്തിന്റെ ഗൗരവം നന്ദിനിക്കു മനസ്സിലായി. അവൾ ഒരിക്കൽ പറഞ്ഞു. 'വിനോദ് ചേട്ടൻ എന്റെ വീട്ടിൽ താമസിച്ചുകൊള്ളു, വാടക തരണ്ട.' അയാൾ ചിരിക്കുക മാത്രം ചെയ്യും. അതൊന്നും ശരിയാവില്ലെന്ന് അവൾക്കുതന്നെ അറിയാം. ഒന്നാമത് വളരെ ചെറിയ വീട്, വൃത്തിയില്ലാത്ത അകവും പുറവും. തൊട്ടടുത്തുതന്നെ നിറയെ അയൽക്കാർ. ഒരാളുടെ ചുമരിൽനിന്നാണ് മറ്റാളുടെ വീട് തുടങ്ങുന്നത്. മറ്റുള്ളവർക്കു പറഞ്ഞു നടക്കാൻ ഒരു കാര്യമായി എന്നുമാത്രം. പാവങ്ങളുടെ ശത്രു പാവങ്ങൾതന്നെയാണെന്ന് അവൾക്ക് പലപ്പോഴും തോന്നാറുണ്ട്.\n'ഞാൻ മുംബായില് പോവും. നല്ലൊരു ജോലി കിട്ടും. തിരിച്ചുവന്ന് നല്ല സുന്ദരിയായ ഒരു പെൺകുട്ടിയെ കല്യാണം കഴിക്കും......'\n'അതൊന്നും നിന്നെപ്പോലെയുള്ള കുട്ടികൾ അറിയേണ്ടതല്ല. ആട്ടെ നിന്റെ വയസ്സെത്രയാണ്?'\n'പതിനെട്ട്? അപ്പോൾ അറിഞ്ഞതുകൊണ്ട് കുഴപ്പമില്ല. പിന്നെ എന്താണ് ചെയ്യുകയെന്നോ?......'\n'ഞാൻ പോണു.' അവൾ എഴുന്നേറ്റു. അവൾക്ക് വിനോദിനോട് ദ്വേഷ്യം പിടിച്ചിരുന്നു.\n'ഇതാ കുറച്ചു ചപ്പാത്തീം കറീംണ്ട്. എട്ടാം നെലേല്ള്ള ഗുജറാത്തികള് തന്നതാ. ഇന്നലെ തിന്ന കോഴീം പൊറാട്ടേം ദഹിച്ചാൽ എടുത്ത് തിന്നാം. ഇപ്പോണ്ടാക്കീതാ, നല്ല ചൂട്ണ്ട്.'\n'അതിൽ പ്രശ്‌നമുണ്ട്.' വായിൽ ഊറിക്കൂടി വയറ്റിലേയ്‌ക്കെത്തിയ ഉമിനീര് വയറ്റിനുള്ളിൽ കൂടുതൽ പ്രശ്‌നങ്ങളുണ്ടാക്കുന്നതറിഞ്ഞുകൊണ്ടു തന്നെ വിനോദ് പറഞ്ഞു. 'സമുദായത്തിൽ എന്റെ സ്ഥാനം വളരെ ഉയർന്നതാണ്, നിന്റേത് മറിച്ചും. അപ്പോൾ നീ സൗജന്യമായി തരുന്ന ഭക്ഷണം ഞാൻ സ്വീകരിച്ചാൽ അത് ശരിയാവില്ല.'\n'അതു ശരി. സാരംല്ല്യ. ഞാനിത് കൊണ്ടുപോയി സമുദായത്തില് സ്ഥാനം കൊറഞ്ഞ വല്ലോരേം കണ്ടുപിടിച്ച് കൊടുക്കാം.'\nവിനോദ് പെട്ടെന്ന് എഴുന്നേറ്റു. 'ശ് ശ്.... അതല്ലാ ഞാനുദ്ദേശിച്ചത്. ഞാനുറക്കെ ചിന്തിക്കുകയായിരുന്നു. സമുദായത്തിന്റെ ഉച്ചനീചത്വങ്ങളെ നമുക്ക് പാടെ തുടച്ചു നീക്കണമെന്നു പറയ്വായിരുന്നു. ചുരുങ്ങിയത് ഭക്ഷണത്തിന്റെ കാര്യത്തിലെങ്കിലും.'\n'എനിക്ക് ജോലിണ്ട്.' നന്ദിനി പുറത്തുകടന്നു വാതിൽ ചാരി ഒരു മിനിറ്റ് അവിടെത്തന്നെ നിന്നു. പിന്നെ പതുക്കെ വാതിൽപ്പൊളി അല്പം തുറന്നു നോക്കിയപ്പോൾ സമുദായത്തിൽ ഉയർന്ന സ്ഥാനമുള്ള പയ്യൻ താഴ്ന്ന സ്ഥാനമുള്ള പെൺകുട്ടി കൊണ്ടുവന്നു കൊടുത്ത ചപ്പാത്തിയും കറിയും ആർത്തിയോടെ കടിച്ചുവലിച്ചു തിന്നുന്നതാണ് കണ്ടത്. അവൾ ചിരിച്ചില്ല.\nകിഴവൻ വാതിലിനരികൽത്തന്നെ ഉണ്ടായിരുന്നു. അയാൾ വിളിച്ചു. 'വാ..'\nഅവൾ പൊതിയും പിടിച്ച് താഴേയ്ക്കിറങ്ങുമ്പോൾ അയാൾ ചോദിച്ചിരുന്നു. 'നീ എങ്ങോട്ടാ പോണ്?'\n'തിരിച്ചു വരുമ്പോ ഇവിടെ കേറണം കെട്ടോ, കുറച്ചു ജോലി കൂടി ബാക്കിണ്ട്.'\nഅകത്ത് പക്ഷേ രാക്ഷസിയുണ്ടായിരുന്നില്ല. അവൾ ചോദിച്ചു. 'കൊച്ചമ്മ എന്ത്യേ?'\n'കൊച്ചമ്മ പൊറത്ത് പോയിരിക്ക്യാണ്.'\nഅയാൾ വാതിൽ കുറ്റിയിട്ടുകൊണ്ട് അവളുടെ പിന്നാലെ ചെന്നു. 'നിനക്ക് എന്റെ അടുത്ത് ഒരഞ്ചു മിനുറ്റ് ഇരുന്നുകൂടെ, ജോലിയൊന്നും ചെയ്യാതെ?'\nഅയാൾ അവളുടെ വളരെ അടുത്ത് നിൽക്കുകയാണ്. 'നിനക്ക് കൊറച്ചു എക്‌സ്റ്റ്രാ പണംണ്ടാക്കണോ?'\n'ഞാൻ തരാം.' അയാൾ അവളെ അരക്കെട്ടിലൂടെ പിടിച്ചടുപ്പിക്കുകയാണ്. അവൾ കുതറിക്കൊണ്ട് പറഞ്ഞു. 'എനിക്ക് എക്‌സ്റ്റ്രാ പണം വേണ്ട. എന്താ ജോലീച്ചാ പറേ, അല്ലെങ്കീ ഞാൻ പോണു.'\n'നീ ഇവിടെ ഇരിക്ക്'\n'ഞാമ്പോണൂ...' അവൾ വാതിൽ തുറന്ന് പിറുപിറുത്തുകൊണ്ട് പുറത്തേയ്ക്കിറങ്ങി. 'അപ്പൂപ്പന്റെ ഓരോ പൂതി.'\nവൈകീട്ട് വീട്ടിലെത്തിയപ്പോൾ അവൾ അമ്മയോട് ചോദിച്ചു. 'അമ്മേ ഞാനൊരു കാര്യം ചോദിക്കട്ടെ.'\n'അമ്മേ......' അവൾ സംശയിച്ചുകൊണ്ട് പറഞ്ഞു. 'ഈ വയസ്സായോർക്കും.......'\n'ഞാനൊരു കുത്ത് വച്ചുതരും.' അവർ ദ്വേഷ്യപ്പെട്ടു. അവർ നഗരത്തിന്റെ മറ്റൊരു ഭാഗത്തുള്ള ബഹുനില കെട്ടിടത്തിൽ നാലു ഫ്‌ളാറ്റുകളിൽ വീട്ടുവേല ചെയ്യുകയാണ്. പ്രായമായ മകളെ ഒറ്റയ്ക്ക് ജോലിക്ക് വിടുന്നതിൽ അവർക്ക് നല്ല ഭയമുണ്ട്. ആ ഭയം അവളോടുള്ള ദ്വേഷ്യമായി പുറത്തു വരികയാണ്.\nഗുജറാത്തി സ്ത്രീ വിചാരിച്ചിരുന്നത് ചപ്പാത്തിയും കറിയും നന്ദിനിക്കു കഴിക്കാൻ കൊണ്ടുപോകയാണെന്നാണ്. എന്നാൽ നിനക്ക് അതിവിടെനിന്ന് കഴിച്ചുകൂടെ എന്ന ചോദ്യത്തിന് അവൾ മറുപടി പറഞ്ഞില്ല. അവൾ അതുംകൊണ്ട് വരുന്നതും കാത്ത് വിനോദ് അയാളുടെ മുറിയിൽ ഇരുന്നു. വീട്ടുകാരൻ അല്പം പരുഷമായി സംസാരിച്ച് ഇപ്പോൾ പോയിട്ടേയുള്ളൂ. രണ്ടു മാസത്തെ വാടക കൊടുക്കാനുണ്ട്. ജോലി കിട്ടിയാലുടൻ കൊടുക്കാമെന്നു പറയുന്നത് അയാളിൽ ഏശുന്നില്ല. നന്ദിനി വരുമ്പോൾ വീട്ടുകാരൻ രോഷാകുലനായി ഇറങ്ങിപ്പോകുന്നതാണ് കണ്ടത്. അവൾ വിനോദിനോട് കാര്യം ചോദിച്ചു.\n'എണ്ണൂറുറുപ്പിക?' അവൾ ചോദിച്ചു. 'അത്രേം രൂപ എങ്ങിനെണ്ടാക്കും?'\n'ഞാനൊരു കാര്യം ചെയ്യാം.' നന്ദിനി പറഞ്ഞു. 'ഏതെങ്കിലും വീട്ടീന്ന് അഡ്വാൻസ് വാങ്ങാം. തല്ക്കാലം ഒരു മാസത്തെ വാടകേങ്കിലും കൊടുത്താൽ കൊറച്ച് സമാധാനാവൂല്ലോ.'\n'എനിക്കൊരു എണ്ണൂറു രൂപ വേണം, അർജന്റായിട്ട്.'\n'എണ്ണൂറു രൂപയോ അതെങ്ങിനെ ഇത്ര പെട്ടെന്നുണ്ടാക്കും?' കിഴവന്റെ മുഖം വികസിച്ചു.\n'പെട്ടെന്ന് വേണം, പിന്നെ അത് ശമ്പളത്തിൽ കിഴിക്കരുത്. വേറൊരാവശ്യത്തിനാ. കൊച്ചമ്മ്യോട് പറേണ്ട.'\nഅയാൾ അതീവ സന്തുഷ്ടനായി. 'ഞാൻ നോക്കട്ടെ.' അയാൾ നേരിയ ശബ്ദത്തിൽ പറഞ്ഞു. 'നീ മൂന്നു മണിക്കു വാ, എത്രണ്ടാവുംന്ന് നോക്കട്ടെ.'\n'ഇപ്പൊ തരാൻ പറ്റില്ലെ?'\nഅയാൾ അകത്തേയ്ക്ക് കണ്ണുകൊണ്ട് കാണിച്ചു. 'മൂന്നു മണിക്ക് ബ്യൂട്ടി പാർലറിൽ പോവും.'\n'ബ്യൂട്ടി പാർലറിലോ?' നന്ദിനിക്ക് അദ്ഭുതമായി. അയാൾ തലയാട്ടി.\n'നല്ല കോലം ആവും.' അവൾ നടന്നുകൊണ്ട് പറഞ്ഞു.\n'ഞാനൊന്ന് ബ്യൂട്ടി പാർലറിൽ പോയി വരാം. മുടി ഡൈ ചെയ്യിക്കണം, പിന്നെ പുരികം.'\n'കൊച്ചമ്മ ഇതൊന്നും ചെയ്യാറില്ലല്ലോ.' നന്ദിനി അദ്ഭുതത്തോടെ ചോദിച്ചു.\n'അതേയ്, അടുത്താഴ്ച അനിയത്തീടെ മോന്റെ കല്യാണാ. എങ്ങന്യാ ഈ വെൺചാമരും തലേല്‌വച്ച്. അപ്പൊ തോന്നി ഒന്ന് ഡൈ ചെയ്തുകളയാംന്ന്. പിന്നെ ഒരു ഫേഷ്യലും ചെയ്യണം.'\n'അതോണ്ട് കാര്യംണ്ടോ കൊച്ചമ്മേ?'\n'പോടി അവിട്ന്ന്. പിന്നെ നിന്നെ കണ്ടതു നന്നായി. സിങ്കില് കൊറച്ച് പാത്രങ്ങളിട്ടിട്ട്ണ്ട്. അതൊന്ന് കഴുകിവച്ചിട്ടു പോ.'\n'ശരി കൊച്ചമ്മേ', വാതിലിൽ മുട്ടിക്കൊണ്ട് നന്ദിനി പറഞ്ഞു. അവർ ലിഫ്റ്റിന്റെ വാതിൽ തുറന്ന് അകത്തുകയറിയപ്പോൾ അവൾ കോക്രി കാട്ടി.\nഫ്‌ളാറ്റിന്റെ വാതിൽ തുറന്ന് കിഴവൻ ചുറ്റും നോക്കി. ആരുമില്ലെന്നുറപ്പായപ്പോൾ അയാൾ അവളെ അകത്തേയ്ക്കു വിളിച്ചു. 'വാ.'\nകിഴവന്റെ പതിവില്ലാത്ത മുൻകരുതലുകൾ അവളെ ഭയപ്പെടുത്തി. അവൾ ഇതൊന്നും വിചാരിച്ചിരുന്നില്ല. കൊച്ചമ്മ ഇല്ലാത്ത സമയത്ത് പണം എടുത്തു തരുമെന്നു മാത്രം. അയാൾ വാതിൽ കുറ്റിയിട്ട് അവളുടെ അരക്കെട്ടിലൂടെ കൈയ്യിട്ട് അകത്തേയ്ക്കു നയിച്ചു. രാവിലത്തെപോലെ അവൾ കുതറി മാറിയില്ല. എന്തെങ്കിലും ചെയ്യട്ടെ, കുറച്ചു കഴിഞ്ഞാൽ നിർത്തിക്കൊള്ളും. പക്ഷേ കിഴവൻ കുറച്ചുകഴിഞ്ഞിട്ടും നിറുത്താനുള്ള ഭാവമില്ല. അയാൾ സാവധാനത്തിൽ, അവളുടെ മുഖഭാവം ശ്രദ്ധിച്ചുകൊണ്ടുതന്നെ പുരോഗമിക്കുകയായിരുന്നു. അവൾ പെട്ടെന്നു കുതറി മാറിക്കൊണ്ടു പറഞ്ഞു. 'മതി, ഇനി പിന്നെ ആവാം. പണം തരൂ ഞാൻ പോട്ടെ.'\nകിഴവന്റെ ആളിക്കത്തലിന്നൊരു ശമനമുണ്ടായിട്ടുണ്ടായിരിക്കണം. അയാൾ പറഞ്ഞു. 'എന്റെ കയ്യിൽ എണ്ണൂറൊന്നും ഉണ്ടാവില്ല. ഒരു മൂന്നൂറ് എടുക്കാം.'\n'അയ്യോ എണ്ണൂറ് തന്നെ വേണം. ഇന്ന് നാനൂറെങ്കിലും വേണം. ബാക്കി നാളെയായാലും മതി.'\nകിഴവൻ അകത്തുപോയി നൂറിന്റെ നാലു നോട്ടുകൾ കൊണ്ടുവന്നു അവളുടെ കയ്യിൽ വച്ചുകൊടുത്തു. 'നാളെ വരണം, കെട്ടോ. ബാക്കി തരാൻ പറ്റുമോന്ന് നോക്കട്ടെ.'\nവിനോദിന് സന്തോഷമാകുമെന്നായിരുന്നു നന്ദിനി കരുതിയത്. അയാൾ നോട്ടുകൾ കൈയ്യിൽപിടിച്ച് കുറേനേരം ഇരുന്നു. കണ്ണിൽ ഊറിക്കൂടിയ ജലം ഷർട്ടിന്റെ കയ്യിൽ തുടച്ചുകൊണ്ട് അയാൾ പറഞ്ഞു. 'നീയെനിക്കു വേണ്ടി എന്തിനാണ് ഇതൊക്കെ ചെയ്യണത്?'\n'അതു സാരംല്ല്യ.' നന്ദിനി പറഞ്ഞു. 'നാനൂറുറുപ്പിക നാളെ തരാം ന്ന് പറഞ്ഞിട്ട്ണ്ട്. അപ്പോ രണ്ടു മാസത്തെ വാടക കൊടുക്കാലോ. പിന്നെ വീട്ടുകാരന്റെ മോന്ത കാണണ്ടല്ലോ.'\n'എനിക്ക് പറഞ്ഞുവച്ച ആ ജോലിയൊന്ന് വേഗം കിട്ടിയിരുന്നെങ്കിൽ!'\n'ജോലി കിട്ടിയാൽ എന്താണ് ചെയ്യ്വാ?'\n'ജോലി കിട്ടിയാലോ? എന്താ സംശയം, ഞാൻ നല്ല സുന്ദരിയായ ഒരു പെൺകുട്ട്യെ കല്യാണം കഴിക്കും.'\n'എനിക്കു മടുത്തു.' കുറച്ചു നേരം കഴിഞ്ഞപ്പോൾ അവൾ പറഞ്ഞു.\nവിനോദിനു വിഷമമായി. അയാൾ ചോദിച്ചു. 'എന്താ അഡ്വാൻസ് കിട്ടാൻ അടിപിടി കൂടേണ്ടി വന്നുവോ?'\nനന്ദിനി ആലോചിക്കുകയായിരുന്നു. ദേഹം മുഴുവൻ പരതുന്ന രണ്ടു കൈകൾ. വീർത്ത ഞരമ്പുകൾക്കിടയിൽ നിറയെ നരച്ച രോമങ്ങൾ എഴുന്നു നിൽക്കുന്ന രണ്ടു കൈകൾ. അരയിൽ പാവാടയുടെ ചരടുകൾ അന്വേഷിച്ച് വിറകൊള്ളുന്ന വിരലുകൾ.....\n'എനിക്കു ശമ്പളം കിട്ടിയാൽ രണ്ടു മാസംകൊണ്ടത് കൊടുത്തു തീർക്കാം. പോരെ?' വിനോദ് പറഞ്ഞു.\n'അതു സാരംല്ല്യ. അവര് കൊറേശ്ശ്യായി പിടിച്ചോളും. ചേട്ടന് എത്ര്യാ ശമ്പളം കിട്ടാൻ പോണത് ?'\n'പറഞ്ഞാൽ നീ വിശ്വസിക്കില്ല.'\n'ഉം. മൂവ്വായിരം ഉറുപ്പിക.'\n'അത്യോ? ചേട്ടൻ കല്യാണം കഴിക്കാൻ പോണ കുട്ടീടെ ഭാഗ്യം. പിന്നെ ഒരു കാര്യം, നിങ്ങള് വേറെ വീടെടുത്ത് താമസിക്കുമ്പോ അവിടെ ജോലിക്ക് എന്നെത്തന്നെ വയ്ക്കണംട്ടോ.'\n'ഞാൻ പോണൂ.' അവൾ എഴുന്നേറ്റു. അങ്ങിനെ പതിവില്ലാത്തതാണ്. വന്നാൽ കുറച്ചുനേരമെങ്കിലും ഇരുന്നു സംസാരിക്കും. ഇവൾക്ക് എന്താണ് പറ്റിയത്?\nദിവസങ്ങൾ ആഴ്ചകളായപ്പോൾ തനിക്ക് പ്രശ്‌നമുണ്ടാവുകയാണെന്ന് നന്ദിനിക്കു മനസ്സിലായി. എല്ലാ മാസവും മുറിയുടെ മൂലയിൽ ഇട്ട അയലിൽ വിരിച്ചിട്ട തുണിക്കഷ്ണം കാണാൻ ഒരു ദിവസം വൈകിയാൽ അമ്മയുടെ ചോദ്യം തുടങ്ങും. 'എന്താടീ ഈ മാസം വന്നില്ലെ?...'\nനന്ദിനി വന്നില്ല. രാവിലെ എട്ടുമണിക്ക് അവൾ വന്ന് തല കാണിച്ച് പോകാറുള്ളതാണ്. എന്തു പറ്റിയാവോ. പിറ്റേന്നും അവൾ വന്നില്ല. വൈകുന്നേരം ഓഫീസിൽനിന്നു വന്നപ്പോൾ അയാൾ നോക്കിയത് നന്ദിനി വന്നിട്ടുണ്ടോ എന്നാണ്. അവൾ വന്നാൽ അയാൾക്കറിയാം. പാത്രങ്ങൾ കഴുകി കമിഴ്ത്തി വച്ചിട്ടുണ്ടാവും. വൈകുന്നേരം ഉണ്ടാക്കാനുള്ള കറികൾക്കുള്ള പച്ചക്കറി നുറുക്കി അടച്ചുവച്ചിട്ടുണ്ടാവും. കിടക്കവിരി ചുളിവുകൾ മാറ്റി വിരിച്ചിട്ടുണ്ടാവും. ഇപ്പോൾ അങ്ങിനെയൊന്നുമില്ല. മുറി, പോകുമ്പോൾ ഇട്ടിരുന്നപോലെ കുഴഞ്ഞുമറിഞ്ഞ് കിടക്കുന്നു. അയാൾക്ക് മനസ്സിൽ നേരിയ വേദന തോന്നി. പട്ടിണി കിടന്ന നാളുകൾ ഓർമ്മ വന്നു. നന്ദിനി കൊണ്ടുവരാറുള്ള ഭക്ഷണപ്പൊതിയെപ്പറ്റിയും. കണ്ണുകൾ ഈറനായി.\n'നീ എന്താണ് കുറേ ദിവസം വരാതിരുന്നത്?'\n'നീ തന്ന ആയിരത്തിമുന്നൂറു രൂപ എന്റെ കയ്യിലുണ്ട്. എത്ര പലിശയാണ് വേണ്ടത്.'\n'കരയേണ്ട. എന്താണ് കാര്യമെന്ന് പറയൂ.'\n'ഞാനൊരു മണ്ടനാണ്.' അയാൾ തുടർന്നു. 'അല്ലെങ്കിൽ ഇങ്ങിനെയൊക്കെ പറയ്വോ. നോക്ക് എനിക്ക് ശമ്പളം കിട്ടി. നിനക്കുവേണ്ടി ലഡ്ഡു വാങ്ങി കുറേ ദിവസം വച്ചു കാത്തിരുന്നു. നീ വന്നില്ല. എവിടെപ്പോയി എന്നും മനസ്സിലായില്ല. ഞാൻ മുമ്പ് പറഞ്ഞതോർക്ക്ണ്‌ണ്ടോ. ജോലി കിട്ട്യാല് ഒരു സുന്ദരിയെ കല്യാണം കഴിക്കുംന്ന്. ഞാൻ തീർച്ചയാക്കിയിരിക്കുന്നു.'\n'ആരെയാണ് കല്യാണം കഴിക്കാൻ പോണതെന്ന് എന്താ ചോദിക്കാത്തത്?'\nഒരുത്തരത്തിന്നായി വിനോദ് കാത്തുനിൽക്കേ നന്ദിനി ഒന്നും പറയാതെ മുറി വിട്ട് ഓടിപ്പോയി. മുകളിൽ, ടെറസ്സിൽ ഒഴിഞ്ഞുകിടക്കുന്ന ഒരു മുറിയായിരുന്നു ലക്ഷ്യം. അതവളുടെ ഒളിക്കാനുള്ള സങ്കേതമാണ്. അവിടെ വെറും നിലത്ത് കുമ്പിട്ടിരുന്ന് അവൾ തേങ്ങിക്കരയാൻ തുടങ്ങി.\nമലയാളം വാരിക ഓണപ്പതിപ്പ് - 2001 ആഗസ്റ്റ് 31


ഉജ്വലം: ദൃശ്യം2 കണ്ട 'വരുണ്' പറയുന്നു\nആദ്യ ഭാഗം പകുതിയിലേ തന്നെ സീൻ വിട്ട വരുൺ ആറ് വർഷത്തിന് ഇപ്പുറവും ചിത്രത്തിലെ മറ്റ് കഥാപാത്രങ്ങളേക്കാളൊക്കെ ട്രോളുകളിലും കമന്റുകളിലും ഇടം പിടിച്ചിരുന്നു.\n19 Feb, 2021 at 08:32 AM\nമികച്ച പ്രതികരണവുമായി ആമസോണ് പ്രൈമില് മുന്നേറുകയാണ് മോഹന്‍ലാല്-ജിത്തുജോസഫ് കൂട്ടുകെട്ടിലൊരുങ്ങിയ ദൃശ്യം2. ചിത്രത്തിലെ ചര്‍ച്ചാവിഷയമായ കഥാപാത്രമായിരുന്നു റോഷന് ബഷീര് അവതരിപ്പിച്ച വരുണ് പ്രഭാകര് എന്ന കഥാപാത്രം. ദൃശ്യം രണ്ടാം ഭാഗത്തിൽ ഇല്ലെങ്കിലും വരുണ് തന്നെയാണ് സിനിമയെ ചലിപ്പിക്കുന്നത്.\nആദ്യ ഭാഗം പകുതിയിലേ തന്നെ സീൻ വിട്ട വരുൺ ആറ് വർഷത്തിന് ഇപ്പുറവും ചിത്രത്തിലെ മറ്റ് കഥാപാത്രങ്ങളേക്കാളൊക്കെ ട്രോളുകളിലും കമന്റുകളിലും ഇടം പിടിച്ചിരുന്നു. ഇപ്പോഴിതാ രണ്ടാം ഭാഗം കണ്ട് ത്രില്ലടിച്ചിരിക്കുകയാണ് റോഷന് ബഷീര്. അത്യുജ്വലം എന്നാണ് സിനിമയെപറ്റി റോഷന് വിശേഷിപ്പിക്കുന്നത്.\nദൃശ്യം2 പ്രഖ്യാപിച്ചത് മുതല് ഞാനതിലുണ്ടോ എന്ന് പലരും അന്വേഷിച്ചിരുന്നുവെന്ന് റോഷന് പറയുന്നു. ഒന്നാം ഭാഗത്ത് കൊല ചെയ്യപ്പെട്ട വരുണ് പ്രഭാകര് രണ്ടാം ഭാഗത്തില് എങ്ങനെയൊക്കെയാണ് പങ്കുവഹിക്കുക എന്നത് സംബന്ധിച്ച് എനിക്കും ആശ്ചര്യമുണ്ടായിരുന്നു. വളരെ പ്രതീക്ഷയോടെയും ജിജ്ഞാസയോടെയുമാണ് ദൃശ്യം2 കണ്ടത്. കഥ പറയുന്ന ജിത്തു ജോസഫിന്റെ രീതി വേറിട്ടതാണ്, പ്രേക്ഷകരെ ഓരോ നിമിഷവും ത്രില്ലടിപ്പിക്കുന്ന രംഗങ്ങളാണ് സിനിമയിലുള്ളതെന്നും റോഷന് പറയുന്നു.\nഅതേസമയം ചിത്രം റിലീസ് ആയത് മുതല് ട്വിറ്ററും ഫേസ്ബുക്കുമടക്കമുള്ള നവമാധ്യമങ്ങളില് നിറയുന്നത് സിനിമയെക്കുറിച്ചുള്ള പോസ്റ്റുകളും ചര്‍ച്ചകളുമാണ്. മലയാളം ചിത്രം എന്നതിനുപരി കേരളത്തിന് പുറത്തുള്ള പ്രേക്ഷകരുടെ പ്രതികരണങ്ങളും ട്വീറ്റുകളായും മറ്റും വൈറല് ആകുന്നുണ്ട്.\nമമ്മൂട്ടിയും പാര്‍വതിയും ആദ്യമായി ഒന്നിക്കുന്നു; ചിത്രം പുഴു


യുഎസ് സൈന്യത്തില് ലൈംഗിക പീഡനങ്ങള് വ്യാപകം; ഇരുപതിനായിരത്തിലേറെ പരാതികള് ലഭിച്ചതായി വെളിപ്പെടുത്തല്\n19 Nov 2017 12:36 AM GMT\nയുഎസ് സൈന്യത്തിനകത്ത് ലൈംഗികപീഡനം വ്യാപകമാകുന്നതായി വെളിപ്പെടുത്തല്. 20,000 ത്തിലേറെ സംഭവങ്ങള് റിപ്പോര്‍ട്ട് ചെയ്തിട്ടുണ്ടെന്നാണ് റിപ്പോര്‍ട്ട്. ഇക്കഴിഞ്ഞ നാലു വര്‍ഷത്തിനിടെ യുഎസ് സായുധ സേനയില് റിപ്പോര്‍ട്ട് ചെയ്തത് ഇരുപതിനായിരത്തിലേറെ സംഭവങ്ങളാണ്. ലോകത്തിന്റെ വിവിധ ഭാഗങ്ങളില് നിയോഗിച്ച അമേരിക്കന് സായുധ സേനാവിഭാഗത്തില് നിന്നാണ് ഇത്തരം ആരോപണങ്ങള് ഉയര്‍ന്നുവരുന്നത്.\nഅഫ്ഗാനിസ്ഥാനിലും ഇറാഖിലും നിയോഗിച്ച സൈനികര്‍ക്കിടയില് നിന്നും പരാതികള് ലഭിച്ചിട്ടുണ്ട്. യുഎസ് പ്രതിരോധ മന്ത്രാലയത്തിനു കീഴില് പ്രവര്‍ത്തിക്കുന്ന ലൈംഗിക അതിക്രമണ പ്രതിരോധ ഓഫീസ് തയ്യാറാക്കിയ റിപ്പോര്‍ട്ടിലാണ് ആരോപണങ്ങളും വെളിപ്പെടുത്തലകുളം ഉളളത്. 2013-16 കാലഘട്ടത്തിലെ വിവരങ്ങളാണ് റിപ്പോര്‍ട്ടിലുളളതെന്നും വാര്‍ത്താ ഏജന്‍സി റിപ്പോര്‍ട്ട് ചെയ്തു.\n2016ലാണ് ഏറ്റവും അധികം പീഡനം ഉണ്ടായതെന്നും റിപ്പോര്‍ട്ടില് പറയുന്നു. കരസേന വിഭാഗത്തില് നിന്നാണ് ഏറ്റവും അധികം ആരോപണങ്ങള് ഉയര്‍ന്നതെന്നും റിപ്പോര്‍ട്ടില് വിശദമാക്കിയിട്ടുണ്ട്. കരസേനയില് നിന്നും ലഭിച്ച പരാതികള് -8294 ആണ്. നാവികസേനയില് നിന്നും -4788 ഉം വ്യോമസേനയില് നിന്നും -8846 സംഭവങ്ങളും മറൈനുകളില് നിന്നും -3400 ഉം പരാതികള് ലഭിച്ചതായി റിപ്പോര്‍ട്ട് വ്യക്തമാക്കുന്നു.\nSexual Assault Case US Air-force US ARMY US Military exposes US Navy